text:
70年代至今 本地男生髮型進化史
text-AIR
70年代-Mod仔「椰殼頭」
受英國倫敦嘅Mod文化影響,當年好多band都係梳呢個髮型,包括The Who同Queen,後嚟90年代嘅Oasis都係致敬呢個文化.當年香港嘅歌王許冠傑同勁band 溫拿,都係梳呢個頭.
Queen嘅主音Freddie Mercury
80年代-鴨尾頭
張國榮嘅鴨尾頭喺當年冇得輸,到而家有興番嘅現象,不過香港好難再出一個好似哥哥咁靚仔,咁carry到鴨尾頭嘅artist喇.
90年代中-杜拉格斯頭
90後同00後可能到最近睇《爸爸去哪兒》先知道,邊個係當年嘅台灣小旋風林志穎,當年佢幾乎紅過晒香港嘅歌手,佢同郭富城嗰陣都好出名,梳呢個3/7分界嘅《龍球Z》杜拉格斯頭,嗰陣香港所有男仔都照跟!
90年代尾,00年代初-金毛,長髮
當年嘅《古惑仔》帶起咗所謂嘅MK文化,浩南,即係伊健嘅長髮成為模仿對象,另外一位MK少祖謝霆鋒啱啱出道,做繼承咗分界頭,不過佢染埋金毛,仲要襯CHROME HEARTS同喇叭褲,贏晒啦!
00年代尾-飛輪海頭
呢個時候台劇同台灣樂壇爆咗隊飛輪海出嚟,個個都長頭髮大陰,新一代MK後生仔就係梳呢個頭.
10年代至今-都敏俊頭,柏豪頭
潮流興番美國古着,自然梳番嗰個年代嘅頭,日本係WTAPS嘅TET西山徹,本地有大文豪周柏豪,都係兩邊剷青,中間落髮臘梳向後,非常易搞.另外上年大hit嘅《來自星星的你》,男主角金秀賢個前陰頭都好多人跟,你係咪呢?
延伸閱讀:眼鏡特集首回:鏡形配襯大法!


c: text/html

text:
好多女仔話男人總係好花心,見一個愛一個,不過小弟好耐以前就睇過本書,指出男人大部分都唔能夠一心多用,小部分男人更加唔可以一邊食香口膠,一邊玩電腦.澳門富城會嘅俏佳人思桐就話自己對此略有所聞,所以就利用呢個特點嚟令男人更加持久.
小弟有一個習慣,就係睇AV嘅時候,一定會將手機關閉,唔係因為怕人打擾雅興,而係唔能夠一心二用,睇住女優嘅呻吟聲之時,根本就聽唔到手機響,為免部手機震到跌落地粉身碎骨亦未能將我驚動,所以都係關咗佢最穩妥.大家唔好話我誇張,而係有科學證明男人的確難以一心多用,相反,女仔就得喇,大家係咪曾經親眼目睹過女秘書一邊傾電話,一邊化妝,仲可以間中抽空去處理文件呢?澳門富城會嘅思桐就話:「正係因為我哋女仔可以一心多用,我至可以幫男人增強持久力咋.好多男人都話向我抽送嘅時候,往往感到命根被緊緊包裹住,所以唔使一分鐘就覺得高潮即將降臨喎.後來,當我知道男人原來唔能夠一心二用嘅時候,我就諗到一邊交歡,一邊用手輕拍佢哋後腰,咁就可以分散其注意力,令佢哋做得更耐,大家都可以飽受快感衝擊喇.」
呢個方法都幾好,不過思桐你咁索,相信好多男人未上到床就已經High咗一半,唔能夠令對手持久得幾多喎.思桐就話:「為咗我嘅幸福着想,我梗係仲有計啦,就係搣佢哋喇.」點搣?搣面珠?思桐繼續話:「面珠屬於死肉,搣極都唔會有太大感覺,所以唔係搣呢度,要搣就當然係搣男人比較敏感嘅地方,例如係大腿內側嘅嫩肉囉.每次我玩騎乘位嘅時候,都會好好控制節奏,唔會令對方太快完事,另外,亦會錫吓對方嘅嘅耳仔同頸項.不過,最重要都係騰空我嘅纖纖玉手,輕輕搣對方嘅大腿內側,可能會令佢哋有少少痛,但係就可以將其快感即時減輕,持久力自然增加喇.」
年齡:22歲
三圍:33-23-34
撰文:賢
攝影:阿生

robotstxt: allowed

filter: keep


text:
賊的士滿宰而歸 旅遊業形象冚旗
「紅的」,「綠的」大家聽得多,「賊的」聽過未?唔知乜嘢係「賊的」?嗱,大家一聽全朵就知乜東東,就係賊的士.呢種騙財越貨嘅賊佬的士家陣愈來愈猖獗,街邊隨手一揚都隨時截到,好快就同「紅的」「綠的」一樣咁普遍嘞,叮!
形容賊的同紅的,綠的一樣咁多,呢種講法無錯係誇張啲,但係賊的士周街走的確係事實,而且遊客誤上賊車嘅案件與日俱增,唔到大家唔憂心o架.呢嗱嗱嗱,又有遊客中招嘞,幾猖獗呀!
一名馬來西亞籍女遊客喺尖沙咀狂掃廿幾萬名牌手袋同皮帶戰利品之後,獨自搭的士往中環蘭桂坊會合友人消遣,期間疑難掩興奮心情,途中一五一十洩露血拼戰績,結果招來劫禍.當的士駛到港鐵九龍站對開時,司機訛稱車輛故障,女遊客不虞有詐,落車打算轉搭另一部的士,點知未及走去車尾箱取回一包二包戰利品,賊的士即時踩油開車,絕塵而去.
賊的士真係劫開有條路,名店林立嘅西九龍區已經變成佢哋搜尋獵物嘅熱門犯案範圍,根據警方數字,半年來同類搶劫車尾箱行李嘅案件至少超過十單,今次涉案金額比較大咁解.
大家話嘞,遊客滿載而歸變賊的士滿宰而歸,呢種第三世界嘅常見罪案居然喺香港接連發生,係咪令人好憂心先?係咪令人好唔明先?香港假假哋都叫做國際都會同法治之區,賊的士一而再,再而三犯案,究竟係賊佬司機天性勤力吖,定係香港警察打擊不力呀?
咁講啦,警方真係要加加油嘞,無良司機由狂咪錶嘅掠財小技,紛紛轉食行劫掠貨嘅大茶飯,騙財越貨成為香港新興嘅街頭一景,明顯係有犯罪組織操控,罪案只會愈來愈多.再咁落去,莫講話旅遊業受打擊啦,香港嘅國際形象都隨時冚旗呀,叮!
賊的士唔止禁之不絕,反而愈來愈猖獗,明顯就係警方掃蕩不力.咁啦,如果警方真係坐視不理咯,咪由旅發局教遊客趨吉避禍囉,下一款遊客指南咁寫:「香港的士分四種,市區的士,新界的士,大嶼山的士及賊的士.前三種又稱『紅的』,『綠的』,『藍的』,賊的士則無色可認,遊客請自行執生.」叮!


text:
我錯了.我真係做得好錯~
呢個星期,波波雞嘅大便成為咗一PATPAT爛嘅…睇住佢個肚痛到成隻貓都縮埋一舊,我個心好痛.原來問題係出自我身上…
事緣我獲得一批新主食罐頭,我好開心可以減輕吓我呢方面嘅負擔.點知,食食吓覺得有啲唔妥,佢哋竟然可以一貓食一罐125g…125g對於一隻正常貓嚟講已經可以係一日先食得晒嘅份量.而佢哋係可以一餐搞掂,太恐怖啦!於是我刻意減佢哋食量,以免食窮自己,我將原先一貓一罐,減成兩貓一罐.不過可能之前食大咗個胃,佢哋個個都好似餓鬼上身咁…
波波雞突然有日朝早,聞兩聞唔再食,我以為係佢個王子奄尖病又發作,點知返到嚟同佢人手放大便,一按落去,佢放咗個爛屎屁有汁有屎…再之後輕輕向下一推,成篤軟軟爛爛就呈現眼前.嚇得我騰騰震呀!
之後我先知原來大概係因為我太急俾新罐佢食,我以為罐頭反正大家都是肉,應該唔駛好似乾糧咁麻煩要循序漸進逐啲加份量咁換,點知原來係我諗法太天真.原來罐頭都需要1新罐:9舊罐,2新:8舊,3新:7舊咁慢慢換上去,等腸胃可以慢慢適應,減低腸胃不適.
呢次真係我考慮唔夠周詳,令到波波雞白白受苦了,我會認真反省.希望大家唔好犯我今次犯嘅錯,都同樣知道原來罐頭都一樣要時間適應,屙爛臭亦唔駛驚到即刻搵醫生,問題持續時先考慮停新罐,再冇改善先去睇醫生都未遲.


text:
話說包爸包媽有自己愛巢之後,都有做下垃圾分類,用下環保飲管,婚禮時參加剩食回收,算不上環保分子但都想出一分力.陀住包包時都諗,點樣可以製造少啲垃圾呢?
除咗喺屋企時用乾棉整濕換片代替濕紙巾(濕紙巾唔係紙嚟架真係...),其實個名叫「紙」實質係「膠」尿片先係最誇張!
初生B一日換8-12條片片,包包依家8個月大,一日大約都要換6-7次,一年差不多要用3000條紙尿片!全部都係膠,大家諗下到底要幾多年先分解得晒……
大肚時行BB展,發現香港原來有環保尿布!媽咪成日話我細個都係用尿布,但係,咦,設計咁靚嘅~原來宜家嘅尿布已經新潮兼方便好多,當時同包爸停低睇咗一陣聽講解,不過時間尚早唔敢出手買住就離開會場啦.雖然當時無入手,但呢樣產品一直喺包媽心底.
更多分享請到 FB Page雲妮手札
到包包出咗世,初生時期真係焦頭爛額到一個極致,淨係換片餵奶已經用盡氣力,到接近2個月先慢慢上手.8月行BB展又再遇見環保尿布,喺包爸唔多睇好下,包媽輕輕入手2套試用裝,睇下用落O唔OK先,要放棄都唔好製造咁多垃圾呀嗎 ~
好多媽媽想試用尿布,阻力都來自家人,不外乎話 「唔方便」同埋「屎尿好難洗乾淨」,暫時包媽用咗尿布5個月,輕輕分享一下用家感受
方便度:當然紙片著完掉左佢當然方便啦,但尿布又係咪真係咁麻煩呢?以最先入手嘅牌子Green Beginnings為例,魔術貼設計同紙尿片基本上無分別
最開心係感染埋老公,以及主力湊包包嘅爺爺嫲嫲都肯使用﹗清洗工作基本上我放工會處理,湊BB時佢地只需要清潔,著同除,對於佢地工作量無增加,自然容易接受!
家人換片後直接放入防水袋,拉埋拉鍊隔晒味,夜晚包媽放工一次過清洗
更多分享請到 FB Page雲妮手札
清洗方法:(有便便圖慎入)
- 有便便花灑沖走先,無便便嘅就唔使理
- 全部先放入機用最短洗程pre wash過水,目的係過水一次洗走尿味屎味,包媽嘅洗衣機最少係14分鐘
- 再同其他衫一齊用40度水棉質MODE開機,大人或bb衫都可以
- 便便跡通常花灑沖完再洗衣機洗已清走大部分,仲有黃曬太陽就可以消除,真係有頑固便便跡,可以加少少檸檬汁再曬太陽,乾咗正常洗多次再著就ok
上面係未清洗,下面係花灑沖走便便影,其實只係得返少黃印
如果真係好介意便便放喺防水袋成日,可以用呢種即棄隔便墊,可分解物質總比膠嘅尿片環保
但記得有4大千其唔好做嘅事:
- 唔好浸(會滋生細菌)
- 唔好用梳打粉(會塞纖維令片芯唔吸水)
- 唔好用手洗(唔會乾淨過機洗&洗劑殘留紅pat pat)
- 唔好用bb洗衣液(潔淨力不足)或任何含柔順劑嘅洗衣液/球(會塞片芯纖維致吸尿量減低漏尿)
另一樣成日被Challenge嘅 --- 「慳得幾多啫﹗」我地一齊計計數啦:
初生換片一日8-10塊,慢慢長大都大約要一日換4-6次
初生尿片約 [email protected],L碼片一般 約[email protected]
我地取個約數,一日換6次片,每塊$2
30日6次$2=$360
10個月都$3600
如果係大隻B,加大碼片就更貴,要$3一條
30日6次$3=$540
10個月就$5400
未計更貴嘅拉拉褲……正常返幼稚園2歲前後戒片,計一計其實講緊全紙尿片都要用過萬蚊!!
包包宜家會自己揀尿布著哈哈哈
而尿布呢?包媽暫時有13條尿布,用咗千幾蚊左右,基本上已經可以用到戒片~~所以有朋友就算喺BB一歲先開始轉用環保尿布都唔會蝕
尿布仲有好多花款,呢條牛仔褲款夏天就咁著都唔失禮﹗
只要係日日用, 呀B愈大隻就愈抵用,當然就愈早就會慳得愈多
轉咗尿布之後包包無再紅PAT PAT,每次換片摸下,屁屁都係乾爽滑一滑!對愛錫BB嘅父母嚟講,應該都係一大誘因,不妨入手兩條試一試啦^^有時間再同大家分享下更多尿布經啦~
其他QE系列BLOG:
(包媽孕記)伊利沙白醫院QE L block登記方法及第一次產檢流程分享
如果有任何問題,歡迎隨時到FB Page雲妮手札留言 =)


text:
佢都會當係英國護照咁處理 所以BC同BNO都會吸呢個印
愛爾蘭到底用咩標準?
我就唔知點解要換印,仲要畀得幾日你免簽證咁怪.
但我好肯定BC唔會有印,而你呢張圖本嘢應該係美國護照黎.
咁可能係海關哥哥搞錯左掛
如果BC冇印 一係我都跟住冇印 一係就同廁板一樣都係6個月免簽證
老實講如果連美國佬都試過唔畀足90日嘅,咁我就真係唔知佢咩準則,太少資料好難討論,不過就好肯定佢無當你係BC,我google 搵到呢張圖就應該係BC/愛爾蘭BS嘅英國護照,個印就只有日期印,無另一個有逗留期限嘅印
等我試下答啦
左下角張圖係我第一次入愛爾蘭關員吸畀我嘅,當時我係去exchange,呢個印其實係for要去登記GNIB嘅人,留意下個印左上角寫住GNIB Port xxx .圖中其他愛爾蘭印就係我登記左GNIB後嘅出入境印
下面呢個係我個GNIB登記印
跟住我半年前返左去一次探朋友,關員係吸呢個印畀我,而呢個以我所之係for普通旅客嘅,用bno英國去愛爾蘭正路係一定有印嘅
我最記得有一次返到愛爾蘭個關員進兩望我本bno跟住好興奮咁叫左隔離3個關員過黎話:「拿呢本就係hong kong british passport喇 (大概意思) 」跟住幾個好似發現新大陸咁係咁研究我本野
所以呢:
1. 其實唔係個個愛爾蘭關員都識分BC同BNO
2. 係都柏林入過1x次,有幾次係冇吸印就咁畀我過
3. 係其他細port (shannon)試過又係冇吸印
結論:有冇印都係撞手神


text:
「一年」
唔經唔覺又一年,今年「谷歌年輕創業企劃」再一次搵咗我去做其中一位評判.當然其實自問無乜資格,因為比我做得好嘅人大有人在.但係每一次都非常開心見到一班年輕人為佢哋自己嘅夢想奮鬥!每一次都會遇到一啲好特別嘅方案,而且好有啟發性.當然亦有啲方案仲有好多問題要解決,如果有人指點下或者可以去得更遠!希望大家繼續努力啦!
「評判」
去做創業比賽評判,我覺得最緊要係要用客觀嘅角度去評價同決定佢哋嘅創業方案.因為有時候,有啲初創公司已經好有經驗,所以佢哋有一定嘅優勢.我其實比較注重佢哋當時嘅表現同可否善用嗰短短十五分鐘!另外我亦注重市場推廣,因為我發現好多時初創公司忘記咗嚟件事.特別係好多做平台同依靠用户支撐嘅營運模式.當然如果牽涉到數據嘅話,我一定好會留意!
「感想」
今年其實覺得比上年好,見到大家都好俾心機去做!但係仲未可以一針見血.做得好同唔好嘅分別係在於經驗,而後者係會有推廣策略同搵到客源.另外好多時都無好好時間,因為十五分鐘可以話長又可以話短,但係用五分鐘去講概念其實有啲多.當時好多嘅調查,個量比較細,同好多時用外國數據,有時係好但係如果係香港開始就無乜關係.到最後係要現實啲,成本等經濟效益要清晰咁表達出嚟.理念係好,但係創業係好殘酷同好現實!


text:
課室政治(二)
1)中立者
呢班人可以講係全班最輕鬆嘅人.佢地往往有自己嘅群體,當課室入面發生乜野事佢地都抱住食花生嘅心態.又或者會聽到人地叫佢幫手嘅時候就全力協助,沒有立場,沒有鬥爭.可以講係全班最純真嘅人,即使佢地會同班上嘅人溝通,但都只流於表面嘅溝通(例如講功課,講玩......),唔會介入人事之間嘅鬥爭.亦都因為班房有呢D人,所以大小家庭之間衝突可以得到適當嘅調停.佢地可以毫無顧忌地做和事佬或者食花生.亦都係呢班人嘅存在,令呢個不和諧班房帶來一丁點嘅和諧氣氛.
2)特殊者
呢班人係班房最少,最危險同最悲慘嘅人.佢地看似中立者,但有好大分別.佢地唔會加入大小家庭.但佢地有介入人事之間嘅鬥爭.兩面都有人熟絡,同大家庭一齊嘅時候就聽哂大家庭嘅攻擊說話,到小家庭亦然.完全係間諜.佢地掌握哂兩面嘅戰況.令兩面嘅人都對呢D人有所顧忌,唔想俾佢地加入,而中立者與世無爭的處境亦拒絕接納佢地,免受牽連.所以呢班人只會愈來愈被孤立.佢地無可能中立,因為佢地已經入左呢個鬥爭嘅黑洞.當大小家庭之間有衝突嘅時候,呢班人嘅角色變得非常尷尬,兩面不討好.佢地又唔想俾立場但因為被困黑洞而被迫表態.因此,呢班人喺班房感情最脆弱嘅人.亦係最危險同最悲慘嘅人.
3)中立者與特殊者之分別
中立者:冇顧慮,自由身,絕不表態,可以食花生同調停
特殊者:不討好,間諜身,被迫表態,令自己身份很尷尬


text:
英國升學心得- UCL Information Management for Business | 將IT同Management結合嘅一科?讀完就前途一片光明?
又有UCL嘅分享呀🤩 今次係Information Management for Business!多謝晒我嘅師妹❤ 究竟讀啲咩? 簡單啲嚟講就係IT & Management! 準確嚟講就係大約~60%Management, ~40%Tech.E.g., Year 1嚟講 Management方面有: Management, Marketing, Data Analysis, Business Psychology 相關嘅課程,Technology相關嘅有Programming (Java), Web development (HTML, CSS, Javascript), Information System (Data flow/management).有啲management嘅courses都會提吓佢哋嗰方面嘅科技發展 ,同Tech掛鈎吓. 普遍嚟講比較多寫report/分析,唔多數學.雖然有tech嘅課程但係入學唔需要tech背景/知識!我就係完全唔識任何programming language入嘅,prof會由淺到深咁教~(其實都唔係好深) *註:上面列嘅courses唔係正式course title,而係概括咗大致嘅課程內容. 呢個course有咩特別? 除咗課程涵蓋得比較廣之外,呢個course最特別嘅係我地有個自己嘅career team!所以如果想搵人商量CV,諮詢出路,可以唔使咁辛苦同所有UCL嘅人爭個career team,預約meeting相對嚟講比較簡單!同埋因為我地嘅career advisor淨係負責呢個course,佢對每個人都比較熟悉,畀嘅advise可能會可以貼合你本人多啲,可以教你點樣好好咁運用你個人同嚟個course嘅長處.亦都因為呢個career advisor負責過咁多個cohort,佢會好清楚我地如果對某間公司/某個position感興趣嘅話可以contact邊個course alumni,佢可以name drop人俾你去connect同問問題.呢個真係好好好好有用!因為佢會慳翻好多你搵alumni嘅時間,而且因為係佢推薦你,成功connect嘅機會亦都高好多,同埋搵在職人士問問題你真係會學到好多好多係網上搵唔到,關於嗰個career嘅野! 點樣有效利用呢個course? 其實呢個course同其他UCL嘅course相比之下並唔chur,如果淨係讀書攞first嘅話我覺得唔係好抵>  <,因為只有個底,個course唔會spoon-feed你,你有咗目標之後要self-motivated同proactive啲!(特別係如果需要專業知識嘅career!如果係business相關嘅career,呢個course其實都算好好咁prep好你啦)) Overall 嚟講喺各個business同tech嘅範疇都有呢個course嘅alumni,出嚟做business相關嘅比較多.根據我地嘅career advisor,我地嘅alumni入過嘅公司有:Big4, GS, JPM, CS, Blackrock, McKinsey, Microsoft, Amazon, IBM, GitHub etc... 常見嘅industry有:consulting, investment banking, trading, marketing, back-end development, programming etc...


text:
話說早幾日返到屋企開fb無喇喇有
個三唔識七既女仔問我係咪早幾日咩觀塘party room一齊玩table game 既男仔,咁我都確認咗唔係就同佢講加錯同佢講搵到sd個男仔張相黎睇下就係咪咁似樣就完,點知佢無喇喇叫我add佢we7做過朋友,呢度我已經覺得好on9,好人好姐用咩we7!?黎到呢度我都未懷疑佢係騙子,只係覺得佢係一個怪人or大陸西.騙子facebook,不過應該唔係正身,因為啲資料太假.
咁之後佢就叫我add佢we7,同我展開激情對話!
附上小美女照片一張
咁我就以為佢知自己太重美極味所以係啲好主動既女,可惜真係太豬,蒙頭都入唔到閘果款 所以一直都好遲覆佢,咁就keep住正常傾計喇.
咁本來一路正正常常傾計喇,佢就好明顯咁想表現自己好有愛心,孝順等等喇,本來我都心諗使唔使咁表現自己,之後話自己讀女校唔係好識同男仔相處我又信以為真,再一次減低我戒心 直到出現一樣野再一次引起我懷疑
我諗佢自己都唔知we7會咁樣顯示大大隻字提人佢係騙子
咁我就諗無喇喇比人投訴?咁果陣我就未有頭緒佢係邊汎 就諗住睇下佢咩料.
點知下一句基本上佢直接自爆埋 仲sd段發姣錄音黎講大概講叫人陪佢去.咁聽完之後我摸清個底兼report送佢一程都冇再覆了
本來都冇諗住po上黎,今日睇一睇先發現比佢block咗睇唔到個朋友圈兼po咗last一個public post
屌你老尾用啲咁既藉口
咁佢既目標就好明顯係啲純情毒撚,手法就係係facebook用啲似是而非既account add你再扮熟加你we7再扮到好純情咁,手法愈黎愈認真,希望各位巴打唔好中招


text:
2015年7月28日星期二
辣椒蘿蔔煮年糕
做嘢真係唔好心急兼貪快,肯定會出事!!
話說今日晏晝整年糕,開粉漿整粉糰時無逐少加水,一下子就加多咗喇,攪到個粉糰比較糊狀,都唔緊要啦,反正都入微波爐加熱 "叮" 熟,肯定會扯乾水份,但係入爐時又貪方便,一次過校 2 分鐘,咁又衰多鑊喇,成底粉糰熟透兼幾乎硬哂,好彩之後放入麵包機攪拌時慢慢加番水去搓,最終都能夠搓番軟熟,真係一額汗!! ^^"
2015年7月27日星期一
及時雨
2015年7月26日星期日
涼拌青瓜雲耳
今日的第一餐
2015年7月16日星期四
赤味噌煮雜菜
2015年7月11日星期六
偷懶
2015年7月10日星期五
芒果蓉鴛鴦糯米
窮人刺身,素食魚生!
2015年7月9日星期四
食得健康嗎?
呢兩日天氣跟之前真係完全兩回事,唔單只氣溫低咗唔少,仲好大風,好涼爽㖭!夜晚瞓覺時唔使開風扇之餘,瞓瞓吓仲凍醒要搵被冚!
今朝因為無特別事要做,所以瞓到好晏先起身,頭兩餐合拼埋一餐食,食完之後就出門去教琴.正當一砌準備就緒,諗住影完相就開餐之際,突然收到 Ada 電話,問我係咪好大風好大雨,我話無雨落,只係好大風,咁 Ada 就叫我不如立即過去同妹妹上堂,好過之後大風大雨時要出街,咁我當然係 say yes 啦!所以我就嗱嗱聲換好衫,塞隻蕉落肚就出門口,最終教完返嚟六點鐘先食第一餐呢!
2015年7月8日星期三
椰汁香茅燜南瓜
2015年7月7日星期二
老黃瓜羅漢果霸王花湯
今日係小暑,但反而無上個禮拜咁熱,喺廚房做完一輪嘢都無身水身汗.
原本應該買冬瓜煲湯消暑,但早兩個禮拜已經煲過冬瓜,所以今餐就用老黃瓜煲湯.其實都唔知加霸王花落去夾唔夾,只係純粹多一樣餸,不過都唔緊要啦,反正霸王花又唔係藥材,應該食唔死,唔會中毒,呵呵!!
2015年7月6日星期一
買慣買熟
噚日去菜檔買絲瓜,因為依家地方淺窄嘅關係,好多時啲嘢都係放入檔口內,無得自己揀,只可以叫檔主拎俾我,菜檔姨姨揀好兩條絲瓜,秤好兼計好哂錢話俾我聽後,突然又換過第二條俾我,我問佢做乜事,係咪爛,菜檔姨姨話唔係,只不過好老,話我成日幫襯買慣買熟,唔俾嗰條我喎,之後仲收平我㖭!
其實我都絕少好似啲師奶咁同啲檔主 / 阿姐打牙較,係粉麵檔個哥哥就會講多兩句,不過佢哋真係認得我,所以好多時都會話我知邊樣好邊樣唔好,有時仲會教埋我點揀.
2015年7月5日星期日
給同事們的班蘭雪芳蛋糕
2015年7月2日星期四
臨時變卦
前兩日去菜檔買菜時,個菜檔阿姐搭咗條又靚又粗大嘅蔥俾我,當時我一見到就即刻諗住用嚟整蔥油餅.
但係到咗今日準備開工前,突然之間諗到要企喺個熱廚房之餘,仲要對住個煮食爐慢慢煎餅,就即刻打退堂鼓,改為整呢個香蔥全麥包,麵糰發酵好之後入爐焗,唔使企喺度陪住佢一齊熱嘛!
訂閱: 文章 (Atom)


text:
由和牛B的成長日記分享
最近搬咗屋,對於屋企嘅環境我同老公都有一定要求.
我哋期望屋企唔會再出現垃圾山,雜物太多,仲要往往貪方便就隨處擺放.
久而久之,亂堆積之下,屋企就會好似垃圾崗一樣.
每當招呼朋友上嚟,影響外觀之餘,仲會難以找尋物品.
既然係咁,由生活習慣開始改變之餘,仲要配上好用嘅收納用品,先能夠有助我解決呢個垃圾崗嘅問題.
其實而家我嘅重災區,係和牛B嘅玩具房.因為和牛B嘅玩具實在太過多,每一次和牛B玩完玩具我哋都會提佢執玩具,佢係有執嘅.不過,間房仍然好似打杖一樣咁亂.
和牛B鍾意玩微型玩具,車仔,積木等.
套裝最細嘅袋大概A5左右,剛好將彩色寶石全部袋好,而另一個就可以將Thomas & Friends系列玩具袋好一袋,整齊好多.
玩具車,Peppa Pig嘅figure玩具公仔都超級多,唔同系列嘅積木又有,唔想再散修修,就唯有分開唔同類別放晒入袋.要玩車就拎車個袋,唔會通處都係.
除咗細件玩具多之外,唔大唔細嘅玩具都好散亂,亂擺仲會好惹塵.
煮飯仔玩具和牛B亦都好多…之前用一個盒仔入住,不過個盒已經唔夠放同埋紙盒質地容易爛.所以我哋都用咗(ES003S-SH),將所有食材放晒入去,又方便拎又容易睇到.
整理好之後,除咗整齊咗之外,亦好方便和牛B繼續拎嚟玩.
來到轉季衣物,一家三口啲衣物都好多,呢到只係和牛B嘅轉季衣物同被舖.
其實每年轉季我都好頭痛,一定要入好幾包紅白藍,但入好袋之後又唔知呢一袋入咗啲咩衫.到第二年轉季又要摷到亂晒龍先執好個衣櫃,花嘅時間真係好多呀!
整理好,放返入衣櫃都整齊咗好多.同埋我可以清楚睇到每一袋入咗啲咩衫入去,方便我下年轉季收拾.
其實高清收納袋,除咗係我屋企收納嘅好幫手之外,仲可以作為我外出用嘅整理收納袋.
和牛B未完全戒片之前,我都會高清收納袋將尿片,濕紙巾,Cream,消毒搓手液袋埋一齊,方便好多.因為有時拜託老公幫手拎尿片出嚟,佢都可以清楚見到,唔需要再問我幾次.
仲有和牛B嘅外出遊戲包,等佢喺餐廳等食嘅時候可以解悶.
有咗高清收納袋之後,放咗啲咩入去,真係一目了然.
質地亦好好,唔會擔心擺一年啲膠就會變硬,爛,同埋重點就係無臭膠味.
轉載自「和牛B的成長日記」部落格
使用向左/向右箭頭操作播放投影片.如使用行動裝置,請向左/向右滑動


text:
比例
基本含義改
如果有兩個變量,其中一個始終係另外一個嘅 倍(即係話 係常數),而且 ,噉爾兩個量就叫做成比例,而且 叫做比例常數.
比例式改
相關概念改
表示四個量 之間關係嘅等式 叫比例式,其中同英文冒號一樣嘅符號叫做比號,表示除法.
比例式亦可以寫成分數嘅形式:
喺比例式 道, 叫做比例外項, 叫做比例內項.
如果兩個比例內項相等,即係比例式係 噉款,噉 就叫做 同 嘅比例中項.討論等比數列問題嘅時候,經常會用到比例中項嘅概念.比例中項 .
例如,黃金分割比 係 同 嘅比例中項.
性質改
用初等代數可以好容易證明比例式嘅一系列性質.
基本性質改
- 比例式中各項同時乘(或除)以某一非零常數,比例式仍然成立;
- 比例外項之積等於比例內項之積
倒數改
合分比定理改
如果 ,噉 .上式取正號時,稱為合比定理,取負號時,稱為分比定理.
等比定理改
如果 ,而且 , 噉 .爾個叫做等比定理.
正比例同反比例改
上面講到嘅比例有時又叫正比例,噉係為咗同反比例區分.
正比例函數同反比例函數改
函數 稱為正比例函數,爾個時候 同 成正比例,比例常數係 .正比例函數係一次函數嘅特殊情形.正比例函數嘅圖像係一條過原點嘅直線.
函數 稱為反比例函數,爾個時候 同 互為反比例關係,但係一般無「比例常數係幾多」嘅講法.反比例函數嘅圖像係一條兩個焦點連線(焦軸)同坐標軸成 角嘅雙曲線.
當 時,正比例函數同反比例函數都變成冪函數嘅特殊情形.
非正式用法改
喺學術以外嘅範疇,正比同反比有時會用來分別指代正相關關係同負相關關係.所謂正相關,係指一個量大致趨勢上隨另一個量增加而增加;所謂負相關,係指一個量大致趨勢上隨另一個量增加而減少.
如果規定兩個變量都係正數(生活中用「正比」同「反比」來分別指代正相關同負相關大部分屬於爾種情形),噉數學上嘅正比例同反比例分別係正相關同負相關嘅特殊情形.但係如果無爾個限制,數學上嘅正比例亦可以係負相關,反之亦然.


text:
名符其實嘅幸運星!
真人真事]幸運星真係好幸運呀!
大家有無睇過前日颱風時一啲廣傳嘅「災難片」:成座大廈
尋日朝早有客人電郵比我,話之前訂咗一套刻咗名嘅玫瑰金
客人形容佢嘅 office 比颱風吹到爛晒咁滯:成幅牆塌咗,天花板冧咗,玻璃窗爆
但係我同佢講改唔到地址,因為喺打風前幾日已經寄出咗,
我覆完個電郵之後都好擔心呀!都唔知會唔會係被吹落街嘅
但無幾耐,呢位客人回覆,話佢搵到套首飾啦!佢仲話份郵
我同佢講,呢套首飾你不如自己keep! 喺咁嘅環境都可以用嘆茶咁嘅姿態訓喺度等你返嚟,仲唔係
#名符其實
Leave a comment
Comments will be approved before showing up.
Also in Green Rivor's Blog
等幾耐都幫你等
我個早餐食咗一半,佢老公都仲未落嚟,我都忍唔住諗:「呀人哋老公,想點呀你,行快步啦唔該 🚶🏻♂⋯⋯」
終於到咗!不過唔係老公 ⋯⋯
人不可以貌相
由伯伯個門口去到我門口,唔洗十步.喺呢十步裡,我深切地領悟到一個宇宙真締:
書不可以睇封面,
人不可以貌相!
伯伯嘅故事,inspire 我去做一個 Life Story 嘅吊咀.唔係名人故事先至好睇,隔離阿叔嘅故事分分鐘勁到令人斷片.
我好鍾意寫人嘅故事,太精彩了!尤其係呢啲人不可以貌相嘅情節,簡直係一盆新鮮曲奇🍪🍪🍪!可口回味!
#人不可以貌相
呢個世界總會有人想起你
又,我呢排有啲懷疑自己,有啲想法係咪太天真.簡小姐嘅再次出現,似係話比我知,有人係默默支持緊你,佢哋未必會出聲,但佢哋真係喺度.而世界就係要加多幾個茶匙嘅天真,一個天真嘅行為,可以帶比人十幾年嘅美好回憶.


text:
唔係失戀
一個月前開始返咗份新工 鍾意咗一個女同事 可以話係一見鍾情
佢喺另一個dept做野 所以我地喺工作上唔會有接觸 真係好想認識佢但我地只係傾過一兩句計 唔知佢係cool定點 除左佢自己嗰team人 佢好少同其他人傾計,因為佢都係新人 應該係同其他人唔熟
每次我地喺公司遇見淨係say hi點下頭就冇了
當我地眼神有接觸我怕醜到即刻望住另一邊
因為佢有啲cool所以我每次想同佢傾下計都唔夠膽 我知自己真係好撚廢
佢應該對我都冇咩興趣因為佢完全唔會主動同我講野 同埋有一次遇到大家都冇say hi 我係因為太緊張見佢唔say hi所以就冇開到口
佢係嗰啲識打扮,好靚同埋聰明嘅女仔 佢英國名校畢業架 所以大多數有男朋友或者一定好多男仔追 我地一個天一個地 自問真係襯佢唔起 可能你會覺得我好自卑 但認真我知自己咩料
就算幾鍾意佢都好啦,我唔會追佢因為大家都係新人,我唔想煩到佢同俾人講閒言閒語 我宜家返工嘅動力係可以見到佢 我都唔想但我係咁偷望佢 如果佢係feel到我一直偷望佢 會唔會對我好反感架 ?
好耐冇鍾意過人喇 我如果鍾意一個人會係一段好長嘅時間 我都唔想因為一見鍾情都控制唔到 暗戀人真係好辛苦同壓抑 整個腦海都係佢
我應該點做好?


text:
今次想繼續解答埋大家其他嘅疑慮先~ 希望可以幫到大家做去唔去英國留學呢個重大嘅決定!
1英文係咪要好叻?英文差可以點?
去得英國讀書嘅,英文應該點都有番咁上下,因為你IELTS都要達到某個分數(通常最低要求係overall 6.5,每個component唔低過6.0.但每間大學嘅要求都稍有不同,亦有可能可以用其他成績嚟代替) 間大學先會取錄你.但我明白大家可能擔心自己英文唔夠好會唔會上堂聽唔明/同人地溝通得冇咁好/俾人笑.咁其實你去到英國就會完全浸淫喺一個充滿英文嘅環境,日日係咁講,係咁寫,係咁聽.久而久之,你嘅英文就會變好~ 所以冇需要過分擔心呢一點.
至於有人會擔心聽唔明啲lecturers個英文accent,我就冇乜遇過呢個問題.啲lecturers除咗有英國本土嘅人之外,亦有嚟自其他國家嘅 (e.g. 加拿大,西班牙),佢地啲accent都係正常你會聽得明嗰啲 (我有一個lecturer係蘇格蘭人,但啲accent都好正常).加上有ppt上面嘅文字同埋啲lecture recordings嘅輔助,就算你唔係幾聽得明都可以番屋企慢慢重溫.
係咪好難適應當地咁文化同生活習慣?
咁要睇番你個人本身嘅適應能力啦~ 不過我覺得嚟到英國最難適應嘅除咗有佢啲食物之外 (一開始試得多伏所以覺得啲嘢好難食,但耐咗搵到啲好味嘅餐廳就ok嘅),就係佢地比香港慢嘅節奏.可能因為我習慣咗喺香港啲人做嘢好efficient,所以一開頭去到英國嘅時候我就好難接受佢嗰邊比較低嘅efficiency.例如我有啲朋友去銀行搞手續,都搞咗佢地好耐,因為佢地嘅工作效率真係比較低.不過呢種所謂「慢活」嘅態度我慢慢都適應咗,同埋好似個人少咗壓力咁😂
感情生活如何?好多靚仔?!
唔知點解好多人問呢樣嘢😂 簡單喺到回應吓~ 只可以講大家唔好ff成個大學campus都充滿住外國靚仔🤭 靚仔係有嘅,但人靚但性格唔好嘅都大有人在🤨 呢啲嘢都係隨緣啦🙏🏻~ Geogaholic私心鍾意香港男仔多啲🤭


text:
「一週」
唔經唔覺個仔話咁快就出咗世一個星期,而家諗返真係好似發咗場夢咁.由入院到出院到係屋企呢幾日真係忙到頭都大,雖然老婆之前已經搵咗陪月姨姨嚟幫手,但係真係忙過不停,不過相信過咗出世頭嚟幾個月應該會好啲.而家嘅分工就當然係我守夜啦,等老婆可以瞓多啲休息一下!而阿仔就今日返健康院檢查,而啲黃膽素都唔係話太高,希望過咗今日之後就會好啲啦.
「湊仔」
相信我身邊唔會有太多爸爸可以日夜係屋企幫手湊仔,事關香港嘅侍產假得個幾日.當然自己搞公司嗰班爸爸就另計啦.我諗如果得我老婆自己一個湊嘅話必定發晒脾氣同抑鬱.事關你一日嘅行程係瞓覺一兩個鐘就起身,之後食嘢,餵奶,泵奶,換片,執嘢,沖涼,洗衫,洗奶樽,洗碗,吸塵等等.而當你以為搞點晒所有嘢,安頓好嘅時候,你又再一次重複又重複咁做返同一樣嘢.
「樂趣」
雖然以前做嘢都好習慣好夜先瞓好早起身,但係最少你會連續咁瞓,而唔係每兩個鐘起一次身.就算打工,好多時你都可以星期六日瞓晏啲.但係湊仔就無呢支歌仔唱啦.不過話雖如此,見到自己個仔一日一日長大係唔同啲.最少我清楚佢嘅起居飮食同習慣.而呢個小朋友講真比我見過嘅已經好好湊.因為佢除咗肚餓,同要換片,一般都好少喊.喊都係有嘢唔舒服.所以托賴托賴同希望之後都係咁,我哋就舒服得多喇!


text:
DSE考生必看!如何整理學習材料?
1⃣教科書,學校筆記
佢應該係你成個温習計劃中第一樣應該清嘅資源.尤其係理科,商科更應花時間將成套教科書認真熟讀一次 (甚至順便背誦definition) .因為喺學校讀過有哂印象再重温一次係簡單好多同更加易入腦,如果你地學校唔用教科書就盡量係七月清哂所有學校資源先,對你將要温嘅課題打番個根基先,例如中文就睇番範文+分析,英文就學校啲vocabulary list等等.
2⃣學校功課,測驗,考試
好多人忽略左呢啲你已經做過嘅練習,我覺學校功課,考試應該同筆記分開一個file裝.並且係温完教科書一課嘅時候睇番嗰課自己做過嘅功課,温番自己以前錯嘅concept同中伏位.而温完一個學期嘅課題時就睇番嗰個學期嘅考試卷將重點寫入自己嘅筆記.
3⃣補習筆記
如果係大型補習社嘅話大家都知道份筆記有幾厚而實際講過嘅係幾少,我建議大型補習社嘅筆記可以排係學校資源後温,慢慢用多啲時間刨,以補充教科書無嘅知識,但係唔洗每次逐頁睇哂.第一次睇係速讀,mark低邊幾頁嘅資料係有用,尤其是學校講漏左嘅位置(可以用顏色紙黏係上面),第二次再精讀mark低左嘅頁數.
4⃣坊間練習/ mock,補習練習
好多人無諗過要做坊間練習,但係佢地其實係填補左操完By topic同做DSE PP之間嘅空隙,呢啲練習要做其實越早做越好(大概8月頭温完學校資源開始做,甚麼中五開始做),一黎你可以了解到好多伏位,二黎可以鞏固番啲concept.對咩科嘅練習有興趣要推介嘅可以問番我,例如數學Joint Us (藍盾),Chem 1000,Physics Radian等等都係值得一做.
另外補習比嘅練習應該同坊間練習差唔多時間做,好似YX啲mock,Kxxxx Lxx啲書後練習嗰啲建議係上完堂之後做少少refresh下記憶,剩多啲比你温完個syllabus先一次過做.至於啲mock paper就可以開學後先做.
5⃣CE/DSE Past Paper
我知有好多學校係中五開始已經比左各位好多Past Paper去做,但建議大家到最後三,四個月前都唔好做DSE住,係暑假做住CE先,部分科可以做一啲By topic嘅AL(例如Chem).應是在暑假温完教科書/在温教科書途中跟據温習嘅次序做By topic CE,有啲比較唔熟嘅課題可以做先.有啲比較簡單/短嘅課題可以揀跳題做,但唔好唔做,一定要對題型有基本嘅掌握.當你將每個By topic嘅CE都做一次後可以開始做By year paper(最好係教哂課題後),Electives可以跳住唔做先.你會見到好多熟悉嘅題目,係一個好機會比自己再將model answer更深刻記係腦入面.做完一份By topic一定要記model answer!至於由邊年做起其實好睇個人,我自己由每科2000做起,都已經好足夠.


text:
法國大革命
法國大革命(粵拼:faat3 gwok3 daai6 gaak3 ming6,Révolution française;French Revolution)係1789年去到1799年期間,一段激進主義喺法國以至歐洲政治同社會上橫行嘅時期.統治法國多個世紀嘅絕對君主制封建制度喺三年內瓦解.法國喺呢段時期經歷咗好大轉變:過去嘅封建,貴族同宗教特權不斷受到自由主義政治組織及上街抗議嘅民眾衝擊,傳統觀念逐漸俾全新嘅天賦人權,三權分立等民主思想取代.
法國大革命始於1789年5月嘅三級會議,革命第一年第三等級嘅革命民眾喺6月發表網球場宣誓,7月14號攻佔巴士底監獄,8月發表人權及公民權宣言,10月凡爾賽婦女遊行迫使法國王室喺10月返巴黎.之後嗰幾年間出現咗自由議會同埋保王派喺改革方面嘅角力戰.
1792年9月法蘭西第一共和國成立,1793年送路易十六上斷頭台.外部壓力亦都影響到法國大革命嘅發展,法國大革命戰爭喺1792年爆發,法國贏咗一場成個世紀以來未贏過嘅仗,攞咗意大利半島大部份嘅地同埋萊茵河以西嘅地方.而喺國內,民眾情緒日益高漲導致1793年至1794年恐怖統治嘅產生.羅伯斯庇爾同埋雅各賓派倒台之後,督政府由1795年開始掌權,直到1799年霧月政變後拿破崙上台.
法國大革命拉開咗現代社會嘅序幕,共和國嘅成長,自由民主思想嘅傳播,現代思想嘅發展以及國家之間大規模戰爭嘅出現都係呢次革命嘅產物.


text:
積積復積積,唔識就唔識,有無讀極都唔識嘅同學仔?見到學霸同學唔洗點溫習都咁高分,但自己就……到底係我地構造唔同,定係聰明係天生架?我有咩方法成為學霸呀?
學霸不是一天造成,想成績好當然都唔係一朝一夕嘅事,只要花時間花心機,想成績好絕對唔係無可能.第一件事,就係要學識時間管理啦,每人一日都係得廿四小時,但係點運用呢廿四小時就因人而異,想有高效率,我地必須好好咁規劃時間,制訂時間表,清楚掌握自己手上嘅工作.而為左可以係預定時間內完成任務,專注力係另一重要元素,我地應該選擇係安靜嘅地方溫習同做功課,避開會令自己分心嘅東西(如人,電視,電腦,手機等).
有左以上兩個基本元素之後,再黎就可以試下唔同嘅學習技巧啦,如果上堂成日都聽唔明嘅同學,可以係上堂之前先預習,先了解課堂內容背景,有助上堂時快速吸收;另外整理筆記都好重要,我地應該揀一個最能幫助自己理解的方法(如樹型圖,流程圖,螢光筆Highlight)去做筆記,令學習內容可以一目了然,加強記憶. 每個人嘅學習方式都唔同,所以人地嘅方法未必適合你,同埋以上方法都唔係一時三刻就有效,係需要認真同有耐心咁去實行.如果您或身邊嘅人有以上困擾,歡迎致電28723143預約本會輔導服務,同我們傾訴,一起尋找更多解決方法.


text:
話說阿囡有個project,老師俾咗個劇本叫佢地幾個同學一組,好似拍戲咁拍返個故仔出黎.
由於呢度既老師唔會好似香港咁俾張工作紙你話你知要做啲咩,所以幾個小朋友一路做一路遇到好多問題:唔知點拍,唔識用電腦抄返條片出黎同剪接等等等等.但佢地遇到最有趣既問題係呢個:劇本有一幕要同學A抱起同學B,但佢地拍既時候發現:同學A唔夠力抱起同學B.
點算好?
佢地幾個同學一齊brainstorm,結果諗咗以下既方法:
佢地記得老師有個假髮 (Halloween玩果啲),於是佢地問老師借,然後由組內最輕既同學C戴住個假髮扮同學B.
同學A抱起同學C時,無出鏡既同學B就喺Camera側邊讀對白.
間唔中都有家長問我:加拿大返學咁free又無功課 ,小朋友學唔學到野㗎?
就以上呢個project,學校無教佢地如何拍一條片,無教佢地如何剪接,更加無教佢地如何加入音效.所以某程度上,你可以話學校無教到佢地任何野.
但佢地靠自己學咗點樣由唔識拍野到識得合作整一條片出黎.
佢地學咗既其實只有一樣野:當有一個你未遇過既問題出現果時,你點去處理 – 好似佢地一齊去solve同學A抱唔起同學B既問題咁.
記得讀大學果陣同啲同學通完頂喺大學站等火車,大家喺個月台度歎息唔知做餐死學呢啲野黎做乜.當時其中一個同學忽然語重心長咁話:「我地黎返學,唔係淨係學學校教既野;我地係黎學點樣去學一樣你本來唔識既野.」
我果下覺得呢個同學個頭頂好似多咗個光環.
雖然到咗第二日,我都係如常咁抄我呢個同學功課,但我永遠都記得佢講既呢番說話.
如果你都好似我一樣相信「上學是學習如何學習」(learn how to learn),咁我諗你都會相信喺加拿大讀書,多野學到你個小朋友學唔哂.


text:
23 AUGUST 2018(THU)
還記得六月初時,小小豬睇完圖書介紹之後,佢就滿心歡喜咁帶DADDY去依個新地方參觀,點知我地去到嘅時候就有一半展覽正值維修,咁就只好失望而回.有個愛豬號DADDY為左令個仔開心,所以佢就不時上網留意維修進展,終於有重開嘅消息,小小豬一知道就連DADDY都唔等,急不及待要我佢上去參觀.
哈哈哈...依個咪係金管局資訊中心啦~
金管局資訊中心佢係開放俾公眾人士(最重要係免費),不過為免造成擠迫同埋安全為由,佢地係會有人流實施限制,基本上參觀人數上限係30人,如果過多人參觀就要等(我同小小豬都係樓下等左半個鐘先有位上去參觀呀).
另外,所有參觀人仕都要出示有相片嘅身分證明文件以作登記(好彩一向我都影底小小豬護照個人資料嗰頁係手機,所以完全冇問題).
一入到去小小豬就已經要四周圍參觀啦~
首先就係睇下個「歷史長廊」,介紹香港貨幣同銀行嘅發展歷史~
然後就睇下全新「貨幣」展區有咩新嘢先,望落就好似多左唔同嘅互動元素,同埋有啲小遊戲等小朋友可以玩住嚟學習認識貨幣.
先嚟睇下六個鈔票嘅防偽特徵先~
仲有以故事形式睇下印鈔紙嘅製作過程~
仲可以睇短片了解鈔票印刷過程~
睇完短片仲可以玩互動遊戲,睇下有冇專心睇片呀~
仲展示一啲無障礙鈔票設施,等視障人士都可以辨別鈔票嘅銀碼(真係大鄉里....我都係第一次知道有依啲設施)~
依度仲有一個小遊戲,等我地發揮創意,設計一張獨一無二嘅拾元鈔票.當然只限係螢幕上,所以設計好記得影返張相留念啦~
收銀車好多時會多到係屋村停泊,但又真係未上過去睇下入面嘅情況.所以就可以透過展版同埋平板電腦上,將收銀車變成實景,就可以了解多啲佢嘅運作~
依個鈔票硬幣知多D都好有意思,會展示香港鈔票同埋硬幣嘅冷知識,歷史,法律同埋日常生活.....小小豬都睇左好耐,仲好似好叻咁考返我轉頭添~
依度仲所有香港現時流通鈔票與硬幣嘅實物,平日用就用得多,不過又真係唔會好留心睇下邊間銀行係用咩圖案,所以就可以趁依個機會細心睇留意下啦~
嘩..連2018年最新推出嘅都有,不過就只有1000元,其他嘅新鈔票就要遲啲正式推出先有啦~
展覽場中間有一件名為「銀紙經」嘅裝飾,加埋啲燈光效果都真係幾靚呀~
原來係佢一啲不再流通嘅鈔票切碎而造成,所以睇起嚟就更加特別~
依個展品可以話係全場最特別,有意思同好玩嘅地方,唔止小小豬....就連我都睇左好耐,亦玩左好耐呀...哈哈哈~
因為依部機以互動電子方式展出從香港歷史博物館收集香港政府同埋發鈔銀行150多年來曾發行過嘅鈔票設計同埋近60多年曾經發行過嘅硬幣,仲有一啲紀念鈔,有好多就連我自己都未見過呀~
而且最好就係可以將想了解多啲嘅鈔票拉大...反轉...咁就可以360度睇清啲啦~
仲有依個偽真假鈔票實例對比,咁我地就可以增加鈔票防偽特徵嘅認識~
當然唔少得依個由硬幣組成嘅維港風景,知唔知入面用左幾多個硬幣,同埋總值幾多錢,大家想知就入去睇小小豬聲音導航短片啦~
展覽後半部分就係主要介紹金管局嘅工作,點樣銀行體系,穩定貨幣穩定,管理外匯基金,香港係國際金融中心地位....其實依啲對一名剛升上小三嘅小朋友嚟講其實都係深左啲,所以小小豬都唔太明白係講啲乜,係佢心目中金管局就係管理錢..哈哈~
佢唔明都係啱(因為連我都唔係好明),不過都有啲相關嘅小遊戲可以玩下呀~
由於金管局資訊中心就係IFC嘅55樓,又有一排列嘅窗,所以係度睇待景真係超靚,仲可以望到整個中西環同埋山頂嘅風景色,係度靜靜地住一陣人都舒服啲呀(當然...唔建議大家嚟只係為睇風景,剛才都話入場人數係有限制,都係留返啲位俾有需要人仕,係樓下等有位去參觀嘅心情都幾慘呀)~
一個免費又學到嘢嘅地方,都幾啱小朋友嚟邊學邊玩,如果有時間的話,報名參加埋佢個導賞團,聽埋專業嘅哥哥姐姐介紹,我諗一定會更加了解貨幣.
雖然參觀係無年齡限制,但我個人覺得比較適合小學生嚟參觀,一嚟佢地對香港貨幣有一定嘅認識易啲明白,二嚟學校都會有相關嘅題材會吸引到佢地自己學習(小小豬咪就係睇見一本同數學有關嘅圖書,之後就要嚟參觀)!
想知多啲詳細時間同導賞服務安排,可以去佢地官網望望呀:
https://www.hkma.gov.hk/chi/about-the-hkma/hkma-information-centre/hkma-information-centre.shtml


text:
Tiffany 呢個品牌相信大家都唔陌生,夢幻嘅顏色有邊個未見過?呢隻咁特別嘅藍,靈感係嚟自知更烏嘅蛋殼,呢類烏生嘅蛋顏色就係Tiffany blue喇!而呢隻色嘅寓意係有情人終成眷屬,所以創辦人就用呢隻色嚟做品牌顏色!最後仲將呢隻色註冊埋商標,所以除咗Tiffany外,其他品牌係唔可以用㗎!
其實喺1837年,Tiffany只係一間位於美國紐約賣文具嘅鋪頭,而鋪名係以創辦人為名,大家係咪以為創辦人係男人呢?錯喇,創辦人Charles Lewis Tiffany係男人嚟㗎!而創辦人嘅生意頭確係出色,當年美國發展蓬勃,美國富豪想證明自己地位,珠寶首飾呢啲一定唔少得,而當年歐洲貴族開始衰落,Tiffany就喺衰落國家買入低價嘅珠寶,經過重新設計,重新鑲嵌賣俾美國富豪,生意做大左,最後仲承包曬所有皇室嘅珠寶!皇室嘅總統都鍾意買Tiffany俾老婆,唔單止珠寶,由於珠寶利潤好高,所以Tiffany就由文具路線轉為賣珠寶首飾.
創辦人Tiffany超越嘅生意頭腦,主意多多,將低價值嘅物件重新包裝,成為獨一無二嘅產品,就好似當時美國要換電纜,Tiffany就買咗條舊電纜,將電纜重新包裝變成精美紀念品,除此之外,1885年美國國徽,美金一蚊紙幣嘅鷹Logo,1967年Superbowl ,1978年NBA總冠軍獎杯等等,都係由Tiffany設計.
喺1886年,Tiffany發明咗鑽石戒指6爪鑲法,呢個設計可以令更多光線進入鑽石,令鑽石更閃,以當年嚟講,絕對係一個極創新又大膽嘅設計,設計延至今時今日,成為求婚戒指嘅標準.
睇完Tiffany品牌故事,創辦人Charles Lewis Tiffany真係好有生意頭腦,最值得學習嘅係佢因應當刻局勢,為自己製造商機,無論個大環境點變,佢都可以扭轉,小編明白今時今日嘅香港地,大家可能會帶點絕望,樓貴物貴咩都貴,唯獨人工無加過,但有冇諗過「另一個」出路?搵錢嘅路係咪只可靠正職呢?


text:
繼上回提要,加入左一大堆唔同類型嘅媽媽會.
然後收到一大堆唔同類型嘅贈品返嚟,一開始完全唔識點樣處理,用返返工嘅技巧,先分類再入Excel⋯⋯用得嘅就留返,未用得嘅就買出去,再結合孕後期嘅購物清單,就可以買少好多嘢.
繼續閱讀…
孕期間,聽過唔少案例因自己私下進補,導致個胎超重.由於懷孕頭三四個月,一直都係處於無胃口,只係用小米粥配梳打餅去維生果腹,體重仲一路跌到去結婚果一刻咁極端,所以一直都唔覺得超重會係我嘅Concern.
突然有一日開始,終於食得返野,就變得咩都好想食,乜嘢調味料都好想落.但一食就好容易過重,醫生話一個星期最好唔好重超過0.5公斤,但我有一日就已經重咗0.5公斤⋯⋯然後就會有啲惡魔朋友,係你身邊講咩一個人食養兩個人,計埋羊水都唔係好重啫⋯⋯ 繼續閱讀…
其實頭三個月因為荷爾蒙,身體天翻地覆嘅改變,真係冇咁多時間心力去做好我應做嘅嘢,所以我大部份嘢都係三個幾月先至開始做,包括左開Excel表(?!係呀,我開咗個project august 嘅google sheet XD),買前中期嘅嘢,準備中後期,同埋出世之後嘅事宜.
繼續閱讀…
作為一個知慳識儉嘅師奶,響過咗三四個月嘅唔舒服階段,有一日瞓醒,就覺得自己需要研究吓媽媽會.所以就響project august 嘅excel入面,開始列出唔同類型嘅媽媽會,再逐個擊破(?).
繼續閱讀 「孕期 – 媽媽會」
懷孕中期症狀
終於可以順利痾得番屎,雖然唔一定夠力,但起碼都叫食得夠,屙得出.但有時候唔夠力屙清,又唔敢太大力痾,人生真係好難.
終於食得返野,咩都好想食,乜嘢調味料都好想落.但一食就好容易過重,醫生話一個星期最好唔好重超過0.5公斤,但我有一日就已經重咗0.5公斤⋯⋯然後就會有啲惡魔朋友,係你身邊講咩一個人食養兩個人,計埋羊水都唔係好重啫⋯⋯
條腰開始好酸軟,可能關脊柱側彎事,16週幾就研究緊托腹帶.戴咗托腹帶行路真係冇咁痛,但去廁所成日要順返啲位,其實都幾煩.同埋因為肚皮敏感,所以我要喺入邊着件heat tech或背心仔先至再加托腹帶.
好似話孕婦吸入嘅空氣有50%嘅氧氣,都俾曬隻野.唔怪得知我成日唞唔到氣.
由24wk開始,每晚沖完涼查完cream,都有做拉毛巾練習,等cream dry out.
由25wk開始,晚晚都有坐大fit ball.
繼續閱讀…
懷孕初期症狀
6週幾嘅時候,下腹部就會有啲扯住嘅抽搐感,又會單則痛,好驚係宮外孕,唔知佢瞓唔瞓得啱位.上網睇話有可能係支撐子宮嘅韌帶,因為懷孕子宮長大而往上提所造成.唔需要特別治療,只需要休息.冇乜事我都係瞓先啦.
有一日,下背部好酸軟,無論點坐點瞓都唔舒服.忍唔住整咗個熱水袋熱敷,谷歌一check,又話熱水袋會熱親BB⋯⋯即刻拎返走,唯有早啲瞓.
有人話懷孕初期會流啡,好似係因為黃體酮唔夠,補唔住加厚左嘅子宮壁,所以要飲桑寄生蓮子蛋茶用嚟安胎.
任何時候都係超眼瞓,瞓極都唔夠飽,眼袋好大,平均每分鐘一個呵欠.好似話係因為全身嘅血液都去晒個子宮同bb度.
成日嘆氣,中醫話孕婦容易胸悶,嘆氣係用黎順番條氣.
繼續閱讀…
久違左太耐冇出post,以為咁多個月去咗邊,我都係一路靠囤積嘅文章頂住.頭三個月懷孕,真係唔係人過嘅,連床都落唔到嘅時候,唔通仲要我寫文章咩.
首次懷孕,生理心理都受到荷爾蒙重大嘅改變,話唔緊張就呃你嘅,家庭醫生教落就話要將緊張轉化為喜悅嘅情緒.但其實好難,因為一發現懷孕之後,要準備嘅嘢都幾多.
發現中獎
由於經期周期比較長,當發現遲遲未黎嘅時候,用ClearBlue CB驗孕棒一驗,條線已經好深色.當下心情仍然好忐忑,會唔會呃我㗎.再買另一隻牌子(Mannings)再試一次,都係一樣有線,一計之下已經6週.因為經期周期長,所以周數未必準,要等到以後照超聲波,再慢慢修正預產期. 繼續閱讀…


text:
為咗滿足消費者追求產品嘅獨特性同獨有性,市場需求慢慢轉向主打”訂造商品”,除咗可以滿足某部分族群內心馬斯洛人類需求理論提到嘅自尊他尊之外,同時亦喺無形中令冇生命嘅商品提升更多價值,而你知唔知喺製作呢類型嘅商品,訂造同個人化嘅差異喺邊呢?
目錄
訂造唔等於個人化
廣義嚟講,訂造同個人化都係以顧客為尊,配合需求完成製作.但仔細啲,佢哋嘅差異其實好大.訂造商品主要製作個本體,再依照客人嘅需求而部分改變,好似大家都知嘅造型USB手指,印上公司專屬LOGO就係個最標準嘅訂造嘅例子,而個人化通常都係極少量嘅製作,準確嚟講就係完全屬於自己嘅商品.所以就算係訂造亦都會有重複嘅可能性,呢個就係點解專門製作訂造商品嘅廠商通常都要訂一定嘅量,而且個人化嘅商品亦比較多牽涉到肖像權嘅問題.
訂造商品嘅魅力
面對市面上咁多嘅競爭者,想要與眾不同最快嘅方式就係將策略轉向客戶需求,訂造可以算係一種以顧客為尊嘅服務,透過提升顧客嘅滿意度而影響商品嘅銷售.所以市場需求從大量製造慢慢轉為針對唔同族群設計專屬嘅優質產品,就算要用多啲嘅精神同成本,訂造商品帶嚟嘅效益遠遠超過你嘅付出.
訂造商品嘅應用地方
-
品牌宣傳嘅最好方法
最常見嘅訂造商品應用就係公司禮贈品,喺商品上面加強企業本身嘅特點,以造型USB手指嚟講,依照公司出產嘅商品,開模製作成等比例大細嘅USB手指,當顧客收到時唔止會加深品牌印象,同時亦都會因為佢嘅實用性而重複使用,無形中贈禮品就變成一種最好嘅宣傳物品.
-
即時掌握市場喜好
有了初次嘅合作之後,好快就可以了解公司嘅需求同特點,透過消費者嘅買氣,從而了解而家市場嘅趨勢.
-
降低產品製作失誤率
每次產品製作之前,都要經過來回幾次溝通,呢個係訂造商品嘅特點,確認OK之後先會進行製作,咁樣嘅方式可以降低貨品嘅失誤率,回收率,所以退貨補貨嘅情形跟住降低,利潤就會提高.
下次當你睇到訂造商品等等字眼,或許會有更深一層嘅認知,呢個就係點解市場慢轉向訂造嘅趨勢!


text:
#ParentLicenses1947
「一樣米養百樣人」呢句說話相信大家一啲都唔陌生,今日就想同各位新手父母同未有經驗嘅父母分享我好朋友剛剛嘅親身經歷
大家希望孩子長大後成為一個點嘅人?做一個負責任,勇於承擔,守規矩,有品德教養嘅人?定係一個會前言不對後語,講大話,推卸責任嘅人?呢一段文字最教人反思嘅唔係小朋友做錯事嘅過程,反而係父母嘅處事方法
位於隔離屋苑嘅朋友第一時間同我講完後,我就想分享俾大家,因為我哋都終於明白點解有啲父母對自己小朋友打人或者傷害人都可以冷眼旁觀同大條道理
喺香港,法律上設定咗10歲以下嘅小朋友係唔會存在「犯罪意圖」,所以大家嘅小朋友去邊玩都好,即使喺自己屋苑會所,都真係要睇緊啲,就算有任何損傷都只能夠循民事途徑索償,重要花費時間同金錢,而小朋友已經活受罪;加上除咗自己屋苑住戶落會所playroom玩外,重會有住戶帶朋友入去玩,若然被呢類別人士一走,就更加難以追究,俗稱「冇仇報」
開始入正題
朋友個女6歲,適逢中秋佳節,好不幸運喺下午於自己屋苑會所遇上咗一段不愉快經歷
婆婆帶佢落去會所playroom玩,個playroom其實好細,不過當時唔知咩原因容許所有人士自出自入又冇人理.玩玩下就有兩個大概3, 4歲貌似讀K1嘅男仔連同3位家長入去玩,屈指一算,playroom入面其實得4位小朋友同5個大人
好不幸地,我朋友個女被一個以訪客身份入去嘅嗰個小朋友拍打面,而且打到口罩都甩埋,避開後往前帶返口罩又被佢追住拍打背面.我朋友個女知男孩細個,就一直禮讓佢,亦打算同婆婆着鞋離開,但個男孩仍然追住拍打
雖然冇傷,但係小朋友都知道咩叫痛;話就只係3, 4歲,但小朋友無情力都可以好大.觀察下應該無外內傷,但都即時感覺好痛,所以最後我朋友個女重喊咗出嚟.而最可惜嘅係,打人男孩嘅媽咪喺度都無出聲制止,反而佢個朋友男住客中途都有大聲叫個男仔唔好打人,不過就無上前制止啦
幸好件事發生經過嘅最後部分有會所CCTV能拍攝到,然而設施入面被男孩拍打經過就拍攝唔到,無從追究.婆婆因未遇過呢啲情況,只好帶小朋友離開同通知我朋友,無喺playroom要求即時處理,惟最後返到屋企就同剛回家嘅媽媽講
聽畢,朋友就立即打去會所問個明白,叫佢哋翻查CCTV,著會所幫手搵返住客出嚟問,一問之下,始知道原來係該住客帶入嚟嘅朋友個仔.我朋友見個女無大礙,但都擔心佢情緒受到影響,因為一直以來都教育佢做錯事係需要先親身真誠地道歉,再睇下如何處理
其實,我朋友只係希望收到真誠道歉而已
及後,我朋友亦表明立場只求道歉,經會所幫忙協商後,帶朋友的住戶回覆話拍打人的係佢哋朋友個仔,佢哋會願意講對唔住.然而卻出爾反爾,話始終都係個小朋友做錯應該要小朋友自己道歉,再話會嘗試幫手搵個小朋友個家長約過嚟會所親自道歉,但係需要第二日先能夠回覆,因為當晚住戶需要返工
直到第二日早上,我朋友收到會所聯絡,話住戶回覆剛剛放工未能聯絡佢朋友,俾時間佢.最後下午再回覆我朋友,話男孩父母會願意道歉,問我朋友拎電話約時間前電話聯絡
可惜結果仍然非常令人失望,我朋友並沒有於約好的時間收到來電.會所職員幫手打去查詢,對方反而要我朋友自己打過去😅
最後我朋友打去,對方爸爸態度非常堅決,認為佢孩子唔需要道歉.起初話唔係事實,冇人見到,所以唔需要道歉.之後我朋友話會所職員已經翻查了CCTV,五個大人十隻眼其實都望到,都重未計其他小朋友,重有一個小朋友去安慰朋友喊緊嘅女,咁樣都可以係冇發生過嗎?
對方爸爸靜咗一陣唔識答,之後繼續話因為已經離開咗,而唔係當時即時處理,所以係唔會再處理返.我朋友聽完覺得O咀了!真心,我聽到都O咀!然後唯有報警處理,對方亦接納
警察到場後查看CCTV睇到情況,確認事實係男孩追逐朋友個女,然後再於其身上拍打.帶朋友的男住客唔肯落嚟,直接俾咗事件中男童父母聯絡電話由警察溝通.講咗差不多成個鐘,最後警察同我朋友講話男童父母明天會肯真誠同我朋友約明天帶埋個仔親自來道歉完事,我朋友話接受,所以警察都離開
當中警察都有同我朋友講點解佢哋即晚道歉唔到,原因係該名男童去咗親戚屋企住,瞓咗覺而且未知明天安排,會於明天致電約我朋友.我朋友聽後覺得合理,姑且信埋佢一次
當然我朋友都預咗佢只係敷衍警察,因為我朋友已經聽咗兩次話該名父母肯帶同仔仔道歉,而最後卻要我朋友報警協調.幸好警察要求會所職員做證,如果該男孩父母反口,叫我朋友到時再報警
直到今天早上,我朋友收到電話,就係該位男童父親打嚟.男童父親純粹話講解返當日情況,因為警察叫佢打嚟同我朋友講,男童父親話佢仔係「冒犯」到我朋友個女
我朋友再問有關道歉一事,男童父親堅決拒絕:「安排唔到時間」
我朋友:「喺電話都得㗎,只要係個男仔親自講」
男童父親:「過咗三日細路仔邊記得?」
我朋友:「😅」
我朋友個女都識喺隔離講:「邊有三日,兩日咋嘛」
然後男童父親又講一輪佢唔同意,佢唔知道等等嘅嘢😂
總括而言,男童父親就話佢個仔唔能夠同我哋道歉,而佢哋作為父母亦都唔會代個仔同我哋道歉.最後我朋友都好似講耶穌咁勸佢唔好咁樣教佢嘅小朋友,但男童父親好理直氣壯地回答我朋友「我個仔無犯法」,而且重講咗好多次個CCTV睇到個女仔走嘅時候已經冇喊
當時我喺我朋友隔離聽到都呆咗!(雖然都知道事實刑事係告唔入,但係都唔使咁態度吧?)男童父親講到咩都唔同意,咩都唔係事實咁啦.朋友就問佢女可唔可以親自同個叔叔(男童父親)講當時情況?最後男童父親連線都收埋
唔知係咪我朋友同男童父親講想知道男童學校係邊間,如果可以的話聯絡學校幫忙處理,所以男童母親終於肯打返嚟同我朋友直接對話.男童母親先話唔想煩,之後我朋友同佢講話只需要道歉,但男童仍然父親拒絕.個媽媽就話男童父親指摘我朋友態度差,所以佢老公先會唔肯道歉
我同我朋友又O咀了.我朋友零粗口,已經非常客氣地交代事情經過,亦都問佢哋幾時可過嚟道歉.反觀男童父親一聽電話就聲線輕佻,矢口否認曾發生咁嘅事,所以先傾唔到下要報警,拎CCTV嚟睇!唔係我朋友話打俾呀Sir一齊傾的話,男童父親都唔會承認佢個仔真係有郁手「冒犯」
之後佢媽媽交代返當日嘅嘢,交代返佢小朋友年紀細,而且重有個newborn在家,我朋友大部分理解並且接受.然後朋友個女亦終於有機會親口同男童母親講返當日情況,然而男童母親第一時間就係引導我朋友個女
男童母親問我朋友個女:「係咪我個仔玩緊Spider Man之類?」
朋友個女堅決答:「唔係!」
我哋一路聽,一路覺得男童母親反而教返我朋友個女,佢話要同細個嘅小朋友講話停:「你叫佢就會停架喇」
其實我朋友個女原意就係禮讓同守規矩,唔想嚇親小朋友先自行離開,只不過係個男童繼續追佢
不過呢個都唔係重點,重點係原來有人會覺得小朋友去玩,做大嘅小朋友係需要幫手教育佢個細嘅小朋友,即係佢覺得佢個仔係細個嘅,因為得三歲😅,但個呀媽就反而可以同家長朋友傾計傾到3歲仔「冒犯」咗人都唔知🤔,重話自己之後叫停咗個仔,想出嚟表達嘅時候,婆婆已帶埋個女仔走咗.但咁得意?你哋想表達嘅態度係你老公講咗不下10次,就係話「離開咗,唔係當場處理就唔使道歉」
最後最後,男童母親話可代佢個仔同我朋友個女講唔好意思,但我朋友只係想佢講嗰三個字!好彩佢都肯講,我朋友個女都接納咗
「對唔住」呢三個字真係咁難講出口嗎?我同朋友都係第一次覺得原來有啲人面對「對唔住」呢三個字係咁難講出口
小朋友碰撞真係少不免,但係都有分有心定無意,要孩子懂得明辨是非,同做錯事真誠悔改,教育返自己小朋友,相信大部份人都會很願意接受
讀者投稿@Mandy chan


text:
官方今日公佈最新嘅PSVR『九龍風水傳VR朱雀』teaser 影片,預定夏季推出
於『九龍風水傳』嘅世界當中,1997年今日,喺香港「回歸」前夕由於陰界嘅九龍城寨突然於陽界出現,身為超級風水師嘅主角被香港最高風水會議傳召,潛入調查原因及重整混亂嘅陰界風水氣脈,而風水氣脈係由四神獸東─青龍,西─白虎,南─朱雀,北─玄武所掌管……(再講就劇透,剩低請自行遊玩享受XD)
『九龍風水傳』已經係PS1年代嘅產物,雖然香港玩家可能已經比較少人會提起呢隻遊戲,不過日本方面唔知係咪出於日本人對香港嘅九龍城寨有種特別嘅感情,所以久唔久都仲係會見到關於呢款遊戲嘅消息.
好似喺2015年官方就曾為作品重新推出原聲帶同設定集,其中仲包括遊戲人物設定,九龍城寨內部分街道嘅設定畫等等,重要搞咗個原畫展添.
而直到上年,官方株式會社JETMAN仲喺CampFire平台搞眾籌嚟籌錢開發續作,短短大半日就籌到350萬日圓,最後就籌到超過900萬日圓! 而支持PSVR嘅續作『九龍VR朱雀』,就已經預定6月會有遊戲首部分見街.『KGVR』除咗係前傳故事外,玩家更可自由遊覽九龍城寨同龍城路.
影片來源:
(YOUTUBE)
JetmanInc さんのチャンネル
kowloonsgate522


text:
Dovey場show,我想說的是,只不過遲半個字入場嗟,使唔使多人到一入門口已經行步路都難,爆到可以直接企台邊睇背脊咁灰,嚟聽歌嘅咩我嚟為目及女架咋,點解要噉對我?Dovey我細細個已經聽到呢個名,佢哋有幾多年我就知道幾多年,但到十年後佢哋出碟先第一次見佢哋真人,有點相逢恨晚的感覺,台灣有Doris,原來香港都有bass女神,口烏口牙~
或者女仔諗嘢唔同啲,我鍾意今場唔係開場band甲>開場band乙>主角出場>玩完感觸幾句>有緣再會,而好似大演唱會嘉賓中間至出場再同headliner玩玩crossover,更能突出全晚係一場紀念樂隊出碟嘅盛事而非單純雜錦gig.不過老實我覺得演出方面有點遜色,若以一隊夾咗十年出過無數show嘅rock band計,Dovey台風同技術仍有待進步空間,鐵樹蘭狀態亦有點失準,全場最穩定反而係同樣第一次睇嘅AMS.不過Dovey歌妹就真係好好好勁.
其實反而冇諗過真係會咁感觸有成半個鐘喊晒口講感受,又可能女仔唔同啲啦感性啲嘛,如果換著係一班麻甩佬同我講半個鐘耶穌,我肯肯定一巴巴車埋去「屌那星搞show出碟咪搞show出碟囉使唔使咁Q婆媽呀頂你個肺」,不過呢場唔會啦你講多個鐘我都唔會介意嘅,鬼叫靚女大晒咩,咪講咗囉我買飛入場目及女嘅嗟嚟聽歌嘅咩.
至於隻碟,或者因為今場live唔算玩得好好,返屋企聽碟先聽得出真章,作曲編曲器樂錄音都相當成熟,比絕大部份聽過嘅同類型獨立樂隊甚至主流歌手更好,所以更加感慨,一隊band創作表演有如此質素,居然都可以要捱十年至叫做有一番成就,有冇搞錯?不過有兩個問題:一係好歌唔少(我覺得後半隻碟先至真正反映到樂隊音樂性格),但缺少好特別好突出嘅曲目,畢竟歌路本身已有一定局限.最與別不同自然係《花影重來》,作為放全碟最後嘅「隱藏曲目」(其實點解隻碟會完全唔提呢首主題曲嘅存在咁故弄玄虛呢),創作概念同感覺明顯同其他歌唔同indie氣息亦最重,只份氣氛建立得非常出色,點知唱到最後一句突然急停,就令高潮變成反高潮,因為到呢一刻首歌感覺係只完結一章而唔係整體完結,跟住再接一段post-rock式純演奏outro作為全曲同全碟結尾更適合,而家唱完就冇,只覺浪費咗個編曲,聽落好似仲係首demo未寫好一樣.(會唔會正因為噉所以名都冇出呢)
而第二個問題呢...當你以為逆流好鬼靚嗰個digipak已經叫做惡搞,點知一pak還有一pak煩膠,《花影重來》音樂是正的,只係個包裝實在一頭霧水,會拍埋片教你點樣開盒已經知道有幾誇張啦,拎隻碟出嚟已經整到個盒爛爛哋,點知收返埋嗰嘢先至係真正挑戰,最弊成個盒卡紙嚟size又大過CD盒少少放都唔知點放好,真係開一次就(受)夠.呢隻碟你可以話係一件收藏品多過一張唱片.我同意聽與視覺俱存係獨立藝術精神一部份,只係而家買indie band CD幾乎已經搵唔到仲會用CD盒嘅唱片通通變晒digipak,而且好少正正經經必定花臣多多,樂隊對唱片包裝追求,已經開始出現當年Twins時代主流唱片公司追求華多於實份心態.希望各位樂隊仁兄高抬貴手,出碟簡簡單單就算唔好搞到個包裝好似玩扭計骰噉啦,我聽歌架咋.


text:
「武俠」
相信好多人都有睇過金庸嘅武俠小說.記得中學嘅時候睇倚天屠龍記嘅電視版,之後就由頭開始睇返小說版!而倚天屠龍記就係咁變成自己人生第一套睇嘅金庸小說.之後當然有睇埋金庸嘅其他作品啦!其實金庸嘅武俠小說真係好有影響力,每隔幾年又會有新嘅電視劇.當然未必所有嘢都完全跟足原著,因為每套入面嘅情節都真係太多,有時啲關係亦都好複雜,所以要交代所有嘢都係一件幾困難嘅事!
「金庸」
如果講起金庸,大家一定會知道嚟一副對聯「飛雪連天射白鹿,笑書神俠倚碧鴛」.因為嚟副對聯係由金庸十四套武俠小說名稱嘅第一個字而組成,所以相當有代表性.如果大家都有睇過金庸嘅武俠小說,你最鍾意嘅又係邊一套呢?如果你問我,有可能自己第一套睇嘅係倚天屠龍記嘅原故,所以印象特別深刻,而且應該係自己最鍾意嘅一套.
「小說」
我真係好少可拎住本書嚟睇嘅人,更何況係一本全部都係字嘅小說?或者係因為啲關係同細節,所以我先會睇完一套之後仍然會繼續睇埋其他金庸嘅作品.自此之後我真係好少睇啲咁多字嘅小說.最多之後都係睇一啲推理小說,但係一定無金庸嘅武俠小說咁多字!當然我中文程度唔高,只係因為覺得睇完之後你腦入面會有一個畫面呈現出嚟,事關真係描述得非常細緻.唔知到郭大少大咗之後又會唔會睇呢?
Also published on Medium.


text:
以前租觀塘迷你倉嗰陣,經常要經過好多觀塘工業區,除咗觀塘迷你倉大量嘅貨車廢氣之外,仲要忍受「大汗疊細汗」嘅搬貨過程,租觀塘迷你倉,真係只有辛苦二字可以形容.後來租翻將軍澳迷你倉之後成件事輕鬆曬,仲有專人服務添!
執屋執得唔好,私樓隨時變雀籠!
住日出康城嘅我,雖然屋企係有幾間房,但因為一家人都有唔同嘅閒置物品需要擺放,所以我哋專門用其中一間房嚟擺嘢.
時間耐咗,我哋開始發覺「咁樣落去唔係辦法」,日出康城附近又無乜將軍澳迷你倉,所以當時就走咗去問觀塘迷你倉嘅價格,以及觀塘迷你倉有嘅服務等資料.當時見到間連鎖觀塘迷你倉入面環境唔錯,就直接落咗一年嘅預付.
雖然係多咗個地方擺嘢,但呢一年以嚟難免都有幾次需要翻觀塘迷你倉攞嘢,呢啲時候就會後悔自己租咗迷你倉,每次都需要自己山長水遠咁來回觀塘迷你倉同日出康城,真係好攰.雖然倉內環境的確不錯,但久而久之就會覺得工廠區環境對「大汗底」不太友好.
想學點樣有效執屋?
https://www.spacebox.com.hk/blog/家居儲存/(屋企細有乜計)5招令空間感變大-成家住得舒服啲/
邂逅隨存屋
正所謂「用開有條路」,用得耐迷你倉,其實真係好享受呢種儲物空間.所以觀塘迷你倉完約前一個星期,我喺網上好積極咁搵究竟有冇一啲一站式嘅迷你倉服務,點知真係比我搵到一間有以上服務,又可以近近哋搬去接近日出康城嘅將軍澳迷你倉——Spacebox隨存屋.
職員有心,顧客放心.
隨存屋職員當時好簡單詢問咗我大概有幾多貨之後,就為我安排咗司機送空膠箱上門,等我可以慢慢執嘢入箱,唔需要傳統紙箱搞到屋企污糟邋遢.佢哋仲保證所有空箱都經過專人消毒,就算面對疫情都唔需要再擔心.最後,佢哋會再將所有入好箱嘅物品再送去將軍澳迷你倉.
足不出戶,享受空間.
搞掂曬之後,我就打咗電話比Spacebox隨存屋,佢哋幫我安排好時間由將軍澳迷你倉上門到日出康城收箱入倉,就算要用翻入咗倉嘅物品,都可以搵佢哋幫手出倉,完全唔洗我再自己去迷你倉打理出入倉嘅事.更重要嘅係,我仲可以好清晰咁喺Apps入面見到自己喺迷你倉每一箱貨嘅狀態添!
對隨存屋嘅評價?
Spacebox隨存屋真心幫到手!直到而家,我同隨存屋共渡嘅時光已經超過一年半,佢哋做事唔會馬虎,約好嘅時間每次都如期到達.(有好多司機一聽到日出康城就覺得好麻煩,因為康城多車之餘又要申請呢樣嗰樣先可以入嚟.)隨存屋司機每次都唔會托手踭,盡心盡力咁排除萬難,盡力幫每一位顧客解決儲存空間需求,值得一讚.
仲想睇定啲先?比多篇文你參考!


text:
氣泡酒(Sparkling Wine)有好多種,唔係隻隻都可以叫做「香檳」.
香檳,Prosecco同Cremant同樣係用提子造嘅帶天然氣泡嘅酒,事實上又有咩唔同?
3款都係指定地區出產先會叫呢個名;Champagne係法國香檳區出產,依照嗰區嘅法規製造,主要採用3種提子,由「傳統方法」喺樽入面進行二次發酵發製造,酵母直至完成發酵都會喺樽入面,直至要賣之前先將佢地整走(disgorge).部份酒莊為咗增加香檳嘅風味,會允許Sur lee (死酵母浸泡)嘅時間廷長,令香檳散發誘人嘅奶油/餅乾味.同葡萄酒一樣,香檳區嘅提子都有分產自唔同等級嘅田,身價都好唔同,產自靚田又靚年嘅隨時係貴到無法想像!
Prosecco係指產自意大利東北部Veneto,主要用Glera提子釀造嘅氣泡酒.造法上最大分別係第二次發酵都係喺不鏽鋼桶入面進行,然後再注入酒樽, 死酵母浸泡嘅時間短,味道偏花果香,青苹果等味道.同樣有根據種植嘅田分級數,價錢平過香檳好多.
Cremant產自法國8個不同酒區,包括Loire Valley, Bordeaux, Burgundy, Alsace, Jura,依照各產區法規生產.各個區都有最適合該區風土嘅提子出產,所造出黎嘅風格同口味都唔同.用香檳做法喺樽入面做二次發酵,時間比香檳短,氣泡都無香檳咁濃密.一般產量唔多,用香檳造法但價錢都無咁令人遙不可及.
“Champagne”, “Prosecco“同”Cremant”都會喺wine label上面出現,下次人地請你飲「香檳」嘅時候睇清楚,唔好見有氣泡就當係”Champagne“啦〜


text:
如何善用to-do list?| Notion用法示範 | 教你杜絕你嘅拖延症!
大家成日問我點樣提升工作效率,其實我都冇咩特別方法😂 不過我就真係一直都有寫to-do list,覺得真好有用,令你啲嘢更加organised✨!今次就同大家詳細講吓可以點運用to-do list同埋順便講吓可以點善用Notion. 我通常都會結合手寫嘅to-do list同手機app入面嘅一齊用,我覺得咁樣可以發揮到最大嘅功效,有效咁提升你嘅工作效率. 詳細講吓實際操作係點~ 手寫to-do list通常係一日寫一張,可以喺前一晚開始寫/第二日朝早先寫,寫低嘅tasks都係即日要完成嘅.做完就剔咗佢,嗰吓好爽㗎哈哈~ 記住要放張to-do list喺檯頭嘅當眼位置,時刻提醒自己仲有啲咩需要做! 而手機入面嘅to-do list可以用唔同app去整,追求簡單易用嘅可以揀用Apple內置嘅Notes/Reminders,追求功能多嘅可以揀其他apps,例如係我之前介紹過嘅Taskade,不過我呢排用緊Notion就覺得佢都幾好用,但需要少少時間上手.咁用app嘅主要原因係因為你可以記錄一啲之後先需要完成嘅tasks,而呢啲app嘅有用之處就係可以畀你set每個task嘅所謂deadline,然後叫佢喺特定時間提醒自己要做,唔使擔心自己唔記得⏰ 咁樣亦都可以令你清楚遲啲有啲咩要做,盡早分配好時間,冇藉口再last minute先做嘢!順帶一提,Notion比起Taskade優勝嘅地方係你可以customise/加好多嘢,例如可以加table同calendar,embed一啲檔案等等~ 大家可以發掘吓! 不過講多尾,其實你嘅工作效率好睇你夠唔夠自律!寫to-do lists只係輔助,都要你扚起心肝做先可以確保嗰日啲嘢會做得完~ 如果係喺屋企到做嘢多嘅,就可以製造吓啲儀式感,執好張檯,set好啲嘢,等自己有一個舒服嘅空間去做嘢,同埋唔好喺床到/著住睡衣做嘢啦!


text:
英國升學心得- 畢業生為你介紹Exeter Marketing & Management | 好自由?出路闊?
今次係Exeter Marketing & Management嘅分享🤩 喺到多謝 @worknplayboy.uk 咁詳細嘅分享🔥 佢已經畢咗業㗎啦,所以個分享會更全面😆 想了解多啲Exeter呢間大學或者係呢科嘅,記住要睇呢個post同save低佢之後再重溫啦! 基本介紹 Exeter 可以話係一間好flexible嘅大學 (喺degree 結構上).讀唔同科都有一定數量的module畀你讀其他學系嘅嘢,例如business可以讀language,甚至可以申請讀一兩個geography modules等等.同一道理,好多喺Exeter到讀地理嘅人都會讀business嚟增加自己就業機會,同一時間拉吓分,因為business啲科容易拎70% 以上哈哈~ 另外,佢好welcome國際學生,畀好多support 畀international societies,無論係金錢定係政策上.所有學生無論咩國籍都好融合!Career zone亦不斷都有新諗法,希望增加大家嘅employability!最後佢真係有好多唔同societies,可以令大家嘅校園生活好豐盛 (好明顯我就係用盡呢方面上好多莊)! Business School嘅自由度 同屬business school呢個umbrella下,讀business嘅人都可以用自己嘅optional module嚟讀leadership, marketing, accounting, economic或者係entrepreneurship嘅嘢!變相其實你讀business都可以tap into 其他專業,當然唔會係好專業,但係都可以激發你思維! 我就係因為呢個制度,第一年有讀leadership,當然亦有讀好多marketing 啦,同埋我最後一年有揀到entrepreneurship.Entrepreneurship係講你點樣建立一個startup, 同埋會涉及到更多personal development嘅嘢,令你成為一個business上更好嘅decision maker/ CEO/ leader/ manager! 課程內容 其實嚟嚟去去都係嗰啲啦,business我覺得無咩特別好講哈哈~ 我自己讀Exeter business覺得Exeter好墨守成規,課程唔貼近現實business發展.好多人讀完都對而家嘅商業世界冇咩概念.特別係marketing,我覺得Exeter嘅marketing好唔接地氣.我上年year 3 marketing 讀緊啲嘢係2010-12嘅case study,都差唔多十年前.Business發展日新月異,兩年前都嫌outdated啦,讀得好冇癮. 但係我必須要講exeter呢間大學作為「鄉村學校」,環境其實好適合個人成長嘅發展.我覺得business呢科如果你想有好啲嘅career發展,特別係喺英國發展,最重要就係你嘅soft skill發展,包括leadership, communication, time management, proactive attitude之類.而呢間大學都提供好多時間,societies同埋programmes畀你好好運用.但係真係好在乎你會唔會善用,唔善用真係好浪費哈哈哈.而我覺得喺Exeter到讀business就係剩低好多時間俾你去好好安排,做其他增值自己嘅事.至於我做咗咩,可以去我channel到睇~ 教學模式 主要都係lecture 同埋seminar. 要有咩心理準備? 冇話特別需要咩心裡準備.要講嘅話,accounting有啲難~ 理想 vs 現實 預期:距離London好遠,冇咩嘢做. 現實:其實係相反.呢到有好多唔同societies,當然有HKPASS同埋HK Soc,但仲有好多其他societies,例如volunteering, Kpop, Taylor switch, Korean, Japanese等等.有成二百幾個societies咁多,而好多都好歡迎國際學生,大家人都好好,亦有好多活動,會令你有好多得著. Gap year制度 Exeter Uni 最近都對國際留學生鬆綁!冇記錯嘅話,你可以喺第一年讀書嘅時候先確定你take 唔take gap year (以前係入去之前就要決定好).至於gap year,所有business school嘅人都可以選擇一係做placement year,一係exchange year. Exchange嘅話可以去官網睇吓exchange邊間大學,我問過好多英國人,佢地都好鍾意佢地個exchange year.當然,placement year嘅話就係可以喺英國或者自己國家到做嘢.而我就選擇咗placement year,喺英國倫敦一間startup到做嘢.而我相信呢個係一年好重要嘅一年,令我畢業可以係英國有grad job!詳情可以睇我嘅post~ 收生/成績要求 3科5,科目配搭可以係以下任何一個: 3個Group A NSS Elective Subjects; 2個Group A NSS Elective Subjects加中文或者英文 IELTS (academic): Overall 6.5,每個subtest至少要有6.0. 如果最後都係唔達標,其實可以讀INTO International Year One,跟住喺嗰到考番上去year 2.唔使擔心,一般香港人通過率超過90%,呢個係官方數字+個人發現,所以正正常常咁讀就得. 出路 就呢一刻嚟講,我可以summarise我上年啲同學仔畢業後係點,俾大家一個概念個出路會係點. 返香港就業嘅學生:大部分做Big 4同律師樓. 喺英國嘅國際學生:我就係其中一個喺Big 6 energy公司到做grad scheme,即係香港叫的MT.(我仲有收到其他offer,例如Transport for London同BT嘅最後一輪面試,但係我已經有offer,所以就退出咗) 仲有其他香港同學做Dyson嘅grad scheme;有一個香港同學喺英國Nissan公司到做HR;台灣+泰國同學做英國big 4 (特別係EY同埋 Deloitte) ;有同學去咗Apple 英國分部到做;有俄羅斯同學區咗Microsoft到做. 英國本地同學:去咗Disney, IBM, Northern Highland等各大公司,但據我所知,佢地唔係話學業特別勁啲個啲,有2:1 亦有1st. WorknPlayBoy真心建議 如果想要自由度,讀唔同科:揀Business & Management (N202).就算你想讀Marketing,我都建議讀N202,之後再揀marketing,因為Exeter改晒新modules,同埋本身marketing又有啲難又悶,所以最好就揀management,之後先揀啲容易讀同好玩嘅marketing module.(如果想知多啲揀module嘅詳情,可以follow @worknplayboy.uk,佢之後出一個po專講Biz module) 如果想增加自己就業率,而又對數字有興趣,鍾意玩excel,唔怕chur:請選擇Business Analytics.呢個係新嘅degree,今年2020第一年開辦嘅.雖然冇人讀過,冇人知究竟係伏定係唔伏,但係我相信今年啲人如果仆咗街,你地下年讀一定會容易番.所以無論點,你地下年讀一定係相對地輕鬆,同埋係比較完整嘅體驗!同埋入面教識你嘅skills都係employer鍾意見到嘅! 仲有,千祈唔好揀Cornwall campus,佢畀獎學金你都唔好讀!因為嗰到好似除咗dominos之外,冇其他外賣好食,會相對悶啲.當然,如果你係鍾意大自然,本身好outgoing嘅,就冇咩問題.


text:
讀完中五之後,我就去左英國讀A-levels同大學.喺呢五年英國生活之中,我經歷咗好多,亦體會咗好多唔同嘅文化.
英國的天氣
初初嚟英國嘅時候,我好記得我自己一個搭飛機,自己一個 Check-in,自己一個去學校報到.嗰時真係又緊張又興奮,因為我知道人生第二個階段要正式開始.記得我一到步英國,第一感覺就係覺得天氣好凍,空氣好濕.由於英國嘅天氣係濕凍,所以身體感覺到嘅溫度比實際溫度仲要低三至四度,再加埋倫敦天氣成日都陰陰沉沉,有時天氣都會影響到自己嘅情緒.
英國的教育
英國同香港嘅教育制度亦好唔同,眾所周知,香港著名填鴨式教育,好多嘢都係老師俾乜你就讀乜.但係相反,英國就好主張學生自主學習,要自覺去做 Research, 了解更多書本以外嘅知識.除此之外,佢哋都好要求學生有 Critical thinking(批判性思考),要學生識得喺讀過嘅知識入面提出 Argument,發揮突破性思維.所以,如果你覺得只要讀熟 Lecture slides 就可以去考試,咁你就錯曬喇.齋背晒 Lecture slides 上嘅內容係唔會攞到高分㗎,甚至係冇分添.
倫敦的生活
至於倫敦嘅日常生活,其實我覺得同香港有幾分相似.不論係餐廳,地方,設施,超市用品,都幾合香港人口味同習慣.例如一個 China Town 就已經可以暫時幫你解決思鄉之情,俾你買到港式或中式食材過下口癮.所以我會話,香港人喺倫敦生活都唔會有好大問題.
英國可唔可以取代香港?
雖然如此,我認為有啲嘢英國仍然無法取代香港,同埋準備移民英國嘅時候要留意下:
1. 倫敦街頭係有好多 Homeless 同 Druggies,所以可能經常會喺條街聞到大麻,甚至見到一班人圍埋一齊”隊草”.所以,大家夜晚喺條街度要加倍警覺,特別小心身邊嘅人,以免佢哋 High 左傷害你.
2. 倫敦街頭亦有好多扒手,佢哋鍾意 Target 黃種人,因為佢哋覺得黃皮膚嘅人係特別有錢.我有幾個朋友都比扒手偷過電話,銀包,甚至入屋打劫.所以,想移民英國嘅你不妨考慮不用銀包嘅習慣,轉為用 Card holder,直接放喺外套嘅內格入邊!
3. 歧視嘅問題其實係英國都相當嚴重,尤其喺 Covid-19 pandemic.有唔少亞洲面孔都被英國人用過粗口對待,我自己都唔例外.所以大家要做好心理準備,去到異鄉,自己可能會成為二等公民,會比人哋睇低.
4. 倫敦嘅地鐵雖然方便,但係冇冷氣,冇訊號,電話都用唔到.
綜合而言,英國比我嘅感覺係好適合退休居住,因為好多嘢都好方便,又符合香港人生活習慣.但講到要喺嗰度工作,大家就要面對人際上嘅阻滯,天氣帶來嘅負情緒,同英國人自主高尚嘅概念.所以移民之前,一定要做多啲 Research,了解更多當地嘅生活文化,咁先知呢個地方適唔適合你.


text:
「月球」
由於月球係一個橢圓形嘅軌道上繞着地球公轉,所以月球同地球之間嘅距離都會係大約在三十五萬七千公里同四十萬六千公里之間不斷改變.因為月相嘅變化唔係一兩日就會完成,而係要一個月嘅時間逐漸咁改變,所以嚟種漸進嘅變化係唔容易察覺.而超級月亮係唔會引發海洋,地殼同潮汐嘅變化,不過咁啱得咁橋新西蘭發生咗地震.其實到現時為止仲未有任何科學根據指超級月亮會導致自然災害,就算係都係迷信同巧合.
「超級」
相信好多人今晚都會抬頭向天空望吓會唔會見到今次嘅超級月亮.而今晚香港嘅天氣真係唔錯,所以應該會睇得好清楚.今次嘅超級月亮比起之前嘅更大係因為今次月球同地球嘅距離係比之前嘅近,所以就會出現今次嘅超級月亮.今次係過去六十多年嚟最接近地球,根據香港天文台數據,咁次嘅超級月亮最接近地球嘅時間是七點二十一分.不過我覺得除咗超級月亮之外,今日個恆生指數都好經典,因為收市嘅時候報二萬二千二百二十二點二二點!真係唔知係唔係咁啱得咁橋啦!
「攝影」
基本上,月亮係邊度睇到係一樣大,但係當佢接近地平線嘅時候睇到嘅滿月會同建築物,樹木或者高山形成對比.所以就會俾人覺得月亮變大嘅錯覺.只要將嚟個原理運用係拍攝上,就能夠讓畫面更加豐富.通常係偏暗嘅環境下係要用長曝嘅拍攝技巧,但係要影超級月亮就完全唔同.當你睇到滿月嘅時候,月球係白天,所以要用白天嘅拍攝邏輯去調整曝光.如果唔係長曝光就會令月亮過曝,月球表面嘅細節都會變成一片白色.


text:
「嘗試」
好多人都會為生活而擔憂,因為今次疫情嘅影響比起過往咁多次嘅逆境更加嚴重.好多人都開始變陣,因為如果再唔諗辦法嘅話,真係唔知可以捱到幾耐.其實好多嘢都係要迫出嚟,唔試過又點知呢?真係乜嘢都要試,乜嘢都要做,唔好淨係企係度.咁嘅情況下真係要搵多啲人傾計,話唔定有啲新嘢創造到出嚟!問題天天多,凡事都有解決嘅方法,只要一日未死,一日都有希望!
「自救」
今次嘅疫情真係唔知幾時先至完,而受影響嘅人同行業越嚟越多,如果捱得過三月已經了不起,捱到四月嘅真係已經唔錯.要捱幾耐無人知,只不過大家冇可能坐以待斃,等政府嘅抗逆基金等等嘅措施去救自己.其實好多行業除咗要自己救自己之外,今次疫情亦都需要唔同行業一齊聯手咁去互相幫助去渡過逆境!當然有好多嘅行業逆市上升,但係都只係少數.
「計劃」
雖然自己都未搞掂,但係亦都希望可以幫到其他人.自己其實亦都嘗試緊好多嘢,不過希望下星期推出一啲具體嘅計劃幫到一啲人.其實真係有啲恨自己無更多嘅能力去做更多嘅嘢,因為前年嘅決定搞到今日自己都要捱.不過無辦法,當時做嘅決定係基於當時嘅情況.邊度有人估到上年嘅返修例事件同今年嘅武漢肺炎?無計啦,唯有而家捱下,希望明天會更好!大家加油呀!


text:
今日同Hysan到屯門眼科中心檢查眼晴,之後見仲有D時間去咗屯門圖書館同屯門公園玩咗陣,跟住番學之前喺呢度搵個地方食晏,就揀咗之前一直想試嘅「羅麥記」
都係同其他餐廳差唔多,玩懷舊裝修集體回憶!
V City呢間分店都幾大坐得幾舒服!
我哋差唔多11:15入到嚟坐,待應安排我哋坐咗卡位
卡位好闊落,應該係六人位用!
餐具冇特別,起初以為佢碗碗碟碟都玩懷舊
不過佢張餐紙就用咗康樂棋棋紙嘅圖案
如果有棋喺手真係可以玩得㗎!
當然佢好唔會放過宣傳自己菜式嘅機會
喺紙上面嘅賞罰句子都用咗自己菜名,不過有少少格硬嚟
(就咁一個餸名跟住叫你向前行幾多格....都唔關事)
Sorry我個人比較執著^.^
好大個晾衫夾夾住張單...
因為得我同Hysan兩個人所以唔會叫到好多嘢食
當然我嗌咗呢度嘅成名作啦,差唔多個個嚟呢度食都會打咭同Post呢碟磚頭焗豬扒飯
我都唔例外,再叫多碟菜心同餐飲熱朱古力
杯熱朱OK喎!嚟到嘅時侯面頭有D朱古力粉未溶哂落底
睇落去會比較特別,唔會好似一杯華田咁悶
飲落去第一啖真係好好飲,好重朱古力味,帶少少朱古力嘅苦味
跟住等咗大約10分鐘度就嚟咗個磚頭啦!
老實講先讚後彈,豬扒真係林唔多骨好啱小朋友食
個麵包都好有Gimmick,佢仲㨂咗個牌喺度教人點食
如果大家鍾意麵包點咖喱汁或白汁可以另外叫侍應拎碗俾你
我就嗌咗少少咖喱汁嚟點吓,不過我覺得太大碗囉...
麵包就冇咩特別架喇,都係並通麵包舖買到嘅方包,不過焗過之後個麵包皮都脆脆哋
麵包裡面都有炒飯,我覺得其實都夠兩個人食!
不過真係太鹹,同埋整體上食卓頭多過味道,所以$80幾蚊都係試一次就算
當帶咗Hysan嚟博物館認識吓老爸細個時侯嘅嘢啦...哈哈哈
Photo by CANON 5D Mark III, Len | EF 24-70mm f/2.8L USM
呀劍評語: 呢個地方知道咗好耐始終未有機會嚟食,今日終於可以一試就試佢招牌嘅麵包焗豬扒飯,其他我唔知,但呢個飯真係並通到震,仲同我個人一樣好鹹.....呀!
營業時間08:00 - 22:30
屯門港鐵站C出口行到adidas扶手電梯落一層左轉便到電話2618 3703
招牌菜
羅麥辣雞翼,羅麥汁牛河,避風塘炒麵,紅豆冰粒粒奶茶,豬羅包,磚頭焗豬扒飯等


text:
成日話「香港文學水平低」.考評局三年出閱讀理解卷,都係出台灣文.本地「文化人」更加睇低香港文學嘅水平,周不時呻吟話政府漠視文學,香港文學缺乏生存空間.我睇現今文學萎縮,無法同大眾溝通嘅局面,有兩個病因:其一,封閉喺資助藝術嘅小圈子裡面,唔需要面對市場大眾而圍威喂,呢樣我之前喺輔仁寫幾篇文都講到口臭.而根本影響作品質素嘅問題係,香港文學強求「文藝筆法」,越黎越貼近北京話,結果脫離大眾語言,無辦法普及.
揭開文學雜誌,就知宜家文學界發生咩事.年輕一代嘅作家,明明係香港人,寫文章偏偏要滲雜北方口語,「啥啥啥」咁寫文章.明明係蕃茄,係都要寫西紅柿;明明係冷氣機,係都要寫空調.今日嘅中學教育用分數灌輸畀新一代:口語入文係錯誤,北話就係書面語,書面語先係文學可以用嘅語言.
香港「文化人」一面倒咁膜拜大陸,台灣文學,更加突顯文學界對自己語言嘅自卑感.佢地好努力咁北上,又請兩地學者翻黎交流.有請翻黎嘅學者比如余光中,好多年前都曾經喺香港文藝活動上講:「香港學生的普通話要多努力,這才可以在寫作時,減少一點香港文化.」上年又話:「這就是香港發展文學的一個劣勢,即粵語口語和白話文寫作有區別.」今年農曆新年,《字花》偏要寫「春節」嘅文藝活動.用「春節」呢個名搞文藝活動,感覺上係咪會文藝啲?領頭嘅文藝人提倡去除口語字眼,做後輩嘅緊係跟貼,成個文藝圈揮舞「本土文學」嘅旗幟,踐踏「本土文化」,「本土語言」嘅屍體前行.
今年二月廣東話法定語言風波,文化人又跳出黎,話本土文學混用廣東話創作,係保留本土文化,我睇係笑話一則.睇鄧小樺嘅文 ,當中引用飲江嘅詩,不妨作為例子討論:
〈樣貌娟好〉 飲江
那麼樣貌娟好的人
喜歡把弄戰爭
難怪你我他 和佢
輕言仇恨
麻子把麻子寫在別人的臉上
小人抓小人墊在鞋底上摔打
鐘聲響起
飛彈從飛彈處飛來
鐘聲在鐘聲裡響起
主佑吾王
主佑吾土
主佑吾民
難怪主說
我頂你地唔順
鄧小樺覺得呢首係用粵語創作嘅好例子,係「背負被統治者的身份而堅持以自己的方式反抗」.我睇「仁而無術,則庸醫足以殺人」.成首詩都係北方口語,直至「我頂你地唔順」,先出翻句廣東話,文化人以為咁就係承傳到粵語?錯,粵語喺本地文學中根本被置於低俗語境,講低俗嘢嘅時候廣東話先大派用場.咁唔會促成語言平等,反而廣東話只會喺書寫上飽受歧視,做個曇花一現嘅小丑,難登大雅之堂.
強調北話嘅正統,造成咗新一代文學嘅書寫混亂.廣東話嘅節奏,語法,用詞,都同北話差別甚大.而香港人嘅思考語言係廣東話.結果就將廣東話同北話混雜,再加上鼓吹實驗文學造成本身已經錯亂嘅結構,寫出黎簡直狗屁不通,混亂之至.或習慣用普通話構思,就算點寫得好,都及唔上台灣,大陸寫得通順.用第二語言寫作同人地第一語言比,就造成香港文學不及人嘅現象.
香港文學要復興,唔在乎有冇幾多個文學館,或者政府畀幾多資助.要創造風氣,必須面向大眾,一個「敢」字.我同文友提起廣東話文學創作,佢地都好驚訝,好似廣東話寫文係一項禁忌.語言係思想嘅載體,用自己思想嘅語言創作,點解會有罪?文章要寫得好,最緊要係「真實咁面對自己」.香港文學一直俾「書面語」封印我地嘅本性.五四運動提倡我手寫我口,其時政權喺北方,所以落到廣東都係「我手寫北話」.點解我地唔夠膽用母語書寫呢?我哋需要一場粵語新文化運動,就要敢於由高語境入手,由文學創作開始,我手真正寫我口!


text:
Spotify呢排做咗啲咩駭人聽聞嘅事,令到廣東話嘅用戶全部反晒枱?阿凡達隻外星話連語法都特別外星?印地語一樣嘢由未做完到做完,會進入咗平行時空?華沙人唔知一件零件點嗌嘅時候,會開始講德文?
今集,我哋拎起語言學課本,一路聽我哋主持打開 「形態句法配列」嘅腦洞.
喺YouTube收聽
成爲 Patreon 會員除咗有足本逐字稿,仲有得投票,參與Discord添!
Continue reading
如果想單次打賞,亦都可以請我哋飲杯咖啡!
你識唔識得寫古埃及草書呢?
如果寫字書文嘅序順唔響讀閱影,噉唔寫元音又有幾dffclt呢?
今集絮言狂想,我哋嚟純語音講字,講下世界古今嘅語素文字 (logography),輔音音素文字 (abjad) 同全音素文字 (alphabet).
喺YouTube收聽
成爲 Patreon 會員除咗有足本逐字稿,仲有得投票,參與Discord,同埋以下額外內容添!
-波斯文係點樣寫?
記住2021年10月2號香港時間9pm,一齊嚟聽直播問問題!
Continue reading
廣東話到底係一隻幾純種嘅語言?我哋大家都知道有的士,巴士等嚟自英文嘅借詞,但係你又知唔知,有幾多粵語,甚至係中文裡面嘅詞,都係由外語譯返嚟㗎呢?
今集就講下從音到義,從古到今,從本土到世界,各種你可能唔知嘅借詞,借譯等等現象,仲有語言之間更深層次嘅影響.
(呢個節目喺YouTube都有,快啲去訂閱!)
Continue reading
每當聽到人講外語時,有冇諗過,到底佢哋講 咩 話?
今集,我哋就以The Great Language Game嘅模式,一齊嚟玩個估語言嘅遊戲.不如你都嚟一齊估,然後再聽下兩位主持講解下,究竟係點樣從每隻語言嘅聲音,嚟到去估呢?
(呢個節目喺YouTube都有,快啲去訂閱!)
Continue reading
究竟聾人係點樣溝通?用手又點樣講嘢?原來一班聾人小朋友一齊返學玩就可以無中生有,整套新嘅手語出嚟?手語入面原來雕刻咗對外國嘅刻板印象?
適逢Netflix啱啱出咗聾人學校真人騷 Deaf U,第二集嘅〈絮言.狂想〉,我哋三個健聽嘅主持,用聲音講下無聲嘅語言世界.
(呢個節目喺YouTube都有,快啲去訂閱!)
Continue reading
語言係人人都會使用嘅嘢嚟,但係正正因為佢係大家覺得理所當然嘅一件事,所以好多人會產生一啲對語言嘅誤解.
為咗為呢個podcast打響頭炮,第一集裡面我哋一次過討論嗮七個香港人最常見嘅語言迷思.
(呢個節目喺YouTube都有,快啲去訂閱!)
Continue reading
如果你有睇我條多語言片,可能會記得,我籌辦咗一個podcast.
個idea係喺我七月尾闊別香港嘅飛機上諗出嚟嘅,經過兩個月嘅計劃,構想,測試,而家終於可以好自豪噉講,第一集已經錄好,準備出爐喇!
由最初嘅構思,去到搵咗兩位朋友一齊主持,傾咗咁耐,叫做有個方向,知道我哋想做一個點樣樣嘅節目畀大家.每集將會圍繞一個同語言有關嘅主題去討論,又或者抽少少時間介紹某隻語言.
而最核心嘅問題就係,點解我哋要搞podcast呢?
唔怕同你講,我由頭到尾係諗住一雞兩味.
1. 語言議題大眾化
我喺2015,6年左右發現咗網上所謂嘅polyglot community(多語言者嘅群體),所謂多語言者引伸為語言迷,即係世界各地對學外語有興趣嘅人所組成嘅,只要對語言抱有熱忱,即使係初哥,佢哋亦都好歡迎.
Continue reading


text:
香港公共小巴
喺香港,公共小型巴士,又叫小巴,Van仔,係可以載最多19人嘅客車.自1976年起,香港法例第374章《道路交通條例》第23(1)條規定,政府可以用指令方式刊憲,規定全香港行駛嘅Van仔數目只得4,350架[1].Van仔牌分紅色小巴同埋專線小巴(綠van)兩種.2006年,有小巴商為咗推翻呢條法例,曾經入稟高等法院司法覆核(案件編號:HCAL 93/06)[2][3],高等法院最後判小巴商輸官司[4].
小巴牌照類別改
紅色小巴改
紅色小巴係最初一類公共小巴,原本車身中間髹條紅帶(所以行內俗稱紅色小巴為紅帶)以資識別.到咗1990年代,為咗畀車身多啲位賣廣告,運輸署將色帶改髹車頂,「紅頂」呢個俗稱亦由此而嚟.除咗禁區之外,紅色小巴可以行駛香港各區.但實際上,紅色小巴經營範圍已經畀政府用禁區大幅限制.現時服務範圍一般只限舊市區,好多新發展嘅新市鎮都唔准紅色小巴駛入.紅色小巴嘅服務路線,服務時間,班次同埋收費並唔受政府監管.雖然係噉,隨住行業發展,唔少紅色小巴路線由商會或小型公司統籌,有固定嘅路線,服務時間,班次同埋收費,但會睇情況而變,例如塞車嗰時可以改行暢順啲嘅路線.截至2017年3月,全香港共有1064架紅色小巴.
有啲紅色小巴路線係24小時營業,好似大埔到旺角,荃灣到觀塘,觀塘到旺角,元朗到佐敦道,青山道到土瓜灣等等.亦有淨係提供通宵服務嘅,好似元朗到銅鑼灣咁.
紅色小巴除咗總站之外,係冇固定客站,乘客想上車就要喺非禁區位置截車.乘客可以喺非禁區地點落車,落車前要大聲話畀司機知喺邊度落車,司機遞手作實.
另外,由於紅色小巴行嘅路線唔固定,收費亦有可能睇路線長短而變,因此搭客坐紅色小巴去到落車先至車錢,車錢按上車嗰時,標出來價錢牌為準(延長目的地嗰時,如果繼續搭,就要以原本嘅車費,另加新標示車費為準);不過亦有少數路線,紅色小巴係要搭客上車畀錢.而紅色小巴一般只係收現錢,車錢直接交畀司機,司機會喺有需要就找錢,但亦有部份紅色小巴受八達通畀車錢,例如西環到旺角,觀塘到西貢,大埔到荃灣(已停辦)同埋觀塘到荃灣.響八十年代中小巴轉用冷氣車之前,唔少紅色小巴嘅價錢牌重係用花碼標示[5].
紅色小巴啲車所標示嘅目的地,有可能係舊名或者係已經冇咗嘅建築物,例如「官塘」(觀塘嘅另一種寫法)同埋「大丸」(即係前日資大丸百貨公司,位置係現時銅鑼灣記利佐治街同百德新街交界嘅名店廊,以及銅鑼灣京士頓街9至11號,1998年結業).
綠色專線小巴改
同紅色小巴類似,綠色小巴車身中間髹條綠帶(所以行內俗稱綠色小巴為綠帶),以及喺1990年代改喺車頂髹上綠色.由於紅色小巴叫「紅頂」,綠色專線小巴就叫「綠頂」,不過一般都叫綠色小巴或者專線小巴.
專線小巴嘅服務目的,主要係同社區接駁去大型運輸系統服務,好似鐵路,巴士咁.全部綠色小巴都有固定路線,服務時間,班次同埋收費,大部份路線設有固定車站,兼且要接受政府監管,唔可以隨便改.
截至2017年3月,全香港共有3286架綠色小巴.352條路線,即係69條喺港島,82條喺九龍同埋201條喺新界.佢哋大部分路線係由有限公司經營,當中包括一啲集團嘅多間子公司.專線小巴大部份路線都有固定車站,可以喺固定車站等車,或者喺路線途經嘅非禁區位置截車.乘客上車要畀錢先,現金入落錢箱(冇得找錢),唔係交畀司機.而大部分綠色小巴都收八達通,部份重有分段收費,要喺畀車錢之前單聲畀司機,等司機較八達通收費機較啱價錢.乘客可以喺固定車站,或者喺非禁區地點落車.落車之前要大聲話畀司機知喺邊度落車,或者撳鐘(如果有,但只適用於固定車站),司機遞手作實.
歷史改
五十,六十年代,香港曾經流行一種9人白牌車,喺新界行.呢啲白牌車嘅收費比巴士高一啲,車程亦短過巴士,但因為佢哋唔係合法經營,警方曾經大力掃蕩.
1967年香港發生暴動,巴士司機罷工,部分路線因此暫停服務,交通癱瘓,政府容許小巴進入市區,白牌車越嚟越受市民歡迎,數目係噉升.1969年,小巴由9座位增至14座位,從此14座就成為小巴嘅另一個稱呼.最後,政府喺1970年推出白牌車合法化政策,由政府發牌,可以喺港九新界各地行,即係而家嘅紅色小巴.4350架小巴嘅限制亦係喺當年制定,咁多年都冇變.
1972年,政府喺山頂試行私營豪華小巴制度,同年5月1號首條私營豪華小巴1號線(往來山頂至中環)投入服務,結果試驗成功,並喺1974年正式實施專線小巴制度,去到1975年港島已經有6條綠色專線小巴路線.由於綠色專線小巴越嚟越受歡迎,政府喺1977年10月26號首次招標幾十條綠色專線小巴路線,畀公共小巴商或有興趣嘅商人競投,首批九龍及新界綠色專線小巴路線分別喺1979年4月及11月投入服務.隨住時代發展,市民對公共交通需求不斷提升,政府亦批出九龍市區及新市鎮嘅專線小巴路線畀人投.
早期嘅小巴係14座位,並冇車頭頂地點牌箱.1978年,各小巴陸續安裝車頭頂地點牌箱,以便更清楚顯示行車目的地.而政府喺1988年批准小巴由14座增加到16座.而部分小巴商會曾經要求政府放寬座位數目到20座,但廿幾年嚟政府認為小巴為輔助性交通工具而唔接受,直到2017年中至刊憲放寬座位數目到19座.
由於綠色小巴受政府監管,政府為加強對公共交通嘅管理,歷年都鼓勵紅色小巴轉為綠色小巴經營.一般嚟講,公共小巴要有車輛登記同埋客運營業證,至可以載客賺錢;紅色小巴嘅車輛登記人同埋客運營業證持有人,往往係同一人,但由於綠色小巴營辦商可以租人哋嘅小巴經營,所以同一架綠色小巴,可以有唔同嘅車輛登記人同埋客運營運證持有人.雖然公共小巴嘅車主可以申請將小巴由紅色轉為綠色(例如618),或者由綠色轉為紅色(只可以同另一架小巴互換牌照,唔可以就噉由綠轉紅;但由紅轉綠就唔使同另一架小巴互換),但從歷年嘅小巴分佈數字睇,綠色小巴嘅數目持續上升.
車款改
早期小巴用車多數係歐洲牌子,好似金馬,柯士甸,摩利士,福士同埋福特等等,亦有日本大發同埋五十鈴.直到1970年代,小巴全部都係日產Echo.隨住時代發展,小巴服務不斷提升.喺八十年代中,專線小巴經營商開始從日本引入新款冷氣小巴豐田Coaster,三菱Rosa,日產Civilian,日本小巴就成為香港最常見嘅車款.
小巴以往以柴油做燃料,政府為減少污染,曾經考慮要求小巴改用汽油做燃料,結果因為燃油費同埋維修成本高而受到小巴營辦商強烈反對.後來政府試驗引入電能同埋石油氣小巴,結果石油氣小巴試驗成功,成為現時小巴嘅主要燃料,截至2006年6月,超過一半嘅公共小巴係石油氣小巴.其實,石油氣小巴佔有率超過一半除咗因為得到政府資助之外,重有就係由2002年開始,豐田Coaster嘅柴油版小巴淨係得長陣,普通短陣淨係得石油氣版,對於注重車輛靈活性嘅業內人士有所局限.豐田Coaster短陣柴油版小巴最終都喺2008年中再度來港.2017年公共小巴載客量加到19人之後,小巴公司就冇再引入普通短陣小巴.
2010年代,因應社會對無障礙公共交通嘅需求,小巴公司開始研究引入低地台公共小巴嘅可行性.結果第一架低地台公共小巴喺2018年1月投入服務[6].
時至今日,豐田Coaster已經成為全部紅色小巴同埋大部分綠色專線小巴嘅車款,但亦有少量三菱Rosa,金旅XML6701J18,GMI Gemini(混能),Optare Solo SR(低地台)同埋平治Sprinter(低地台)小巴行駛.
小巴路線冧巴改
紅色小巴改
現時紅色小巴並冇官方認可嘅路線冧巴,但有一啲路線會自訂路線冧巴,好似來往上水至元朗嘅17,18號線,上村至元朗嘅23號線,秀茂坪至觀塘嘅16,45號線,以及紅磡寶其利街至旺角弼街嘅71號線.
呢啲冧巴嘅出現多數同歷史有關,例如17,18號線同以前九巴同一冧巴嘅巴士路線(而家嘅76K同埋77K線)競爭,為方便乘客記認而設.
而16,45線就因為嗰兩條小巴線行經秀茂坪邨前16座同埋45座而得嚟.
綠色專線小巴改
綠色專線小巴現時分三區,每一區都分別訂冧巴.因此,一個路線冧巴可能會俾3條專線小巴路線用.
- 香港島專線小巴
- 服務範圍:行走香港島區內.
- 九龍專線小巴
- 服務範圍:主要行走九龍區內.
- 新界專線小巴
- 服務範圍:行走新界或由新界往來九龍地區.
小巴嘅利弊改
紅色小巴改
紅色小巴路線唔受規管,路線比較有彈性,往往可以用更暢順嘅路線,更快去到目的地,對於乘客同埋經營者嚟講,「靈活」係紅色小巴嘅優點.但因應城市發展,唔少小巴路線一般都已經固定咗,重加埋站牌.
而紅色小巴有一個最大問題,就係冇固定路線,班次同埋收費,因此車費波幅可以好大,某啲路線為求搶客,可以收極低車費嚟打「割喉戰」,但一加車費,收費又可以去到「天價」程度.例如以前香港紅色小巴每逢打風,隨便加車費,曾經有來往香港仔至華富邨由原本嘅港幣3蚊加到港幣30蚊,另外來往新界至佐敦道更曾經加到去80蚊,呢個做法曾經俾市民投訴.宜家每逢打風,紅磡-青山道線由8蚊加至10蚊.年初一至三,藍田-佐敦道線全程及分段加1蚊.另外,由於大部份紅色小巴司機都係自僱人士,收入同載乘客人次有關,如果車上乘客唔多,一般紅色小巴都會停車等客,拖延唔少時間,例如紅磡-青山道線.
綠色專線小巴改
小巴因為載得少啲人,故此較適合作為班次要求密嘅短途接駁線,或者為人口疏落嘅偏遠地區服務,呢個亦係政府對綠色小巴嘅定位.但因為受政府監管,行車路線冇紅色小巴咁靈活,路線唔受歡迎唔可以以改變營運方法挽救,部份綠色專線小巴非常殘舊,有時甚至導致小巴營辦商私自取消路線.
共同問題改
因為小巴經營模式問題[7],衝紅燈同埋超速嘅情況幾常見,尤其係紅色小巴.例如2004年10月22號(重陽節),兩架紅色小巴喺香港北角英皇道互相搶客而超速撞車,釀成2死17傷意外,結果兩名司機喺2005年年尾被判罪名成立坐監.另外喺2006年5月18號凌晨,新界北交通總部特遣隊派出兩名警員假扮乘客喺銅鑼灣上一架紅色小巴,並暗中帶住攝影機將「飛車」過程錄低,發現架小巴途中至少衝紅燈5次,切雙白線,另一隊警員喺青山公路時速限制50公里路段,用雷射槍偵察到小巴車速超過100公里.警方最後喺元朗將小巴截停,以危險駕駛罪名拉咗個司機.
政府曾經採取多項措施加強小巴乘客安全,好似加裝乘客安全帶,向乘客顯示嘅速度計[8]等等.不過甚少有小巴乘客會扣安全帶,而向乘客顯示嘅速度計更有唔少俾紅色小巴司機改裝過,以減少超速嗰時所發出嘅嗶嗶聲.鑒於速度計成效唔好,政府卒之要公共小巴裝限速等裝置,另外又修改道路交通條例.2012年4月13號開始生效嘅《2012年道路交通(修訂)條例》訂明公共小巴最高時速係80公里,公共小巴要裝限速裝置,新車要有行車記錄儀,揸公共小巴之前要讀職前課程同埋公共小巴司機要展示公共小巴司機證[9].
註改
- ↑ 運輸署文件(附件一),已領牌的綠色及紅色小巴
- ↑ 東方日報:4350輛小巴遭挑戰
- ↑ 綠巴大王挑戰立法會
- ↑ Glory Success Transportation Ltd. v Secretary of Justice
- ↑ "懷舊「密碼」". 原著喺2009年2月15號歸檔. 喺2009年5月17號搵到.
- ↑ 低地台小巴明起試行港島 輪椅客可預約,東方日報,2018年1月25號
- ↑ 紅色小巴一般為小巴司機以固定租金租一架小巴,當日嘅車費收入由司機袋晒,但燃料費亦由司機負擔;但亦有小巴商會或者黑幫管理部分紅色小巴路線,小巴司機需要向呢啲管理者畀「入線費」以換取行駛某條紅色小巴路線嘅權利;少部分紅色小巴路線就由小巴營辦商經營,並以固定人工或底薪加分帳(以車費收入或行走轉數計算)請司機.綠色小巴每條路線都有固定小巴營辦商,由小巴營辦商以固定人工或底薪加分帳請司機.
- ↑ 運輸署-《小巴Net》第九期 P.6-7,2005年12月
- ↑ 運輸署-公共小巴新法例


text:
Wikipedia:避免地域中心
地域中心或大一統中心,係一般朋友都好易觸犯嘅問題,週時大家都唔易察覺.譬如家陣嘅粵語維基百科用家大多係中文圈,粵文圈人士,雖然身處嘅地方都唔一樣,不過亦好易就唔自覺噉變得以自己所在嘅地區為中心,令到文章內容覆蓋得唔平衡,一啲嘢多一啲嘢少得滯.啫係話睇落去好似係客觀嘅嘢噉,但係可能已經包括咗主觀嘅嘢,而呢個咁啱違反咗維基百科中立觀點規定.
另外夾埋中文維基百科同官話用家嘅影響力,喺粵文維基百科度,有大機率會出現大一統中心,相比起粵文圈內部嘅唔同中心觀點,由於政治實體同語言群體壓倒性等嘅因素,係會有更大潛在風險.所以喺本地進行編輯嗰陣,應該優先避免大一統中心嘅情況,同時相互理解粵文內部,中文圈內部同中文以外嘅唔同文化圈,盡量避免單一中心嘅情況,令編輯嘅內容可以跨文化圈有多樣嘅觀點,聯繫世界唔同背景嘅視野.
呢度係「粵文」維基百科改
維基百科本身係屬一個跨全球嘅組織計畫,所以每個語言都有機會有佢自己嘅維基百科全書,但係一定要注意:佢哋只係根據語言嚟分,而唔係根據某啲政治實體或某啲地域嚟分.所以粵語維基服務嘅對象係全球各處每一個接觸得到粵語嘅使用者,而唔係只係服務中華人民共和國,中華民國所支持嘅,或由呢啲實體所管轄地區嘅用戶.
啫係話啲用家,假定係熟粵文嘅,而用粵語維基平台所寫嘅嘢,未必同佢自己所處嘅政治實體,受管轄地區或差唔多冇幾遠地區嘅知識,認知,觀點意見等係必然一致或有聯繫;假定係唔熟粵文嘅,而用粵語維基平台所寫嘅嘢,同佢自己所處嘅政治實體,受管轄地區或差唔多冇幾遠地區嘅知識,認知,觀點意見等相當一致或有聯繫,建議分辨返啲所編寫嘅內容觀點等係咪合理咁講述咗唔同嘅知識,認知,觀點意見——如果係有大比數屬於大一統中心嘅成分,或者其他文化圈中心嘅成分,含有政治宣傳同統戰等問題而違反中立等一般規例,其它地區嘅用戶同睇呢篇文睇到呢啲帶有「大一統中心」嘅內容,就會係可能混亂不解,甚至乎引起其他嘅爭議.
大一統嘅中心問題舉例改
以大一統中心嚟講,本身係先會同官話中心最埋堆,之不過喺中國大陸(粵)地區,由於政治實體同大一統文化等嘅強烈影響,同本地文化中心某啲時候都會互成表裡,相互聯繫,仲先僭奪埋地域內部嘅核心意思.
就搵返實際,似現時嘅中華人民共和國廣東省管轄地區入邊嘅,好似係番禺,順德,四邑,潮州,客家,粵西等地,雖然唔同程度上佢哋都有各自嘅地區中心實際,但係實際就會係唔一定埋堆返到廣東中心.因為上述啲廣東省內地區除咗個細嘅身份認同外,反為係會優先中國中心嘅認知架構,即大一統中心嘅意識會凌駕得仲交關,可能會噉嚟諗:
「大家都係中國人,仲係講官話最好,證明大家身份平等(自認唔會有口音同方言問題)」,「而家你啲正統(正音)廣州/佛山/香港佬就係認自己最正路,睇唔起啲『講唔正(音)』嘅,埋中國(官話)人堆最好,可以踩返低啲粵語正音份子」,「有得其他外江過海幫拖,打沉啲粵語正音中心份子,只要認得一個中國仲使乜廣東正音圍爐咩,一齊講官話咪幾平等...」
對於仲身處喺中國大陸嚟嘅識粵語讀者,唔應該話粵文維基百科全書就係「中華人民共和國粵地區嘅百科全書」,尤其係涉及返粵文化圈,以及其他地區方面(特別係歷史,地理同人文方面)嘅嘢,都應該要唔係基於現實政治實體嘅唯一解釋嘅話,各自各樣嘅認知觀點可能會好唔同,仲可以自由發展之間嘅睇法同共識.
粵文內部嘅中心問題舉例改
以某啲現代化程度極高嘅粵文通行地嚟講,可能就會有(正統)文化中心問題,可能會咁講「講廣東話(正音粵語)嘅凈係得廣州/香港/佛山人」,但係喺呢啲地區以外嘅其他地區啲讀者,可能會噉話:「我哋住嗰度都係講粵語嘅,噉我哋住嘅係咩地方啊?」.為咗避開呢啲噉嘅嘢,就唔應該先假設一個文化背景嘅地位優勢,或者一個政治背景嘅壓力優勢之類,鼓勵返包容開放咁討論唔同地區嘅知識觀點,唔好造成一有傾唔埋欄就鬥邊個鬍鬚多,拗餐數出嚟.
對於高度認同某一地區身份嘅讀者,唔應該話粵文維基百科全書就係「屬於呢個地方(或地方所屬最高政治實體)嘅百科全書」,尤其係注意好涉及各地唔同方面(似係歷史,地理同人文方面)嘅嘢.因為有啲喺其他地頭讀者成日見到同話到嘅嘢同自己(所在地或所在地所屬最高政治實體)嘅觀點,極有可能就會發盟,搞到粵文其它地區嘅讀者都好難接受.如果遇到呢種情況,編輯者應該要寫清楚呢個觀點係出自自己地區(或地區受到嘅最強勢政治文化宣傳影響),而住喺呢啲地區以外啲人嘅觀點可能話唔同,調返轉嚟講都係一樣.
不過正文嘅名係應該按返最成日用到有攷出處嘅名,所以喺部分情況下,如果一個名喺粵語地區入面成日用嘅話,例如CD,KB,廣州,海南,足球等固有詞,噉就唔使睇佢係咪有粵語中心都可以用得,其他同佢有關嘅嘢,請睇Wikipedia:改名常規.
呢度唔係「中文」(官話)維基百科改
前邊講到咗維基百科本身就唔係服務某啲政治實體或地區,亦唔係完全屬於單一小圈子嘅項目.不過較遺憾嘅係有唔少用家包括一啲有資歷嘅,仲係唔理解呢點,喺武漢肺炎時期以嚟仲嚴峻咗起身,包括有北方話背景嘅用家喺本地主張用本地未可能系統應用嘅同行評審學術同參考認證等,有著極強中文(官話)壟斷意味嘅標準.雖然本地嘅基本規範度都會同其他較完善嘅維基百科學習睇齊,但並唔代表所有嘅尺度標準同實際執行等就會係完全一樣——包括任意利用規例對啲同強勢政治文化嘅觀點或利益唔一致嘅內容等做出審查嘅做法,呢度係絕對唔會同中文(官話)維基百科嘅,
同時間本地係有意擴展返五大支柱嘅核心精神,踐行維基一般標準尺度嘅同時,會維持著一個高度開放自由嘅發展氛圍.粵文,中文,英文或其他語文圈嘅唔同用家,基於本指引嘅精神之下,遵循禮儀相互討論,都可以自由發掘兼提升呢度嘅價值魅力.嚟自唔同背景編輯嘅意見觀點等,都有機會喺度自由吸納,成為本地粵文百科嘅唔成文或成文嘅慣例,守則,典範等等,令到本地嘅共識存續落去.
呢度要再重申本地唔只係服務某啲具強勢政治文化標準嘅用戶,就算係某啲自稱有跨標準,仲係有強勢標準主張嘅用戶,都唔係唯一嘅服務對象.假定係喺粵語維基平台所寫嘅嘢,所給予嘅知識,認知,觀點意見等,唔應該係有極強嘅「中文」(官話)中心意味,同同一時間嘅政治群體意識形態有相當一致或高度重合,聯繫嘅,並有對其他文化圈嘅成分排斥度極強,含有政治宣傳同統戰等問題.喺本地如有用家嘅活動牽涉咗前述問題,同時間係相當嚴重,係可以睇做係嚴重冒犯本指引,本地管理同一般用家都可以俾做出呢啲行為嘅用家告誡,警告,或者轉介到管理留言板等.如果判斷有關被提報嘅用家係冇法溝通,未有改善嘅,而繼續明顯係主觀無視兼持續同類行為嘅,可對呢啲用家應用封禁等管理措施.
接受其他嘅語文改
雖然指引係有意針對返大一統官話嘅問題,但唔代表本地就唔容納得所有嘅中文(官話)內容,只要呢啲內容係合乎返呢個指引嘅精神,提供到唔同嘅知識觀點兼促進跨文化嘅真誠互動,本地包括管理員在內都應該可以酌情處理,而唔應該機械應用單一規例過度排斥.
另外唔屬於粵語通用嘅,係的卻嚟自粵圍唔同方言嘅內容,根據返本指引精神亦係可以容納嘅,而唔應該只應用單一規例過度排斥.
包括前述陳述下嘅中文(官話),粵語方言,加埋其他語文,由呢啲範疇產生嘅內容,除涉及大一統因素,強勢違反到咗部分規例,存在技術或常識等問題,需要釐清返係咪啱讀者閱覽嘅,本地度都應該有容納嘅空間,喺唔同個案度靈活處理.
如果由管理人士身份出發,針對唔同語文內容啲個案發表嘅意見等,都應該充分考慮返原先遵循嘅不成文或成文規例等,呢度成份指引包埋呢個章節嘅內容,仲有個案度具體,有系統咁表述返獨自嘅理解,理據同聲明等嘅管理意見.同時間因應唔同嘅個案,所包含嘅唔同觀點,意見或可能嘅共識等,本地社群同管理人士等都可合理自由檢視,仲可以循例繼續探討唔同嘅議題,保持開放多元嘅編輯角度.
有禮改
華文圈入邊大一統嘅意識,由於長期高度嘅內化影響,唔好認為只會存在喺現時最強勢嘅政治文化範圍入邊,呢個係可以喺每個受到大一統影響嘅其他相對少數,相對邊緣等文化圈入邊搵到嘅.為咗更好踐行呢個指引嘅精神,本地嘅用家必須避免透過籍助大一統嘅強勢意識去打擊其他嘅觀點意見,本地用家係切勿利用最有威權背景嘅政治文化形態構築理據根基,而反擊返其他可能相對有文化中心意識但未夠最威權文化中心強大嘅唔同觀點意見——使用某啲威權中心實體話語去詮釋自己嘅觀點意見絕唔係有禮嘅做法,
咁樣做法係極可能餐食,瓦解原本嘅多元理解空間,嚴重阻礙到共議嘅重構同發展.本地嘅用家應該保持返持續平實溝通嘅意識,除咗大膽咁對最強勢政治文化威權,政治文化正統中心意識提出唔同嘅聲音,亦要勇敢咁探索返唔同文化中心,文化圈間嘅邊界同聯繫,
唔同背景嘅編輯喺參與討論或編輯等嘅活動,如有期望表達出自己嘅不安或疑慮等,應充分咁基於普世理解嘅邏輯理據,透過平實嘅鋪展明確表述返各自嘅觀點意見,去開展返一個唔先設偏見嘅過程,而唔係透過無禮嘅宣洩或言語傷害達成呢個過程.可以不停咁鼓勵本地嘅唔同用家一齊思考,對一系列唔同地區背景嘅文化同核心價值等保持唔同嘅觀點意見,同時係有禮咁表述返呢啲思考意見,共同拓闊返各自嘅視野同持續本地良好嘅發展.
編輯內容嘅處理改
地理改
寫同地理有關正文嗰陣,都要避開地域中心,例如中國內地嘅地名方面,至少應該要寫清楚佢喺邊個地方嘅第一級行政區劃(省)嘅單位名.
- 有地域中心嘅錯誤寫法:
- 「九龍鎮係2005之前由九佛同鎮龍呢兩個鎮合併出嚟嘅鎮.」
- 「地鐵東湖站喺舊時東山區入面嘅車站」
因為大多數讀者都唔知九龍鎮或東湖站或黃大仙祠喺邊度,因為中國大陸同臺灣嘅縣市級行政區劃名都可以話成好多讀者都未必識,除咗中央直轄市同比較出名嘅省會同城市之外.)
- 冇地域中心嘅準確寫法:
- 「九龍鎮喺廣東省廣州市黃埔區入面,喺2005年之前由九佛同鎮龍呢兩個鎮合併而成.」
- 「廣州地鐵嘅東湖站,係舊時廣州市東山區入面嘅車站.」
在粵文維基百科入面,講清楚喺邊個城市嘅最高級行政單位,最好用返第一級行政單位,都可以寫清楚喺全世界入面比較多人知嘅城市即可,例如廣州,佛山,深圳,珠海,西安,重慶,上海,天津等.
如果係外國城市嘅譯名要注意.除非個名係同普通話差唔多音,否則就一定要按返粵語嘅讀音嚟搞.
附例改
呢個指引未必指明咗本地社群嘅所有唔同實踐,傳統同慣例等亦可以根據實際變化而再發展,例如本地出現嘅唔同個案,都可以因應具體情況而有唔同嘅處理,之不過都要盡可能詳細咁將個案入邊嘅唔同理解,理據同過程等記錄低公開呈現,保證成個實踐嘅透明度同認受度等.
如本地社群實踐入邊,有發現觀點意見等,或者有其他嘅慣例,判例等,覺得係豐富得到呢個指引嘅,形成得到適當嘅共識都可以加入呢度.社群亦可以適時審視呢個指引,豐富本地嘅共識發展.


text:
2018年9月12日星期三
少會踏足
維也納景點之一嘅Secession維修中(依家已經整好)
另一景點Naschmarkt街市.
9月3去咗市中心一間5星酒店嘅天台餐廳.風景麻麻地啫.
9月4去咗斯洛伐克大使官邸
個後花園好長.
是日慶祝斯洛伐克國慶之類.
室內
但係安排係我見過最差嘅.
雖然有小食,但係遲遲都未叫人食頭盤.啲人就自己嚟.(奧地利係會咁的.如果等嘅時間長過奧地利人可忍耐嘅標準,就會自己嚟. 好似啲演講咁,如果太長氣,啲人會拍手然後開始走人.)
致詞時又細聲,食梗嘢嘅人同喺花園嘅人係完全唔知.
24 則留言:
又係公關災難回覆刪除
出席大使館國慶宴會咁把炮!乜你係高官.回覆刪除
「好似啲演講咁,如果太長氣,啲人會拍手然後開始走人」回覆刪除
我鍾意!👍🏻👏🏻🤣🤣
樹本變左色?咁快到秋天?回覆刪除
原來奧地利人都好冇耐性.回覆刪除
5星酒店嘅天台餐廳個景似係街市回覆刪除
我欣賞奧地利人的態度喎.正宗英國人唔會遲到,但依家雜種多,都有人鍾意玩遲到,所以我支持食先,唔好等.聽演詞悶,拍拍手走先,好好好!回覆刪除
個market係賣本地人嘢定遊客嘢?回覆刪除
間大使館靚,可以隨意四圍走參觀真好XXXD
演講都可以縑人太長氣就開始拍手走人, 呢個肥人好好好好好LIKE!!!回覆刪除
咁可能佢哋係第一次攪,無經驗所以安排唔好呢回覆刪除
佢哋就咁放啲野食喺枱無人看守,我會覺得其實唔使等佢哋叫都可以自己嚟
有無咩斯洛伐克特色食物呀?
演講太長氣,咪扮要聽電話靜雞雞走人囉,都唔使拍手騷擾到人嘅,話唔定有其他人想聽呢


text:
Wikipedia:粵文拼音
關於粵文維基注音政策嘅最新討論可以喺討論版搵到.
粵文拼音用來標明粵文詞讀音.目前粵文維基採用修改過嘅粵拼方案來作為標準注音方式.
方案改
粵文維基所用標準拼音方案改
目前粵文維基採用嘅方式係修改過嘅粵拼方案,同 Cantodict 用法一樣.佢同標準粵拼方案主要區別包括:
- 將聲調用上標表示
- 有必要嘅時候,用星號標出轉調.
例子可以睇蘋婆一文.
其它拼音方案改
粵文維基早期寫嘅文章唔少都用咗其它注音方案,原則上會保持現狀,唔會用自動化程式批量替換成標準拼音方案.但係如果願意,每個編者都可以隨時將文章裡面嘅注音人工改成粵拼.
幾時注音改
原則上,一篇文章嘅標題喺正文出現第一次嘅時候,需要用粗體標出並注音;標題嘅別名第一次出現,一般放落括號,並且可以注音;其它地方一般唔注音,除咗
- 冷僻字或者難讀字
- 內容本身同讀音有關
點樣注音改
粵文維基提供咗一系列注音模用來注音,包括
- {{jpingauto}}:自動出「粵拼」兩隻字連來爾版,而且標調嘅數字同埋夾喺數字之間表示轉調嘅星號都會自動轉成上標,可以分文白二讀,注音會連去Forvo相關錄音,詳情睇個模說明;
- 一般來講,{{jpingauto}}喺一篇文入面衹應該用一次,即係篇文標題第一次出現嘅時候用,其它地方如果要注音請改用其餘三個注音模.
- {{jpautocore}}:同上面個模類似,區別係唔會出「粵讀」兩個字,唔分文讀白讀,亦唔會連去Forvo;
- {{ruby-粵讀}},{{ruby-yue}}(別名{{ruby-jyut}}):將注音放落文字上面,數字同表示轉調嘅星號會自動轉成上標.兩個模其它行為分別同{{jpingauto}}同{{jpautocore}}類似.
用之前,請睇下幾個模嘅說明.
睇埋改
連出去改
- 搜尋字音
- 搜尋粵境內地方字音


text:
雖然 Manis 呢本 catalogue 同 Gift Gate 嗰本一樣,將已經推出咗市場嘅貨品翻炒再刊登,不過 Manis 就比較有『良心』,因為就算係翻炒嘅物品,都係 2012 年之內推出,斷唔會好似 Gift Gate 咁,將 2011 年已經推出咗嘅精品都印埋喺最新產品目錄入面.
以下呢頁嘅暖水袋同暖手包,都係今個月推出咗嘅貨品.
Pekkle 暖手包
呢頁就係全新貨色,好靚嫁!唔知幾時會推出呢?期待中...
Pekkle 雙層保溫陶瓷杯連矽膠杯蓋.... 好靚呀!深藍色,『字母湯』嘅設計... 望住個杯就不期然令我唸起 2012 年 Sanrio Gift Gate 嘅入會禮物,應該係相類似嘅款式,當時我話希望個杯有 Pekkle 份,估唔到會『夢想成真』喎.... 必買呀!!
Pekkle 矽膠杯蓋,呢款產品 Manis 之前都已經推出過好多其他公仔款,但係偏偏就冇 Pekkle 份,其實之前 Pekkle 都有過一款綠色矽膠杯蓋,不過當時係唔可以獨立買,要同個陶瓷杯一套咁買,而呢次唔單只可以分開買,仲係我至愛嘅藍色,所以買嘅機會都好大...
仲有就係今個月頭先買咗韓國製嘅多用途抺布.
最後就係賀年用品,Manis 已經有好多年冇推出 Pekkle 嘅賀年用品,過去都比 Sanrio Gift Gate 搶哂正版 Pekkle 賀年用品市場,今年終於都推出番... 雖然都只係得一款... 唔緊要,一步步嚟,總好過冇嘛...
Pekkle 『龍馬精神』大揮春
睇完 Gift Gate 嘅 catalogue 令我好失望,不過知道 Manis 會推出以上嘅 Pekkle 產品時,又即刻開心番哂喇~~


text:
上星期嘅遊記同大家介紹過東京嘅酒店,今個星期同大家分享下我嘅飛行體驗~本身都無計劃同大家分享飛行報告,不過誤打誤撞遇著轉機型同Upgrade,咁就一於寫一寫~
今次去日本揀搭日本航空,主要因為佢嘅停留日數比較長,唔使限住7日就要走~而且都有好幾年無坐過,見佢有優惠就好爽快咁決定咗係佢.來回程本身都係兩艙等配置嘅波音787-8,客艙產品方面亦唔係最新嘅Sky Wider,所以就無計劃到要寫Blog做記錄.如是者就盡情玩,直至去到機場自助Check-in嘅時候Check-in唔到,呢一刻先突然間知道原來臨時改咗機型!事前真係一啲端倪都無~
執飛嘅客機由原先兩艙等配置嘅波音787-8,改成三艙等配置嘅波音787-9.因為經濟艙嘅座位數目減少咗,再加上呢班機本身無賣特選經濟艙嘅機票,所以經濟艙前排乘客嘅位變晒做PEY嘅位~至於有無乘客直升商務艙,咁就真係無從稽考~呢個突如其來嘅Upgrade,造就我第一次體驗日航嘅特選經濟艙!
日本航空 JL735 東京成田-香港
出發地:東京成田國際機場 (NRT)
目的地:香港國際機場 (HKG)
出發時間:18:10
抵達時間:22:30
飛行時間:5 小時 20 分鐘
機型:波音 787-9
雖然波音787-9比波音787-8大,不過因為客艙配置嘅原故,日航部份787-9嘅載客人數 787-8仲要少.回程呢架飛機設有195個座位,而去程嗰架反而設有206個座位,相信係因為特選經濟艙嘅密度比較低先會有呢個有趣嘅現象發生.日航平日只會喺香港來往東京羽田嘅航線售賣特選經濟艙,而成田線就無嘅~
特選經濟艙嘅座位理所當然地比較闊落,電視螢幕亦都大啲.不過座位就採用獨立靠背式設計Hard Shell,類近國泰嘅舊款經濟艙設計,後傾嘅時候係張凳滑向前,而唔係向後.配合埋腳踏之後,成個坐姿都好舒服~而且凳邊仲有盞閱讀燈,好梳乎咁睇書睇雜誌都OK~
餐點得一款無得揀,但係質素非常高,由得佢決定都無所謂!日航最近幾個月喺短途航線都係同著名和食店「賛否両論」嘅主廚合作,每個月上半部同下半部嘅餐牌都會輪替.豚丼即使係幾款之中無咁豪華嘅一款,不過都已經好好食~大家可以預先上日航官網睇定餐牌了解下食咩先,萬一真係唔啱食嘅話就記得訂定特別餐啦.
雖然今次特選經濟艙嘅乘客全部都係由經濟艙升上嚟,但就好明顯見到空姐應該係按照返特選經濟艙嘅標準提供服務.佢哋周不時就巡機艙睇大家有咩需要,亦都好頻密咁派飲品.去程完咗午餐時段之後,客艙就直接較暗咗,無再提供啲咩服務.當然亦有可能係因為時段唔同而安排唔同,但感覺上就有頗大嘅差別,顯得特選經濟艙特別優秀.
依家開始踏入北半球冬季,由日本飛返嚟香港嘅航班時間會比夏天慢,比去程更慢,大家可以坐耐啲,唔使咁快返到嚟香港~當中嘅主要原因係因為氣流.回程嘅時候客機逆風飛行,風阻比較大,所以會飛得慢好多.反之去程順風飛行,就好似推住架飛機去咁,所以飛行時間就短啲啦!
正如之前提過,日航今年先喺Skytrax攞到五星級評價.今次嘅體驗確實係五星級,無咩可以挑剔嘅地方~即使日航好多時比其他航空公司票價高少少,但我覺得佢值呢個價錢~遇著特價嘅話就更加唔使講啦!
如果大家有任何關於旅遊,行程等等嘅問題,歡迎您留言或者Inbox問㗎~


text:
19 FEBRUARY 2015(THU)玩左一日(正確嚟講係坐左成日車)終於到可以去酒店休息啦~
內地酒店嘅效率都可能係慢左啲啲,係大堂都等左差唔多半個鐘先可以安排上房.依個時候個小小豬都唔知幾心急,因為佢話要上房間跳跳跳呀!
其實真係好唔明白點解小小豬係咁鐘意住酒店,一同佢講依兩晚都係依度瞓時,佢個樣真係發自內心咁興奮,仲極度心急添!
緊係啦...平日係屋企我係嚴禁係床上跳跳跳,佢嚟到酒店仲唔有得大跳特跳,由左床跳去加床,之後再跳去小梳化,來來回回都不知幾多次,仲一啲都唔攰呀~
跳左一陣之後,我地就落酒店樓下玩新玩意,就係玩煙火啦!原來係午餐嘅餐廳除左有砂炮買之外,仲有啲小型煙火賣,所以舅父就買左啲留返晚上俾小小豬玩啦!
今次都係小小豬第一次玩,所以就先俾佢睇下舅父點玩先啦~
之後就由舅父捉住手仔玩幾支先~
哈哈哈...依啲親子時光又點少得我呢,不過全場尖叫得最勁嗰個一定係我,小小豬一啲都唔驚咁哦~
真係你驚佢時佢唔驚,估唔到小小豬係勁大膽,最後要自己玩添~
其實唔止小小豬,我都好似係第一次玩依種玩意,所以嗌就照嗌,又繼續玩啦~
哈哈哈...最後我地仲集體放煙火添,都真係幾靚呀~
短短二十分鐘時間就玩左兩扎煙火,真係有啲唔夠喉添.不過我地玩完又要快快手返酒店房間洗白白,因為明天就係我地成個行程重點所在,我地去海洋王國玩啦!
《續待》


text:
MINISO名創優品喺旺角開設全新分店,日前喺開幕禮上搵嚟鄧月平(Larine)主持揭幕及試做一日店長.而原來年紀小小嘅Larine早已有想創業嘅計劃,希望有朝一日可以擁有自己嘅舖頭.
走簡約親民路線嘅MINISO名創優品,近日喺旺角登打士街迎接第52間分店開張.開幕禮當日,除咗邀請咗鄧月平擔任嘉賓之外,最難得係品牌創辦人兼首席設計師三宅順也先生亦都喺百忙之中抽空出席.
活動以「夏日祭」揭開序幕,著上日本傳統浴衣嘅Larine聯同巡遊隊伍及日式大轎,喺旺角行人專用區載歌載舞,場面浩蕩.而類似今次咁大型嘅慶典,Larine都係首次參與,所以感到非常興奮.
MINISO名創優品嘅產品一向多元化,實用而且價格相宜.提到家中嘅佈置,Larine表明家居最緊要乾淨企理,而佢自己本身特別喜愛白,灰,藍,綠等顏色,所以會將呢啲顏色嘅物件擺滿成間屋,同時亦都好鍾意喺床上放滿公仔,當中有唔少就係喺MINISO搜羅返嚟.
另外,喺活動中,Larine亦體驗咗做一日店長嘅滋味,介紹店內產品嘅時候,頭頭是道.問到佢如果有機會嘅話,會想開邊類型舖頭?佢就表示:「會想開服裝店,因為鍾意Fashion,平時都有整開衫嘅習慣,所以呢個都係我其中一個嘅夢想,宜家plan緊,不過年紀太細,儲多幾年錢先,但呢件事會係我人生必做清單嘅其中一項.」
MINISO名創優品旺角登打士街分店
地址:九龍旺角彌敦道580A 號周大福商業中心地下5-6
Comments
Powered by Facebook Comments


text:
2014年6月1日星期日
啤酒焗雞脾
55 則留言:
呀茂利王老子,rosemary既葉邊使摘架,成枝由上至下一擄就得啦!回覆刪除
會唔會係雞脾用刀界幾下, 會容易入味D?回覆刪除
咁下次醃耐啲啦回覆刪除
未試過雞肶用啤酒醃,唔知乜味?回覆刪除
並在此祝佳節愉悅!
食雞脾過節 :P回覆刪除
可能d肉太厚....真係要界幾野先得......回覆刪除
不過對我黎講,....依然吸引力十足~~~
呢個啤酒雞的都想試架.係咪好有酒香?回覆刪除
呢個我有興趣噃.回覆刪除
醃過夜就入味.回覆刪除
一餐食幾多隻?回覆刪除
你將所有材料放入焗盆後仲有冇比鹽, 黑椒粉調味架?回覆刪除
紅色係咩尼o架?啤酒味怪怪地喎!回覆刪除
醃耐D仲入味呀!回覆刪除
端午節愉快!回覆刪除
紅红綠綠個樣好怪,
綠色喺乜嘢菜?
啤酒煮,同落白酒差唔多,
都夾嘅:-)
rosemary就咁向下捏, 啲葉就全部出嚟, 唔駛慢慢摘喎. 我諗雞脾係要醃耐啲先夠入味.回覆刪除
係咪特登買啲雞脾來賀下自己牛一架呢?!!^^回覆刪除
我未試過啤酒焗雞脾呀,用德國啤會唔會好味d呢!回覆刪除
焗Rosemary 一係成支一係磨碎曬焗好d,一枝枝葉焗完好乾,有個學烹飪同學仔話試過比條rosemary拮住喉嚨,要去醫院整番出嚟.
有幾平呀??我買開走地雞肶,兩鎊銀多有兩隻回覆刪除
我每次整雞脾都會用刀界幾下, 咁樣會容易入D味同易D熟!回覆刪除
啤酒味雞脾再配啤酒唔知效果會如何回覆刪除
想好食,唔好怕麻煩啦回覆刪除
我早排用啤酒整柳, 都好得呀!最近班住歐洲嘅香港blog友係FB整左個group, 你有冇興趣揾番d 老餅?回覆刪除
“歐洲生活香港人“hongkongese living in Europe'
謝謝分享,好似不難做的菜!回覆刪除
醃肉最少都要半個鐘啊....回覆刪除


text:
鄂圖曼帝國
鄂圖曼帝國(粵拼:ngok6 tou4 maan6 dai3 gwok3,鄂圖曼土耳其文:دولت عالیه عثمانیه;土耳其文:Osmanlı İmparatorluğu),又叫奧斯曼帝國(ou3 si1 maan6 dai3 gwok3),奧托曼帝國(ou3 tok3 maan6 dai3 gwok3)同埋土耳其帝國(tou2 ji5 kei4 dai3 gwok3),係突厥人響1299年到1922年期間建立嘅帝國.立國嘅係鄂圖曼一世.鄂圖曼帝國由小亞細亞開始發展,最勁嗰陣勢力去到歐亞非三大洲,南歐,中東同北非都係佢管,國土西面去到直布羅陀海峽,東面就去到裏海同波斯灣,北面去到奧地利同斯洛文尼亞,南面就去到蘇丹,索馬里同也門.1453年鄂圖曼帝國滅咗東羅馬帝國,搬個首都到伊斯坦堡(前君士坦丁堡),話自己繼承羅馬帝國,加埋伊斯蘭文化,就可以融合到東西文明.奧斯曼帝國因為打輸咗第一次世界大戰而亡國.
歷史改
開頭突厥人喺蒙古高原度住,並喺中國北方建立突厥汗國,之後去咗中亞建立塞爾柱帝國,再去到小亞細亞建立奧斯曼帝國.初頭唔係好勁,但係攻陷咗拜占庭帝國首都君士坦丁堡,同埋改名叫伊斯坦堡之後,就開始勁.奧斯曼帝國話自己係羅馬帝國嘅繼承國,重佔領埋南歐,巴爾幹半島,中東同北非大部份領土.
後來,奧斯曼帝國經歷過中興,滯止,改革,現代化,但都唔可以挽回滅亡嘅命運.
奧斯曼帝國係唯一一個中東同伊斯蘭國係可以抵抗歐洲列強嘅入侵,但係最後響19世紀初開始沒落.
輸咗第一次世界大戰之後,佢嘅領土俾協約國瓜分,引發土耳其國民運動.凱末爾帶領嘅土耳其獨立戰爭最終勝出,蘇丹穆罕默德六世被廢,奧斯曼帝國俾土耳其共和國繼承.
信仰改
文化改
奧斯曼帝國吸收咗地中海,黑海嘅傳統,藝術同文化體系,重加入咗新元素.喺奧斯曼帝國,唔同嘅文化都有得傳承.
現代改
現今嘅奧斯曼帝國嘅繼承國係土耳其共和國,大致上保留咗一嘅奧斯曼文化,係小亞細亞一個算幾大嘅國.


text:
之前有 blog 友問我係咪好鍾意食韓國菜,其實都唔係有偏好,只係自己一直都唔多願食粵菜,所以不斷試整唔同國家菜式或中國外省菜,咁啱 Maangchi 姨教整嚫嘅嘢都唔難煮,而且仲要韓國菜好多時都係偏辣,開正我個瓣啫! ^^
呢次就跟佢整個超容易嘅涼拌青菜,我都照樣跟佢用小棠菜整呀!真係超簡單易做,三兩下手勢已經攪掂.
材料:
小棠菜
炒香芝麻
涼拌醬料:
韓國辣椒醬
韓國麵豉醬
蒜蓉
蔥花
麻油
糖
- 小棠菜洗乾淨後放滾水內,加少許鹽煮 2 – 3 分鐘.
- 將菜撈起,立即過冷河並用手榨乾水份.
- 涼拌醬材料全部混合攪拌,加入小棠菜拌勻即成.
- 食前灑上芝麻.
早前見到 blog 友 T&P 話綠色盒嘅韓國麵豉醬好好味,攪到我都
好想試,所以就搭 Winnie 幫我買,點知佢仲醒到吼到
減價 $12 先買,真係超抵!相比起日本味噌,
質地比較稀,同埋因為調咗味,
所以味道比較豐富.
學 Maangchi 姨話齋,呢個菜真係唔見食,榨乾水份後
都無得幾多,呢度已經係半斤菜㗎喇!
呢晚因為差唔多九點鐘先放工返到屋企開手整嘢,所以一切都以
簡單快手為上,除咗個涼拌菜之外,仲整咗冬瓜番茄紫菜
粟米湯,雖然係簡單咗啲,但都好過喺街食啦!
有請 Maangchi 姨親身示範!


text:
(住Hall必睇!)住Hall最緊要識揀Roommate 唔係有排你煩!
住hall一定會又roommate,遇啱好同夾嘅roommate,隨時變成你係大學嘅best friend;如果唔好彩遇到唔夾又冇責任感嘅,隨時變成你仇人,住hall都住得唔開心.今日就為大家介紹唔同類型嘅roommate!
1.勁污糟
如果你係一個愛乾淨嘅人,遇到一個不修邊幅,咩都亂咁掉,污糟衫堆咗成個禮拜都唔洗嘅roommate,我只可以講你係完全enjoy唔到hall life!因為你總有一日係都會睇唔過眼,你又唔想間房成陣霉味,然後你就會清潔埋佢嘅份!小編有個朋友就係曾經遇到一個勁污糟嘅roommate,最後真係頂唔順,寧願遠啲返屋企訓得舒服啲!
2.夜訓又嘈
hall有時會有好多活動,通常都玩到好夜,如果你roommate咁啱係好鍾意join hall活動或者鍾意打機嘅話,而你又係早睡型,咁就要好好同你roommate溝通溝通.如果你訓左嘅時候佢可以細細聲入房,正正常常唔好咁大動作,或者打機戴返earphone,咁大家都好過啲!
3.咩都問你借
有時roommate用啲日用品,問你借一兩次其實都冇咩所謂,但當佢經常性咁問「喂,我啲乜乜乜用曬啦,借住嚟用先!」你會心諗:你借完有還過咩? 依類Roommate真係唔可以縱容!
4.永遠聽唔到鬧鐘
小編好明白上堂起身一定要較鬧鐘,響嗰一兩下我冇咩所謂,但係響咗10分鐘你都唔熄就係問題!明明我嗰日day-off可以訓晏啲都比你遭醒,我就唔OK囉!都唔知嗰鬧鐘係比佢聽定我聽!
5.隨便帶人返房
如果你嗰roommate係有男女朋友而另一半又好鍾意stay係間房,恭喜你多左一個roommate! 佢哋唔痴纏都還好,最弊係如果佢哋成日痴埋一齊,又係到bb前bb後,真係想嘔!而且多咗個異性係同一間房都麻煩啲.
希望各位嘅roommate都唔係以上呢五種,只要大家有商有量,一人讓一步,好多問題都可以解決嘅!
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
紐約
趁着係學生嘅最後一個假期,我哋走到紐約玩左10幾日,真係唔話爽都唔得!其實紐約市係一個相當人性化嘅城市,自助旅行都幾容易冇乜負擔,而今日主要係分享一下行程規劃,同埋一啲著名嘅景點!
其實紐約市分為5個區域,包括係曼哈頓,皇后,布魯克納,布朗克斯,斯坦頓島
一半人口呢都集中左喺曼哈頓,而呢篇介紹都主要會圍繞住呢個曼哈頓為中心來講㗎
曼哈頓係一個好長嘅道黎嘅,道路規劃都好簡單,睇清楚地圖嘅街道名,就唔會好易迷路啦
好啦,跟住就要講正題啦,分享下我嘅規劃行程先!來到紐約,要玩嘅嘢其實大多圍繞着觀賞嘅類別
中央公園
呢個就係眾所周知嘅個中央公園啦,黎到紐約一定要來呢個中央公園行吓,有時間嘅可以黎晨跑一下或者喺樹陰下有鞋咁樣瞓個晏覺,睇吓其他人做緊啲乜嘢,亦都是不是會見到有啲街頭藝人喺呢度表演,下晝至夜晚都會有啲free concert喺度睇架!
睇吓成個環境幾清新,似唔似嗰啲慢活嘅人喺呢度顧住退休嘅生活,行休閒咁樣喺度散步,享受下人生嘅清靜
紐約中城
呢度係第五大道有非常多嘅精品街,籠統來講都係叫紐約中城,喺中央公園嘅右下角,呢度有好多出名嘅店舖,例如蘋果,或者係廣場飯店,會見到好多大家想食嘅food court: lady m, lukes lobster!
原主第五大道行落去都係見到宏偉嘅聖派翠克教堂㗎
時代廣場
呢個時代廣場出名都係不夜城啦,一般每一晚都係燈火通明嘅,都係紐約人跨年,過時過節聚集嘅一個大地方!不過大家要小心嗰啲載着奇怪服裝嘅街頭藝人,搵佢哋影相係要比錢㗎 !欣賞嘅其實不妨比少少錢佢哋一齊去影張相留念,不過最重要嘅都係呢度景色,嗰種全年無休嘅商業氣氛,真係造成嘅樓嘅係商業重要之地
拜仁公園
坐落喺繁榮嘅屎佢中間有一片世外桃源,中間一片空地加埋隔離綠樹林陰嘅大松坐落喺繁榮嘅市區中間有一片世外桃源,中間一片空地加埋隔離綠樹林陰嘅大樹,應承咗一個石屎森林灰色世界中間嘅一點綠色.大家行攰左,其實不妨嚟到呢度飲下咖啡聽下演唱會,望住啲人喺呢度嬉戲玩耍其實都幾放鬆㗎 !
紐約中央圖書館
呢度都係明日之後嘅拍攝地方大家記唔記得,主角呢就喺呢度避寒㗎 !大家仲記唔記得佢哋燒晒裏面啲書要取券,其實都幾出名㗎呢度哈哈!
百老匯
嚟到紐約,一定要黎睇返一場百老匯嘅表演,其實百老匯係好多間嘅戲院組成嘅,基本上每一間劇院都會上演一齣劇,所以基本上你想睇邊一頭再去買票都得架!但係通常啲熱門嘅劇都係要預先買飛,例如獅子王㗎啦.但每一日呢都會有啲優惠時間,如果時間多幾日都係碰吓運氣睇下幾時可以買到張超抵嘅費用好抵嘅價錢
紐約火車站
其實呢度呢就係紐約中央火車站,亦都非常之多電影嘅場景嚟嘅,嗰個大廳嘅氣派應值得我哋嚟睇一睇啦!睇吓嗰塊密密麻麻嘅排程表,覺得呢度真係一個好緊張嘅地方.另外,地下室美食街就係隔離,有號稱紐約,甚至係全世界最好食嘅漢堡包shake shack
帝國大廈
呢個帝國大廈係紐約最出名嘅夜景之一,可以一覽整個曼哈頓嘅夜景,但係一樣係需要門票嘅,大家記得要預先購買啦!當年大猩猩就係喺呢度捉住飛係佢隔離嘅飛機啦哈哈!
紐約下城華爾街
紐約最出名嘅就係金融,旅客最鍾意嘅銅牛,三一教堂,證券交易所其實都係呢度係搵得到㗎 !大家都會想摸摸呢隻牛,希望都黎個牛市啦
911紀念公園
大家都知道美國911嘅事件啦,而呢一個公園紀念嗰陣發生嘅事,上面亦都有博物館係講下呢件事,大家如果想你了解下歷史同埋感受下個氣氛,可以嚟呢度我學習到一啲過去嘅事,亦都可以提提大家珍惜身邊嘅人
美國自由女神像
自由女神像亦都係美國嘅代表,點可以唔睇睇呢?觀賞自由女神像有兩種方法,一係可以搭免費嘅郵輪,係側邊提一提佢,亦都可以比少少錢係登陸呢個島仔,近距離咁望一望呢個自由女神像,我個人係非常之推薦大家要上去㗎
SOHO區
其實呢度係樓嘅以前嘅工業區,建築非常之有風格,用咗啲銅銅鐵鐵同埋啲磚塊而起嘅,之後呢度改建成風格好有特色嘅購物區,不定時都會有一啲小小嘅市集,可以喺呢度睇到.而係呢個行街可以搵到一啲設計師設計得好得意嘅小精品,大家都可以嚟呢度睇一睇有冇啱心水嘅飾物啦!
車路士市場
呢度係有啲似大型美食街嘅,每一個餐廳都好有特色,食物都好好食架!呢度最出名㗎呢就係食嗰個龍蝦,可以用好抵嘅價錢食到成隻龍蝦添!仲要食海鮮嘅可以嚟呢度試吓
布魯克林大橋
呢度係連接着曼哈頓同埋布魯克林嘅一個大橋嚟嘅,都係去紐約必去一個地方,見大家可以係接近日落嗰陣先上去,非常之靚,回頭一睇就係曼哈頓嘅天際線,非常適合大家呢個打卡,影啲好有感覺的照片
以上都係我哋喺紐約玩左一輪之後推薦大家嘅一啲景點,全部都非常值得去,如果有啲咩問題嘅歡迎喺度問下我㗎 !
#寫出你遊歷 #hutchgo資助旅費1000蚊


text:
臺灣出名rapper MC HotDog熱狗同模特女友鄭年均拍拖多年,更加系三年前迎來女兒小小,鄭年均呢排再曝喜訊,宣布自己懷咗二胎.大群粉絲紛紛送上祝福,熱狗表示:「唔理系計劃定意外,我哋都系決定要生落嚟.」
鄭年均就喺社交平臺曝光自己嘅孕肚相,寫道:“夏天要做一個辣妹,諗唔到又要變青蛙,每日喺干嘔,流鼻血,好頂,好累,好喘中度過,真系充滿意外,諗唔到,我又要再生個.”
熱狗與鄭年均兩人拍拖多年,到而家都冇領證結婚,鄭年均雖然已經為熱狗生落個女,但系到而家都冇名分.
熱狗2008年就試過,同前女友珍妮弗未婚生子,佢有坦言系唔記得做保護措施先唔小心有“小熱狗”.
與前女友分手之后,隔年連隨與現任女友鄭年均拍拖,之后傳出再度未婚做老豆,好多粉絲都吃驚不已,熱狗就好灑脫嘅表示:「我經常同唔同女人生仔,出便唔知幾個,只要講系我嘅,我就會負責.”
并稱自己唔會同同一個女人生第二個仔:“臺灣生育率咁低,總要有個人刺激嚇.”一番大膽嘅發言畀唔少網友大呼震驚.
事業中嘅熱狗同生活中嘅佢都系好大膽,敢于出頭嘅人,熱狗早期音樂風格好寫實,經常調侃娛樂圈嘅怪象,例如潛規則,女藝員陪瞓等等.
熱狗接受訪問時表示,自己喺娛樂圈睇太多嘅嘢,對啲毫無實力嘅偶像歌手,只因長相過人就可以登臺表演頗有微詞.


text:
昨日,政府突然頒令全港小學兼夾幼稚園要停課十四日,一時間,攪到好多家長話好頭痕,因為佢地唔知點睇實d細路好.
原來,獨留d細過14歲嘅細蚊仔(14歲仲係細蚊仔?)喺屋企係犯法嘅.我好好奇呢條例係唔係新出嘅呢?點解我細個果陣冇人話過我知嘅?
想番起,我同我個妹其實好細個就已經開始俾人單獨留喺屋企架喇,我老媽話番俾我聽,原來喺我兩三歲果陣,有次冇大人喺屋企,我將我當時幾個月大嘅妹當公仔咁玩,差d玩死咗佢喎.
到我大小小三四歲咁上下,我老媽喺垃圾房執咗隻貓仔番泥,話冇大人倍我地兩兄妹嘅時候都有隻貓倍吓喎,點知我地扯下佢d鬚之馬,隻衰貓竟然咬到我地流晒血!
細個住屋邨,家家戶戶嘅小朋友都係俾d大人塔住喺屋企架啦;記得喺夏天嘅時候,家家打開大門,我地d小朋友個個兩手hold住幢鐵閘,努力想伸個頭出去跟對面同隔離屋嘅小朋友傾計,依家諗番起,真係好有監獄風雲feel架!
我阿媽話佢家教好好嘅,佢好嚴咁唔准我地落街玩,所以佢好proud of 我同我個妹冇變做街童.不過除咗落街,其他所有嘢佢話由得我地自由發展喎(即係理得你!),所以到我大d,我就開始通冷巷跑,屋邨四通八達,搞得嘅嘢都搞過.
細個好多時冇大人喺度嘅時候,就要識得自已照顧自已,我最拿手就係餸頭餸尾炒冷飯,依家諗起都覺得自已好勁!原來依家14歲仲要俾大人看住;回想我14歲果年,己經約女同學去 wild camp 喇.


text:
古星輝 - 智慧城市新指標|乜都5G
其中,傳媒經常引用嘅數字,例如按人口計算嘅流動服務用戶滲透率,截至今年3月嘅最新數字達291%,即係話每個用戶大約有三張SIM卡,足以令香港嘅流動服務滲透率成為全球最高嘅地區之一.
筆者早前宣佈開通700 MHz 5G頻段嘅基站時,就同同事提起「5G家居寬頻滲透率」呢個新名詞,方便我哋掌握5G家居寬頻嘅普及速度.
「5G家居寬頻滲透率」即係咩呢?呢個數字其實好有新鮮感同前瞻性,因為時代進步,上網已經唔再局限喺光纖到戶,目前最潮最chill嘅上網方式係5G寬頻.我將「5G家居寬頻滲透率」定義為:全港5G家居寬頻住戶數目 ÷ 全港總家居住戶數目.5G家居寬頻係一個5G應用方案,佢嘅滲透率對智慧城市發展嘅進程有一定參考價值.
5G家居寬頻潛力龐大
疫情反覆,家庭成員無論在家工作或學習,對寬頻嘅需求都有所增加.o依家5G寬頻逐漸普及,月費已經包埋5G路由器,即插即用;唔使安裝,唔使拉線,搬遷嘅話,打個電話就得,而且業界各出奇謀,吸引客戶試用5G寬頻上網.現時最吸引嘅月費低至88元,固網寬頻真係招架唔住!5G覆蓋嘅地方廣闊,對於傳統低密度住宅區,偏遠地區同村屋嘅住戶,以至居無定所,經常搬遷嘅人士嚟講,真係上網嘅突破!
眾所周知,5G嘅頻寬夠闊,喺英美早已廣泛應用於家居寬頻,填補偏遠地區未有光纖到戶嘅缺口.香港目前有超過264萬住戶,5G家居寬頻無論係作輔助用途,或者係未來取代固網寬頻,巿場潛力一樣龐大.
當更先進嘅5G路由器上巿同普及後,5G寬頻上網嘅速度更能達至數以GB計,加上88元呢個月費衝破晒心理關口,一個家庭裝返兩三個5G家居寬頻都絕不出奇,相信假以時日,「5G家居寬頻滲透率」會衝破100%!希望唔使好耐,我哋喺OFCA嘅網站,就可以搵到呢個咁有代表性嘅數字.
和記電訊香港行政總裁
古星輝


text:
又嚟,又嚟...真係要每年都嚟探親一次?返老家都無咁密.
今日去到台北都已經兩點幾, 所以去酒店放低行李就即刻出去搵嘢食. 原本第一日預計用半日去赤峰街行下食下嘢, 但係唔知搞乜, 搞到咁晏先去到酒店, 所以即刻改變行程. 即用 google map search 一下. 咦, 原來酒店附近有一間姆名餐廳喎… 拿拿臨行過去, 等咗一陣有位就入去食. 成間餐廳真係不錯, 放咗好多隻大型公仔係座位上, 畀啲客人不停咁影相, 啲公仔就好似陪客咁坐係你隔離同你食飯, 你見到每台客人都不停咁自拍, 我影到厭之後, 就膽粗粗走去問其他食客話想交換公仔…. 得咗, 有我做咗呢件事之後, 就見到其他食客都不停咁交換公仔嚟影相. 一直印象都覺得呢啲主題餐廳嘅食物都唔會好得去邊, 只要唔好咁難食就 ok, 但又估唔到, 又幾好食喎.
食飽飽之後就返酒店執下行李, 休息下. 等到夜晚就去咗食小籠包. 唔好以為我去鼎泰豐, Sorry, 我係去另一間, 叫京鼎樓嘅舊式小籠包店食… 由於我哋早去, 所以都唔駛等位就直入去坐啦!! 而經過門口, 你會見到三四個師傅好努力咁係度包緊小籠包, 一籠籠蒸緊嘅小籠包, 見到就想即刻食. 佢嘅小籠包有好多味道款式, 我哋就試咗佢嘅生招牌 – 烏龍茶小籠包, 當然唔少得普通小籠包, 仲有排骨炒飯等等… 味道? 真係唔錯, 當時覺得係好過鼎泰豐…. 加埋唔駛等位, 就算係同味道, 我都會揀呢間… 下次會再嚟食過.
又食飽飽, 就係附近行下, 然後返酒店休息… 養足精神, 明天再繼續行程!
Moomin café 嚕嚕米主題餐廳 店址: 台北市大安區大安路一段81號
京鼎樓 店址: 台北市中山區長春路47號


text:
有個笑話係咁嘅,一位露宿者喺公園長椅呼呼大睡,管理員走過嚟拍佢膊頭:「我哋夠鐘關門嘞.」露宿者睡眼惺忪咁回答:「唔該晒,麻煩你關門時輕手啲,唔好嘈醒大家.」
嗱,咪以為只係笑話吖,喺現實世界裏面,香港露宿者問題愈嚟愈嚴重,淪陷嘅何止公園,幾乎有瓦遮頭嘅地方就有佢哋嘅蹤影.難怪有人話,香港係唔係購物天堂唔敢講,露宿者天堂就一定實至名歸!
冇錯嘞,日前北角英皇道發生露宿者以生果刀挾持人質事件,再度引起社會關注露宿者問題.本報記者到多個黑點巡查,發現本港唔少公共設施已經淪為「露宿者之家」.好似旺角一個行人天橋底咁,簡直變成另類「豪宅」,住客梗係寫意啦,唔使交租又風涼水冷,最慘係附近嘅街坊,晚晚經過都提心吊膽,有店舖甚至被迫提早落閘添.又好似深水埗界限街一帶咁,行人路被露宿者霸佔,用木板同舊傢俬搭出一間間臨時「寮屋」,裏面擺滿雜物,衞生惡劣,仲傳出陣陣臭味,搞到居民及商戶飽受困擾.
正如有人話齋,睇一座城市嘅市容,就知道佢嘅興衰.香港周街都係流浪漢,露宿者之家遍布全城,想唔認淪落都唔得喇.係人都知,露宿者隨處紮營,唔止霸佔路面,影響市容,仲造成環境衞生同治安問題.當局身為執法者,角色就好似笑話入面嗰個公園管理員,係咪應該嚴正執法,還香港一個乾淨安全嘅空間呢?
其實,香港之所以淪為露宿者天堂,就係因為港產官僚闊佬懶理.有區議員踢爆,曾經就露宿者問題向社署,地政總署及警方等求助,但如泥牛入海,無晒下文.有立法會議員更直指,露宿者聚集之地烏煙瘴氣,衞生惡劣,早已成為本港恒久問題,但係政府相關部門長期互相推莊,敷衍塞責,關人個關,以致問題不斷惡化.話時話,處理露宿者問題唔係咁難啫,如果當局有心解決,又點會拖到今時今日吖.
講開又講,除咗露宿者問題不斷惡化,假難民問題亦唔好得去邊嘅咋.近年來港提出所謂酷刑聲請嘅非洲裔及南亞裔人士愈來愈多,擺明來港搵着數,點知港府居然大開中門,聽之任之,任由佢哋橫行霸道,將香港搞到烏煙瘴氣.香港周街都係假難民同流浪漢,簡直同第三世界冇乜分別.咁講喇,露宿者問題的確係一個黑色笑話,不過瞓緊覺嘅唔係露宿者,而係港產官僚.


text:
之前一直都好想去試吓由鄧小巧家姐開嘅呢間家姐廚房,所以一有機會過海揾做啲嘢都特登book定枱先.喺附近行完街慢慢行去餐廳,可能餐廳位置唔算好就腳,坐低發現好似人流比想像中少…不過呢度嘅食物質素都唔錯,食物賣相靚,味道都OK,但有啲地方係可以改善少少 (.ŏ_ŏ)
Follow佢哋 Facebook / Instagram 可以睇有咩新菜式
家姐廚房好唔好食?
龍蝦湯配法包 $108
因為呢度晚餐冇套餐,全部食物都係單點,如果想飲湯就要單叫一份龍蝦湯配法包.個龍蝦湯上得好快,味道算係普通,但係略嫌湯嘅溫度太低,屬於只係啱啱夠暖,如果熱啲會更好.而法包口感唔錯幾煙韌,外皮都夠脆.
慢燉牛面頰肉手工意粉 $198
大家有機會嚟嘅話,推薦試吓呢份慢燉牛面頰肉手工意粉,牛肉煮到相當軟熟,完全唔韌唔柴.而手工意粉更加係一大亮點,闊身勁鎖汁,每條意粉都索晒啲味,煮嘅時間啱啱好,口感偏爽,唔會軟淋淋.
香煎鮮菇日本帆立貝 $188
呢份係餐廳其中一個推介嘅Main Course,不過比起上面嘅手工意粉,無論味道定賣相都差少少.菜式嘅調味應該係偏向簡單,帆立貝係帆立貝味,菇係菇味咁.
Tiramisu $88
嚟到講甜品嘅部份想提一提,當日本身想食嘅其實係蘋果批 (上面睇人哋影相好似好靚…),而唔係Tiramisu…因為餐牌上冇mark低停售,店員喺我哋落單嘅時候先講原來冇得order,之後佢就話餐廳而家有另一款cheese cake可以揀,但係問佢係邊一類cheese cake佢又答唔到,如果佢哋呢方面做好少少就好喇…鍾意食甜品嘅Raven,最後求其叫埋呢件Tiramisu,味道食得出佢用嘅酒係唔同平時食到嘅唔同,所以食落去第一個感覺好特別,不過大份少少就好喇…
傳統法式麵包焦糖多士 $108
上多士之前因為飲湯嘅時候已經試過法包,所以都期望呢份甜品好食.上菜嗰時就覺得賣相唔錯,而且好似款式係會不定時更換,因為同網上睇到用嘅水果唔同.味道亦都真係幾好,件法包口感仍然係外皮脆身,但係入面嘅麵包就已經有焦糖化,同口感變得比較軟,食落好香甜.而包上面嘅車厘子嘅酸味就將焦糖嘅甜味中和返,味道仲豐富咗!
家姐廚房有咩飲?
就咁睇餐牌都會覺得餐廳嘢飲應該唔算好叻,選擇比較簡單,可能配返西式嘅菜式餐點會好啲?最後只係揀定叫咗一杯凍Latte同橙汁,都係冇咩特別嘅.
家姐廚房 餐牌
呢度嘅食物綜合味道,賣相,份量,Raven認為係屬於偏貴,不過希望餐廳之後可以有唔同嘅改善,咁可能會吸引到食客再返去試試!
如果鍾意食意粉,Raven都推介大家可以試吓尖沙咀嘅梔子,旺角嘅Black Coffee,好多分店嘅牧羊少年咖啡館


text:
日前,「TVB小花」江嘉敏同好朋友合夥搞網店出售二手物品,目的係為咗環保同做慈善,而物品定價由網民出價去競投.
江嘉敏間網店開咗2個禮拜,網民反應未見熱烈,只有小貓兩,三隻出價,其中有一件毛毛冷衫,有網民開價$450競投,其他網民抵死留言話:「呢個價錢點解唔直接去買件新!」
另外仲有網民質疑江嘉敏賣公關贈品扮環保,串爆佢話:「究竟有幾等錢使?」更指所籌得嘅款項會點捐,捐去邊呀?江嘉敏都未有一一說明.
講到江嘉敏,其實佢係呢幾年嚟TVB上位好快嘅一位,佢從2016年入行到而家短短四年,就已經成為當紅花旦之一,接拍嘅劇集戲份都算唔錯,江嘉敏出演嘅第一套電視劇《親親我好媽》已經係女主角.
喺第一部劇集中江嘉敏飾演學生讓唔少網友話好清純,同時甜美樣貌吸引咗唔少網友,不過也因此開啟咗「發電之路」.
江嘉敏畀傳出嘅第一段排緋聞就係同創作歌手曹震豪,兩個人相識多年,默契十足因此畀傳出緋聞.
同一時間江嘉敏因為同何廣沛喺劇集中好襯,加埋兩個人都係屬於新生代嘅新星,慢慢就傳出兩個人假戲真做,的確江嘉敏睇上去好後生,好純情.
喺之后嘅每一部劇集中,江嘉敏嘅緋聞熱度似乎總高過劇集嘅作品,喺《誇世代》中小露性感嘅佢,佢同張繼聰嘅感情線備受矚目,從清純僆妹到性感靚女,畀觀眾有唔少反差感.
江嘉敏喺《果欄中的江湖大嫂》同黃嘉樂飾演情侶檔,劇中聲嘶力竭嘅出演讓觀眾都激贊其演技進步,不過當時就被傳介入黃嘉樂同女友嘅戀情中.
之後,江嘉敏更為誇張嘅係佢同王浩信因為合作《兄弟》,導致王浩信傳出婚變.
雖然多次畀傳出緋聞,但係江嘉敏嘅態度都十分模糊,直到畀曝光同電競公司高層拍拖嘅時候,江嘉敏先松口承認,希望可以低調處理.
唔理點樣,都係希望江嘉敏喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
《評 NESCAFE 廣告:有人去踩,我偏要讚》
『有人去踩,我偏要讚』
認真,個廣告如果真係要屌,第一句應該問:N ESCAFE係黃定藍,有無邊爐打同肥牛淥?可惜,呢篇文唔係俾你驗有無色盲.如果真係要玩對號入座,我就會反而想咁睇——
首先,做得日本動畫化要搞到好似新海誠咁,對象一定要係年青人.而且,對象唔係日本既年青人,強國既年青人,係香港既年青人.咁個廣告入面應該放咩內容,唔會踩界得黎,但其實又可以暗暗TASTE到一絲絲既咖啡香——同埋本土味?
隱喻,係偉大既藝術表達手法.亦都係為對號入座提供左最佳既素材.
廣告開首,千祈唔好理點解女主角踩車去見工,一開始係美都餐室但一下子去左西環正街類物,甚至車個遇上塞車男主角去電車站咁離奇.關鍵在於舊式餐室,電車,第一眼就係老香港情懷.如果你都覺得唔係只係撞手神,都唔會再另一個分鏡,俾個咁大個『押』既招牌係右手邊.呢個係刻意剪碎出黎呈現既圈套,並唔係話咩『連香港啲地點係邊』都搞唔好.大佬呀,我自己都識GOOGLE MAP,製作團隊會唔會好似你地班友咁豬呀?
呢D都係象徵左香港既美好呀哈姆太郎.
好,女仔去見工,呢個係年青人一定會面對既第一個人生大問題,所以我話廣告對象係年青人,即刻有投入感.而女仔另一個一大事業,就係戀愛;要戀愛,就要有對象,即係男主角.男主角一開始未出現,反而係先做咖啡仔既路人甲,佢地相撞,撞到一天都係罐裝咖啡,甚至有埋跌左落單車個籃到.但係個路人甲無怪過女仔,因為佢自己其實都返緊工,知道女主角趕住去見工,佢只係攬住隻貓(另一個陷阱幫萬千貓奴落坑),訓係地下,微笑住話:
『記住每個人都可以比本份做多一分架.』呢個係成個廣告既中心命題.但!係!
究竟香港既年青人,可以做多一分既本份係咩...?
唔通只係買咖啡飲?一定唔會啦.
好喇,跟住女主角先撞到眼鏡靚仔男主角,送左佢一程,中途仲幫手送埋咖啡添:
第一個係地產經紀,女主角經過之後,佢決定叫兩小口子買樓要諗多諗(注意:買樓又係香港既另一個年青人面對既困境黎);
『咁大件事,應該諗清楚既.』
依家香港有咩事係大家心目中係大件事?
然後鏡頭轉左去一盞交通燈,無鐵絲網,紅黃綠燈似乎全部都WORK.下一個係就快冚旗既的士司機.佢又受到女主角經過既感召,決定載多一個乘客先交更.再次強調『行多一步,其實都無壞』.咦,咩原來香港人仲有路好行咩?條路係邊?的士司機唔係只會周圍撞人架渣咩.
見工,買樓,坐的士拒載,呢啲就象徵左要搵食同低頭既殘酷現實.同香港既美好意象遙遙相對.
同女主角,同大家一樣,幫人明明係好事,但反而會跌入困境.佢既結果就搞到自己見工會遲到.但係佢渣住架死人單車,有無放棄呀?無呀.佢遇到整路既建築工人封路有晒BLOCK,佢選擇係點呀,係突然發動異能踩左上樓盤既地盤木版然後同好多動物呀各種公仔呀一齊飛出天空呀.
日本動畫最鍾意SELL既係:夢想與奇跡.
香港依家比任何一刻,更加需要呢兩樣野.
透過女主角把口,又再講多一次:
『如果每個人都可以做多少少,我地一定可以一齊行得更加遠!』記住,唔係自己一個,重點係一齊個齊字.咁都仲唔夠畫公仔畫出腸?
點解仲要出現兩秒既醫護人員,同埋訓緊覺類似立法會議員同官員咁既物體?
究竟香港既青年,要做多咩野少少,先可以得到呢個咁美化咁理想國度既香港?
但個故事去到呢度都未夠絕.岩岩車左佢男主角,竟然就係咁岩佢既面試官.但男主角掛住睇RESUME,本來見唔到女主角,所以語氣完全係上左位既老屎忽語氣:『連準時都做唔到,仲要無學歷,無經驗,唔好再徙——』佢本來一定想講『唔想再徙大家時間』,即係叫女主角收皮.但係佢目光從履歷移開,先發覺原來果個人就係馬尾女主角.
『原來我地一路都忘記左最重要既野(就係馬尾係萌點).』於是男主角走向女主角,提議話:
『準備好,我地就開始啦.』女主角喜出望外,大落地玻璃窗外,係香港既維港全景,仲見到IFC添,邊個見到唔感動.老實講,如果你將最後賣咖啡既LINE改左,配晒其他畫面,我相信仲GOOD FIT添呀.
廣告意象全部都只係CONVERGE去一樣野:就係叫香港年青人,有挫折,明知無可能,都一樣要每人做多少少,可能就會開創出好似新海誠咁靚大家都咁嚮往,繼續想係度住既香港.係呢度,遲到都有機會,充滿住人情味,邊個唔想係度住反而要諗唱美金隨時離鄉別井呀?唔再係老屎忽把持,反而係一個以青年人為中心去轉動,去改變既世界!
最後都要俾多次讚俾全粵文字幕同埋配音.雖然聲既質素有爭議,但我覺得成件事聽落去都係超有親切感.諗番起女主角既馬尾,又要引番仆教授一句:『世界真係可能向緊一個有趣方向進發緊』!最後最最後為左唔好俾人以為我收左錢寫鱔稿,留意番:呢隻牌子咖啡真係好L難飲.完.
#十分鐘寫文重現


text:
2 JULY 2018(MON)
記得有朋友曾經講過,當你年紀越來越大嘅時候,你嘅口味都會有所改變,就好似你後生時唔食嘅嘢,到左某一個年紀就會慢慢接受.初時我都唔太信,不過慢慢地就覺得又好似係係地哦.
還記得細細個嘅時候,每當家人係屋企食榴槤時,我都一定嘈到冇朋友,仲成晚都躲係房間入面唔肯出嚟(因為真係唔太頂得順嗰一陣味).但又點估得到,今時今日一把年紀嘅我又會愛上左食榴槤,仲超興奮咁應邀嚟貓山旺食榴槤放題呀~
一嚟到就當然要見下今日嘅主角,今日榴槤放題係有五個品種,先嚟見下佢地嘅真身先.因為有一個品種係神祕出場,所以就未開餐就先見四個先啦~
師傅密密手為我地準備緊榴槤,企係旁邊完全口水勁流,超香榴槤味呀~
未正式放縱兩小時食題之前,當然要聽下負責人嘅少少介紹~
我地嘅主角終於嚟到我面前,真係超心急好想快啲放晒入口呀~
不過....唔係話食就可以即刻食,因為每一個味種嘅味道都有分別,有濃味嘅又有淡味嘅,所以就需要由淡味開始食,咁先係最高享受.
所以我地就先聽負責人講解下今日五種榴槤特性(D1江海,D101紅肉丶D13金包,D24蘇丹王,D197老樹貓山王),之後就續粒續粒咁慢慢品賞~
等左咁耐,我都真係唔客氣,開始大放縱啦~
粒粒都肥啫啫,真係勁香呀~
話明係食題就當然係無限供應,店員一見到我地碟上榴槤清晒之後,就會快快手為我地加添,所以真係都唔知自己食左幾多粒,總之就係食到好飽飽啦~
食榴槤都未夠,仲有一系列榴槤產品,有貓山王雪糕,榴槤糯米糍,貓山王朱古力,貓山王黃金酥,榴槤芝士餅添~
大會真係超級細心,怕我地食得太多榴槤,所以你我地就準備任食山竹,等我地可以清熱氣呀~
今日真係超級滿足,我自己都分唔清食左幾多粒榴槤,總之就係覺得榴槤好味,我個人就覺得D1江海就最啱我口味,真係好想買個返屋企慢慢再歎過呀!
More Information :
Facebook:https://www.facebook.com/musangking2017


text:
隨住夏日活動嘅到來,身隕採購一職嘅人成日煩要買咩當作公司禮品.而家嘅人人手一部機,所以手機配件喺近年一直都好受歡迎嘅商品.底下有七個你一定要知嘅手機配件!
目錄
● 手機殼
大家絕對唔陌生嘅手機殼,幫脆弱嘅手機著件衫,一方面靚,一方面又可以保護手機,不過由於大家手機款式唔同,所以呢個比較適合零售,唔適合做公司禮品或企業禮品.
● mon擦
大mon智能手機一定要注意清潔,如果唔喺會好容易畀人一眼睇到mon上嘅指紋油跡.講到手機清潔,有好多款式:手機mon擦貼,好似貼紙一樣,一面喺超細纖維布料,另一面可以用重複黐,唔留殘膠痕嘅軟膠,方便黐喺手機殼上面隨身攜帶;亦都有同防塵塞結合嘅款式,呢種手機擦可以快速清潔手機mon上面嘅指紋,又有防塵塞嘅功能,仲喺裝飾配件,超級實用.
● 手機指環
一推出就喺最hit嘅手機配件之一(延伸閱讀:最值得擁有嘅手機配件? !手機指環係乜嘢?),佢個魅力唔單止可以將手指套入指環入面,防止跣手,而且可以單手就可以揸實大size手機.再加埋可以多角度旋轉嘅指環可以支撐手機喺枱面,方便睇片同碌手機,所以成為公司製作禮贈品嘅熱門選揀之一.
● 手機座
手機座可以用嚟支撐手機,休息嘅時候最啱將手機放喺手機座上面,看段片或者喺新聞,夠實用!除咗簡單得意嘅軟膠造型,薄到成紙張嘅名片型手機架,亦都有好似變形金剛咁嘅芯合金金屬手機/平板支撐架,選擇非常多!
● 行動電源
隨住智能手機嘅功能性同依賴性增加,行動電源亦都成為隨時供電嘅「及時雨」,可以解決因為電量不足而用唔到手機嘅問題.所以,行動電源順勢成為股東會贈品嘅製作選擇之一.當然,除咗可以雷射雕刻LOGO嘅金屬款,集比亦都提供相片印刷嘅訂製款.
● USB傳輸線
經常用手機,造成手機成日要叉電,呢個時候USB傳輸線就喺連接電源嘅橋梁!而家傳輸線除咗傳統款,亦都有好多訂製造型嘅USB傳輸線,除咗收得方便,亦都相當之靚,公司禮品選佢亦都好適合.
● USB叉電器
你諗過叉電器亦都可以變造型?除咗普通嘅正方型,市面上仲有好多訂製造型嘅USB叉電器,好似前面提及,因為手機普遍性提高,亦都有好多人拎嚟做公司贈品.
● 手機叉電座
面臨USB傳輸線太短,而插座太高,手機成日有叉唔到電嘅問題,呢個時候手機叉電座就發揮到作用,令你可以輕鬆叉到電,又唔會有畀電線kick親嘅危險,就算造型簡單,依然有好多公司會揀佢做公司禮品,印上自己嘅公司LOGO.
● OTG手機隨身碟
立刻就擴充到手機/平板嘅儲存空間,又可以用電腦讀取.全程資料讀取轉移都唔洗靠網路連接,可以話喺居家旅遊出差追劇必備嘅秘密武器!
了解到今年流行嘅手機配件未?對手機配件有興趣嘅你就快啲向集比問個清楚啦!


text:
係今次資金推動嘅牛市入面,都可以見到Soros最經典嘅反射理論(Theory of Reflexivity)嘅影子.
簡單來講,反射理論嘅諗法同現代金融學嘅Equilibrium Theory啱啱相反,佢認為喺某啲情況下,股票價格上升係會導致需求上升,而需求上升會繼續推升股票價格,因此股票會走向兩極化嘅狀態.呢個情況發生嘅原因,係因為投資者未能完全理解各方面資訊帶來嘅影響,而當中嘅bias會影響observer參與在市場入面嘅表現,參與嘅情況亦會影響實質嘅情況,從而影響返股價.(有興趣可以睇返佢本The Alchemy of Finance)
其實同今次資金牛市真係好似:無限QE出場之後,股市開始升,本來反彈係冇問題嘅,但係當升到某個位嘅時候,就打破咗equilibrium嘅情況.市場就開始用無限資金/TAM估值方法去解釋股價不停上升嘅情況(Perception).當越來越多人認同嘅時候,大家都用錢投下信心嘅一票,改變左整個股票市場嘅估值方法(Fundamental).當估值不停提升,股價當然不停向上,構成一個完美嘅positive feedback loop.
係大部份歷史例子入面,呢個Positive Loop通常會耐好多,因為係Fundamental嘅環節,基本面嘅成長會令到Earnings向上.但係今次Earnings係向下,只係用Valuations推上去.冇錯,資金泛濫的確可以推高Valuations,但係資金傾向湧入仲有上升空間嘅資產,如果資產嘅上升空間有限,即使有大量嘅資金都可以選擇唔入去.
In a nutshell,我並唔係覺得大市100%會向下,因為只要如果資金返嚟,又可以炒返起佢,只係希望提供另類嘅思考方法比大家參考.(注:Soros提及過,佢最鍾意係成個loop unwind嘅時候,放下重注,win big)


text:
勞動節起源於美國乾草市場屠殺
今日係五月一日,係勞動節嘅日子.雖然年年都過勞動節,但史友們又知唔知呢個節日係點嚟呢?阿史今次就為大家介紹下啦! 要介紹勞動節,就要由19世紀美國嘅一場悲劇講起.美國喺經歷過南北戰爭之後,經濟長期蕭條,...
當年今日 1年前
同盟會於廣州發動黃花崗起義
喺1911年4月27日,廣州就有一件大事發生,呢件事亦都被認為係武昌起義之前最轟動嘅一件事,就係「黃花崗起義」喇! 呢場起義係由孫文喺1910年11月13日提出,並且交由黃興主持籌劃.當年黃興,趙聲就喺1911年香港成立...
當年今日 1年前
中國古代四大名橋之一 盧溝橋建成
提起盧溝橋,相信唔少史友都會諗返起我地民族嘅傷痛——「盧溝橋事變」,但今次阿史就想轉一轉角度,同大家介紹下呢座橋嘅歷史. 盧溝橋其實係作為中國古代四大名橋之一,原名就叫做「廣利橋」,佢所在嘅位置就係永定...
當年今日 1年前
我國第一顆人造衛星 於酒泉衛星發射中心發射升空
呢排阿史都同大家介紹唔少上世紀我國嘅傑出科學家,全因為佢哋嘅犧牲先至可以令到中國嘅科技,航天技術得到巨大嘅發展.而喺當年嘅今日,就有一件標誌性嘅事件發生. 喺1970年4月24日,我國嘅第一粒人造衛星喺酒泉衛...
當年今日 1年前
解放軍渡長江 渡江戰役爆發
响1949年4月20日,中國人民解放軍強渡長江,攻擊國民政府軍隊佈置嘅長江防線,係國共內戰晚期其中一場關鍵之戰. 渡江戰役又稱寧滬杭戰役,係國共內戰晚期一場關鍵之戰.經過遼瀋戰役,淮海戰役,平津戰役之後,國民...
當年今日 1年前
中國軍技室破譯日軍頭目山本五十六出巡密電
提起抗日戰爭,襲擊珍珠港等等嘅事件,相信唔少史友都會即時諗到一個人阿,就係日軍嘅頭目之一山本五十六.身為日軍海軍元帥嘅山本五十六,同當時陸軍乃木希典並稱日本軍國主義嘅「軍神」,而佢喺1941年偷襲珍珠港嘅...
當年今日 1年前


text:
每個人一日都只係得24小時,但點解有時你身邊d人好似可以做得多野過你,productive過你呢?今次就同大家講吓我會點樣善用d時間~
1. 搭車/ 等車時間🚌
我之前搭車嘅時候通常就會做吓MC,因為MC唔需要我寫個答案出黎,就咁圈好方便,同時又可以清吓concepts!咁做法就係你要事先scan咗d pp/ 上網download d pp,然後我就係懶到用apple入面嘅markup功能圈答案嘅😂 除咗做MC,我都會善用嗰d時間plan吓自己嗰日要做d咩 (比較適合喺放學搭車嘅時間做).我就會用apple入面嘅Notes打低一個to-do list (排埋priorities會最好),等自己番屋企唔會唔知自己應該做d咩.
2. 學校嘅小息
我覺得喺學校嘅小息/飯後時間溫書其實幾好.佢嘅其中一個優勢就係你可以同你d朋友一齊溫,互相問吓書/ 討論吓一d大家唔明嘅野.咁樣溫書又唔會話好悶好死板.另外,如果你喺學校溫書溫溫吓有d野好唔get,而其他同學都解答唔倒你嘅時候,你可以放學之後又可以即刻搵老師解答 (我成日都覺得面對面問好過whatsapp問老師野哈哈).
3. 沖涼嘅時間🤣
聽落好搞笑,但我自己之前真係有咁做.咁可以做倒d咩呢?通常如果就黎有背默之類嘅野 (e.g. d範文),咁我就會喺沖涼嘅時候背番出黎(前提係你有開始溫咗).我覺得佢幾有效嘅原因係因為你唔會tempted去睇番原文,所以就逼倒自己真係靠記憶黎背.背唔出嘅地方你之後就可以針對番嗰d再重點去背啦~


text:
做媽媽每日都經歷好多兩難題,有時聽落好似好簡單嘅抉擇,但對媽媽嚟講,都係一場無比掙扎嘅內心交戰!
相信每個媽媽都試過呢個情況︰「明明餵好奶,換好尿片,體溫又正常,但 BB 都依然不停喊……四大長老或者工人姐姐可能會選擇畀奶嘴 BB.但你就好擔心 BB 一開始咗食奶嘴,就會開始依賴,以後一喊嘅時候,唔畀奶嘴就收唔到聲.」
「究竟 BB 喊,應唔應該畀個奶嘴 BB?」呢個「奶嘴兩難題」的確為難咗唔少媽媽.到底有咩更好嘅方法,既可以喺需要嘅時候安撫 BB,但又唔會令 BB 養成對奶嘴嘅依賴呢?
BB 都會 Panic,所以要食奶嘴?
初生 BB 迎接陌生嘅世界,對身邊嘅事物都非常敏感.任何周邊環境嘅改變,都可能令 BB 覺得唔舒適,令佢哋覺得不安.但係 BB 又未識講嘢,所以只能夠用扭計嚟表達佢哋嘅情緒.
呢個時候,一個奶嘴就可以幫到爸爸媽媽安撫 BB,因為吸吮動作會令身體產生一種叫膽囊收縮素 (Cholecystokinin,CCK) 嘅荷爾蒙,為 BB 帶嚟飽足,放鬆,昏昏欲睡嘅感覺,有效平伏 BB 煩躁焦慮嘅心情,分散因不安帶嚟嘅各種負面情緒.
除此之外,BB 吸吮奶嘴仲可以訓練「吸吮,吞咽,呼吸」三重步驟嘅協調,促進口腔嘅健康發展,仲可以預防 BB 養成「吮手指」嘅壞習慣.
BB 會唔會產生依賴呢?
雖然畀奶嘴有好處,但仍然有好多媽媽好掙扎……
可能驚四大長老,陪月姨姨或者工人姐姐之後會隨手就將安撫奶嘴塞畀 BB,而冇去搞清楚 BB 為咗咩而扭計,最後 BB 就養成一種「冇奶嘴,唔收聲」嘅習慣.
再加上用「傳統奶嘴」時,一般都會買條「奶嘴繩」掛喺身或者 BB 車上,方便使用.當 BB 成日見住個奶嘴,自然就會對奶嘴心掛掛,久而久之亦都可能會對奶嘴產生依賴,以後就更難戒.
但其實只要識得揀,一啲經特別設計嘅奶嘴就能夠釋除各位媽媽嘅困惑,安撫到 BB 不安嘅情緒,同時亦唔會令 BB 過分依賴.
Philips Avent Ultra Series 安撫奶嘴︰「免依賴」 使用新習慣!
擁有超過 30 年嬰兒餵哺臨床經驗嘅 Philips Avent 明白媽媽嘅苦惱,以切合媽媽同 BB 嘅真正需要為前題,設計出全新「Ultra」系列奶嘴,特別改用收納盒,而非奶嘴蓋.奶嘴只會喺 BB 因情緒不穩時拎出嚟使用,當 BB 情緒穩定咗,唔再需要吮奶嘴嘅時候,媽媽可以將安撫奶嘴放返入盒,然後放喺 BB 視線範圍以外!當奶嘴唔再無時無刻出現喺 BB 視線範圍,就可以減少 BB 長期心掛掛想吮食嘅情況發生,長遠可以協助媽媽或者照顧者同 BB 一齊建立使用奶嘴嘅新習慣:需要時先食,需要時先畀.而且收納盒尺寸適中,放入媽媽袋入面都唔難搵,又可浸水沖洗,方便清潔.
窩心設計,從心出發
除咗用心為你同 BB 建立良好嘅奶嘴使用習慣之外,Philips Avent「Ultra Series」喺奶嘴設計上,亦同時兼具 3 大優點︰
第一,奶嘴特設 4 個加大透氣孔,令擋板同奶嘴之間有更好嘅空氣流動,BB 吸吮時仍然可以透氣舒適,保持皮膚乾爽.
第二,奶嘴採用不含雙酚 A (BPA) 及有安全認證物料,配上輕巧,圓滑邊緣嘅擋板設計,為 BB 帶嚟「零感」舒適度.
第三,採用絲質紋理,可以摺疊並且外型對稱嘅矽膠奶嘴,全面配合 BB 上腭,牙齒同牙床嘅發育.
「Ultra」系列有唔同尺寸同顏色設計,切合寶寶不同階段嘅需要.亦有夜光款式,方便夜晚使用,而且 BB 見到暗淡夜光亦可能更容易入睡.
了解BB+管理情緒
要避免 BB 對奶嘴過分依賴,除咗要改變奶嘴嘅使用習慣,Philips Avent 更希望協助爸媽去了解 BB 情緒起伏嘅真正原因.
其實媽媽可以喺 BB 嘅日常生活中,觀察佢哋嘅神情,動態同表徵,閱讀 BB 唔同情緒,慢慢分辨 BB 係因為肚仔餓,唔舒服,情緒不安定係其他原因而扭計.除咗可以增進媽媽同 BB 嘅感情,仲可以畀 BB 嘗試學習管理同適應自己各種不安嘅情緒,有助日後面對唔同成長階段所出現嘅各種狀況.
「Ultra Series」致力為各位爸爸媽媽解決「究竟 BB 喊,應唔應該畀個奶嘴 BB?」嘅兩難局面,借助用心嘅設計,幫爸媽或者照顧者同 BB 建立新嘅奶嘴使用習慣,同時鼓勵各位爸爸媽媽多啲用心觀察同了解 BB 嘅情緒變化,建立更親密嘅親子關係!


text:
由民間人權陣線(民陣)發起,一如以往又係由泛民擔大旗,搭大台嘅6月9號反逃犯條例修訂遊行,聲勢浩浩蕩蕩, 各行各界,唔知全港幾多成學校嘅校友都好似忽然瞓醒咗咁話要為香港企出嚟.就連之前話同泛民勢不兩立嘅本土派,都唔知點解好主動咁投向泛民大隊,叫晒親朋戚友姨媽姑姐一齊去遊行.
香港係保存六四火種嘅最後之地,而香港亦同大陸唇亡齒寒,所以有建設民主中國嘅責任,而家越黎越多大陸人落黎,令到支持建設民主中國嘅人越黎越少,情況實在令人擔心!港大嘅例子好清楚咁話咗比我哋聽,越多中國大陸嚟嘅學生,就越少人支持建設民主中國,要喺學界保存建設民主中國嘅精神,就一定唔可以再比咁多大陸學生落黎!
我相信面對羅冠聰背後嘅強大體制共識,司徒同學參選,自己都從來冇諗過可以贏.所以我特別佩服佢嘅體育精神,不昔陪跑都要盡力製造學聯有真選舉嘅形象,為保全學聯形象而不顧個人榮辱,實在係非常偉大.
睇返份聲明,實在係寫得大方得體,開心見誠.單係第一段就將帳目交代得清清楚楚,斬釘截鐵咁證明學聯冇人收取金錢利益.既然最重要嘅金錢利益都已經講明係唔存在,好似自治八樓冇收過租呢啲非金錢利益輸送就無謂再提啦,會章都講明只對錢銀問題有規定,唔通學聯唔止有「行政疏忽」,仲有「立法疏忽」咩,講你都唔信啦!
當務之急,係用盡方法挑戰個公投嘅有效性,唔好比班共諜利用民主制度破壞團結.我哋一定要迎難而上,鞏固現有組織,加強群眾基礎,做好組織控制同思想傳播,深耕細作,唔好比啲共諜右膠擊潰.民主會戰勝歸來!
中共喺呢啲嘢嘅部署唔會錯,佢哋睇得好通透,劇本好明確,所以做一啲令佢哋高興嘅嘢,肯定會間接削弱爭取民主嘅力量.中共好聰明,一定唔會今日高興完然後聽日先發現中伏,係得我哋先會,所以一令共產黨高興就會好大鑊,永遠翻唔到身,我哋要時刻戰戰兢兢,唔可以有一秒令共產黨高興,因為佢哋好可能已經睇穿晒我哋嘅部署,喺度竊笑.


text:
大陸武漢肺炎疫情又爆發,廣東省新冠肺炎防控指揮辦今(6日)宣佈,將越秀區,海珠區,昌崗街和濱江街由低風險地區調整為中風險地區.香港唔少院校都會派出學生到當地中醫院實習.據我哋向當地嘅中醫學生了解,由於廣東省中醫院護士都確診肺炎,同學嘅中醫實習都要暫停,而且同學需要用健康碼做病毒測試,出入都頗為困擾.
同學表示,中醫院嘅門診暫停,住院部唔洗出入,六月嘅進修醫生全部都提早離去,唔洗再留喺中醫院,而香港學生都暫停咗實習.同學需要不停做核酸測試,一個星期都做兩三次.「健康碼成日無啦啦就黃(由安全變成「待核實中高風險人員」),一黃又要去做檢查,on99」.而健康碼黃就連屋企都返唔到,地鐵又搭唔到,要諗辦法走去做核酸測試,對生活頗為困擾.
問到香港學生有冇打疫苗,同學表示冇得打.「依加疫苗唔係俾平民打,全部都留俾前線打,而且打國藥同科興.我哋就唔想打,但佢一定要我哋打都無辦法.」
佢仲話醫院都俾突然封區殺個措手不及.「一封區就無得出門口.所以上個禮拜啲醫生已經開定一個月藥畀病人,點知星期五就封院.」佢哋又話廣州市面上無乜特別,但封鎖區就冇乜消息.因為而家只有微信上唔知真假嘅cap圖.而官方消息只係一味歌頌啲疫苗接種率好高,醫護好辛苦,好偉大咁.
佢又話,居民都對疫情有點擔心,特別驚自己住嗰度會突然封區,所以多咗人儲糧,好多人買幾袋米返屋企.
我哋會同廣州嘅同學保持聯絡,有進一步消息會同大家跟進.


text:
色日放送:借錢冇得還肉償做丫鬟
正所謂有借有還上等人,還得到先好借.日本AV界嘅借金系列就話畀大家知借完錢冇得還,就會好似當中嘅女主角咁要賣肉還債,落得任人玩弄嘅下場,大家真係要以此為戒呀!
老婆都蝕埋
喺片廠大人之劇場出品嘅《密室接吻社長室》中,三宮椿嘅老公繼承父業成為公司老闆,因為經營不善,搞到欠下巨債,呢個時候3年前被炒魷魚嘅村井已經搖身一變成為大老闆,仲話可以接手間公司,不過條件就係要佢老婆三宮椿做私人秘書.所謂近水樓台先得月,村井喺社長室入面向椿妹為所欲為,起初阿妹一直啞忍唔敢反抗,不過村井唔單止雄風強勁,而且舌功超卓,每次床戰都搞到阿妹快感滿瀉,所以漸漸甘願背住老公同村井借出差之名去爆房,又或者喺社長室打真軍!
代夫還債
喺IN MAD推出嘅《在接管我丈夫債務的男人商店》入面,日下部加奈嘅老公真係冇出色,借咗人一大筆錢多年冇力還債,於是債主吉川要求加奈去佢間餐廳打工還債,老公只好答應.而吉川除咗有錢,亦係一個大色狼,要求加奈換上低胸短裙做侍應益街坊,仲成日喺餐廳入面向加奈求歡,阿妹為咗幫老公還債,惟有任其玩弄!後來加奈漸漸愛上吉川,一來對方有財有勢,二來雄風強勁,最後更加拋棄老公成為吉川嘅情人.
賣力又賣身
SOD推出嘅《不友好的人妻家政婦》,講述夏目響嘅老公負債累累,為咗幫老公還債,佢決定去做家政婦賺錢,點知僱主原來係鹹濕佬,經常趁佢做家務時從後進攻,搞到佢要邊做家務邊交歡!有時僱主仲會叫埋成班麻甩佬聯手出擊,同阿妹大玩3P激戰,咁都未算,佢哋仲以指技及出動震棒刺激,搞到響妹潮吹大作,噴到成地水之後就一走了之,最後留低阿妹一個人抹番乾塊地,睇見佢軟手軟腳咁,真係可憐呀!
專家評語
代號:神仙乙
年資:26年
活躍地點:先達中心
簡評:做人要量力而為,冇錢就要慳住使,千祈唔好亂咁借錢,借錢都記住要還!今日推介畀大家欣賞嘅借金系列,就話畀大家知借錢唔還,除咗搞到自己名譽掃地,仲會禍及家人!喺3部作品中,本仙最鍾意日下部加奈主演嘅《在接管我丈夫債務的男人商店》,一來加奈身材激凸,扮演侍應時以低胸裝上陣,的確充滿挑逗性,二來佢被客人偷拍又偷窺嘅時候,老公目擊實況卻又要啞忍,最後阿妹甘願做債主嘅情人,反映出借錢唔還嘅悲慘下場!
撰文:賢
人人做記者
爆料方法 :
爆料熱線:
(852) 3600 3600
傳 真:
(852) 3600 8800
SMS:
(852) 6500 6500
電 郵:
MMS:


text:
Wikipedia:用戶介面翻譯
MediaWiki用戶介面翻譯放MediaWiki軟件中嘅原始碼,以便翻譯.MediaWiki係原始碼開放嘅軟件,要譯嘅部份會放喺呢度.現時呢個網站用第1.40.0-wmf.3 (22dca3a)版.
更新LanguageXx.php及MessagesXx.php嘅原因[編輯]
修改介面嘅信息時(MediaWiki namespace)雖然可以即時修改目前網站中嘅信息,但係呢種嘅變更並唔會應用到另外一啲網站,亦唔會修改對新下載嘅用戶嘅有關信息.另外,MediaWiki軟件版本嘅更新亦會同時加入新嘅信息,而新嘅信息未能及時翻譯.有見特此,喺呢個頁面中會放置有關需要翻譯嘅文件,完成後再應用呢個更新,就可以令到軟件的信息得到翻譯.
編輯方法[編輯]
請先參閱英文版嘅信息,然後響粵語版嘅有關嘅部份作出翻譯.要特別注意一點,就係語體中文同中文方言嘅用語會有所不同,喺修改翻譯嘅同時亦應該以英文版嘅翻譯作準.而唔係單單從語體中文中參考佢嘅翻譯名稱.喺修改嘅時候亦須留意PHP原始碼嘅語法係正確無誤嘅,如果原始碼嘅語法係有問題嘅話,可能會拖延整個軟件翻譯嘅進度.建議修改時可以以一小部份作出修改,以減少程式碼錯誤嘅機會.如遇上翻譯名稱嘅爭議,或唔知道點樣翻譯某一段嘅信息,歡迎喺呢個頁面嘅討論頁進行討論,以便達成共識.
注意[編輯]
呢個並非係Wikipedia嘅程式翻譯,而係MediaWiki軟件嘅程式翻譯.請 閣下喺進行編輯時千祈千祈千祈唔好 hardcode MediaWiki 嘅程式碼,特此.
如果你已經完全明白先前嘅編輯注意事項,可以喺下面選擇要翻譯嘅程式碼中作出翻譯.
檔案一覽表[編輯]
再睇下[編輯]
- meta:MediaWiki localisation MediaWiki 翻譯說明
- meta:Localization statistics MediaWiki 翻譯統計


text:
可能身邊唔同嘅朋友都話俾你聽佢屋企又好,出去食又好,都有一幅幅全部都係膏嘅大閘蟹,但係假設如果唔食大閘蟹,又有乜好食呢.
可能鷹巢知道總會有人未必食大閘蟹,反而出左個小眾d嘅奄仔膏蟹龍躉套餐.
$1688四位用,酒店餐廳來講可以話係幾平,仲要唔算難訂位,環境又舒服,又唔係啲好偏遠地方嘅酒店,去過一次之後,偶然都好想去番呢到,因為總有場合啱食.
記住,呢個餐真係唔係啲乜嘢神級,但係同屋企人唔使諗又要喺酒店坐得好食得唔錯,可以選擇呢到寫下俾大家睇.
金牌叉燒皇拼香蔥海蜇頭,其實好多酒店嘅叉燒都好出名,呢度唔敢講話係神級,但係叉燒夠厚身,甜度剛好.
入秋冬前食呢個真心得,生拆蟹肉冬茸羹滋潤得來啖啖入口都係蟹肉,好正.
愛魚人必定愛上荷香雲腿蒸龍躉球,完全冇骨嘅龍躉球配上荷葉香又真心幾好,不過要快啲食,唔係好快就會無哂,個個搶因為個龍躉皮煙韌得不行.
重點係呢個薑蔥粉絲奄仔膏蟹煲,嗰兩隻奄仔蟹都幾大隻,而且膏蟹當然有唔少好澎湃嘅膏,但最緊要嘅就係啲薑蔥粉絲吸盡兩種唔同蟹肉嘅精華,好得,絕對係今晚嘅重點.
食完啲咁濃味嘅嘢,當然要食番清清地,魚湯鮮蟲草花浸時蔬,特別係蟲草,令成件事都健康咗.
唔係好明點解用大澳牛做主角,唔通大澳牛好出名?我不知道,不過個炒飯算炒得唔錯,至少你食到鑊氣,當晚仲要有飲宴,你就知道呢度個廚房都算幾有水準.
桃膠八寶茶好多桃膠,而家八寶茶味道原來同佢都幾夾.
記得上次去某間五星級嘅酒店,大廚又喺度,但係服務食物水準都唔得,換來嘅feedback 係因為有宴會,或者可能我唔係識得大廚,所以冇特別去睇我餐飯有冇出事,今晚求其食飯,同樣撞正飲宴,我求其叫個餐又唔見得特別出事,有時食嘢都真係好講緣份.
鷹巢
旺角豉油街2號香港旺角希爾頓花園酒店2樓


text:
羊毛氈可以話係現今流行嘅療癒手作物料,佢可以能增添手作質感嘅質地,同可塑性高,都令好多人都愛不釋手.不過,其實手作羊毛氈產品,都係要講求天份嘅,畢竟,同樣嘅材料,手巧同手拙,都係有差異,就好似煮嘢食咁,俾同樣嘅材料你,大廚同新手創作出嚟嘅絕對有天壤之別.
睇下下面日本網友ほろす嘅作品就知道有幾悲劇啦!圖中左邊嘅鸚鵡係產品示意,右邊係佢做出來嘅成品,睇完咁強烈嘅對比,就知道,手作嘅產品果然都係要睇天份啊……XDD!
除咗可愛嘅動物造型羊毛氈製作,其實市面仲有好多羊毛氈材質嘅產品,例如底下嘅羊毛氈杯墊,可愛嘅圖案都係熱門嘅紀念品製作之一嫁!想尋求獨特風味嘅人,仲可以選擇係羊毛氈杯墊上壓印鐘意嘅造型添.呢種羊毛氈杯墊唔同於手作嘅地方係可以大量嘅產出,所以企業,公司或係團體偶爾都會用咁特別嘅紀念品製作送俾客戶.
羊毛氈杯墊都仲未係最特別嘅實用產品,下面嘅羊毛氈室內鞋都好可愛嫁,都未著上腳就覺得好暖啦.
除咗上面單調嘅顏色,都有將羊毛氈發揮得淋漓盡致嘅花花室內拖鞋.
飾品都係羊毛氈很好發揮嘅種類,底下羊毛氈耳環嘅編織質感好適合鐘意民族風格嘅女仔添.
係手作風流行嘅時刻,有好多唔同嘅羊毛氈產品都持續推出緊,無論係吊飾,皮夾,鞋,公仔,都可以見到唔少嘅成品,你仲有冇諗到D咩新奇嘅羊毛氈商品呢?:目


text:
消化系統
消化系統係多細胞生物用來食嘢,消化嘢食,獲取能量同營養,排泄剩餘廢物嘅一組器官.佢嘅主要功能係攝取,消化,吸收,同化同排泄.其中有關排泄嘅部分,亦可以歸類到排泄系統(Excretory system)嘅一部分.
非人類動物消化系統[編輯]
動物嘅消化系統由構造嘅差異可以粗略分為囊狀消化系統同管狀消化系統.
囊狀消化系統具有囊狀嘅消化腔.好似水螅,水母,海葵等水生生物,大都係用消化腔開口嘅觸手捉獵物食,而消化完嘅殘渣亦由同一開口排出.
管狀消化系統就擁有消化道,呈管狀構造,有口腔同肛門兩個口.好似蚯蚓,螳螂,雀同埋人類都歸呢一類.
人類消化系統[編輯]
人體嘅消化系統主要由消化道同消化腺組成.
- 一個正常男性成人嘅消化道長大概6.5米,由上消化道同下消化道組成.
- 消化道係一條連接口腔同肛門嘅管道,由好多負責處理嘢食嘅構造組成.
- 消化腺可以分泌消化液去消化嘢食.
上消化道[編輯]
下消化道[編輯]
下消化道包括腸同肛門.
消化腺[編輯]
消化腺又分為小消化腺同大消化腺兩種.
- 小消化腺係分佈消化管各部分管壁內嘅小腺體,呢類腺體數量好多,包括胃腺,腸腺等.
- 大消化腺位於消化道外,佢哋主要通過導管將分泌物排入消化道內,主要有:三對唾液腺(腮腺,下頜下腺,舌下腺),肝臟同胰臟.


text:
前一篇喺《Wedding gift學問多,簡單要訣告訴你如何規劃》同大家分享婚禮上面重要嘅三禮—迎賓禮,進場禮同送客禮嘅規劃秘訣.今日呢篇就喺要同大家講講其他婚禮送禮嘅準備方向:姊妹禮,探房禮,捧花禮,感恩禮,玩樂禮,枱上禮.
目錄
姊妹禮/伴娘禮
多謝自己嘅好姊妹放低手頭工作嚟幫手,除咗借住送禮嚟表達多謝,準備含有寓意嘅小禮物,祝福姊妹都可以快啲搵到個好歸宿,好似喺鞋,新娘送嘅伴娘鞋有走向幸福嘅意思.
另外,送啲女仔會用到嘅嘢亦都喺個唔錯選擇,例如唇膏唇蜜,香水,潤手霜.精緻又有意義嘅飾品,頸鍊,手鍊,戒指等等仲可以做為友情紀念.
探房禮
賓客入座之前,先兜去新娘房探下新娘.通常嚟探房嘅都喺好朋友,為咗畀佢哋喜氣,可以準備一啲小禮物,好喺鎖匙圈,書籤,手工番梘,羊毛氈杯墊等.
捧花禮
送畀嚟抽捧花嘅朋友一個小禮物,唔理有冇抽到,都可以有好兆頭嘅禮物,呢個喺準備捧花禮嘅主要方向.好似筷子架禮盒,有「快嫁」意思.
感恩禮/謝親禮
從字面意思就知道,呢個喺婚宴當中感謝父母嘅禮物.呢個環節嘅禮物通常同父母互動,回憶相關,例如全家福相框,相簿或者獎牌等等都喺經典嘅選擇.
玩樂禮
如果婚禮上面有小遊戲嘅安排,咁,玩遊戲嘅小獎品又點少得呢?一方面可以炒熱氣氛,另一方面可以show出你嘅用心同祝福.建議除咗安全款嘅食物禮物之外,仲可以大膽試下其他嘅實用物品例如手袋掛勾,USB手指,造型手巾等等.
枱上禮
顧名思義,就喺放喺賓客座位枱面上嘅小禮物.考慮到準備數量多同枱面餐具擺設,得意又實用嘅造型杯蓋,羊毛氈杯墊都喺啲常見嘅選擇.
睇完上面咁多禮禮禮禮…嘅介紹,希望唔好暈低先好.婚禮小物籌備嘅過程其實都喺一種喜悅,諗住收到婚禮禮物嘅人,揀番啲啱嘅禮物.


text:
2011年12月21日 星期三
開心與擔心
12 則留言:
我都有留意我家小孩既鬚鬚, 都唔係好長, 有D位係冇.回覆刪除
不過, 你既擔心我都明白, 因我都係蛇GWAI...
唔緊要, 假以時日, 一定生番. 不過, 真係要日日留意住!
而大小姐唇有一道抓痕, 係米佢地玩? 定係佢自己R損? 睇多一兩日先, 如果真係有, OR 佢地打覺, 你就要制止?!
我朋友隻大貓, 都俾2個妹妹蝦, 每次佢地行過大貓, 都會打佢一巴..! HAHA
店主一定係開心得滯寫錯日子啦,佢點解咁肯定係果個人拐走貓貓呢?回覆刪除
希望大小姐唔係同家姐開片啦,唔係都幾頭赤 ~~~
chiseenjjai:回覆刪除
我都諗唔到D鬚鬚點解會折斷,真R頭,希望唔好有病啦.
大小姐巴C閉唔會同小朋友玩架.平時小朋友行近D都拍人地,所八成都係打交.但係小朋友就淨係伏係度唔郁,所以我好奇邊個咁勇呢?
supageti:
咁奇怪,所以要影低佢.
小朋友身上面就搵唔到傷痕,但係大小姐又無理由唔還手,真離奇!
會唔會佢地開始爭地位? 所以會打交?回覆刪除
或者裝個cam係屋企啦~~ 睇下佢地平時既表現...
都可能係喎.敝啦!唔通大小姐唔夠打?回覆刪除
未必係打交, 會唔會吼你唔晌度玩得忘形得滯整親呢?回覆刪除
係啦, 裝部 cam 啦, 無所頓形呀 ~~~
可能係爭厠所,急起上嚟打架呀回覆刪除
大小姐無理由畀兩隻小鬼烚到喎回覆刪除
會唔會自己唔小心整親?
supageti:回覆刪除
但係整部cam我都唔可以成日睇住佢,比公司知道就敝,同埋公司部半退休機唔知頂唔頂得住.
naruto:
佢地真係會爭厠所架!
largeheadboy:
我都覺囉.哈哈!大小姐自己撞牆...
你講我先去睇,咁啱達仔坐左喺大脾,佢右眼D長毛都比醫生剃埋呀,陰公回覆刪除
其實係咪自己甩? go係會甩鬚.回覆刪除
naruto:回覆刪除
有沒新鬚生返出黎?
瘋膏:
大小姐都會甩鬚,但係小朋友係中間折斷.


text:
要介紹一下今年day送俾我o既生日禮物﹗結婚兩年半肥咗好多,好多人話幸福同體重都有正比例關係,但希望體重唔好加得咁快啦~我都唔知係心廣體胖定係年紀大咗身陳代謝慢咗,總之近年越來越恐怖了…而家超出咗標準BMI一截啦~希望即使做唔到性感尤物都唔好太肥,年中講唔少次話要做運動同埋食少啲,但始終堅持唔到幾耐…(慚愧中…)希望今次有個好啲o既工具幫幫我手啦﹗
就係佢—-Fitbit Flex﹗
佢唔係單單一個pedometer,如果純粹計步用iphone download個apps就可以了~我俾大家睇下我暫時最彪炳o既log啦:
Fitbit Flex可以連接電話apps,用藍芽syncronize啲data,佢可以count你行咗幾多步啦,有幾多個active minutes啦,行咗幾遠路啦,而食咗咩幾多卡路里,瞓覺如何就係你自己輸入的﹗手環上有五個光點,你o既target每達到20%就會閃多一粒,達到100%時會震震你添~好有鼓勵性﹗﹗
Yeah,膚淺o既我有咗Fitbit Flex之後一個星期已經去咗第二次physical了,而家要去上yoga堂啦~希望大家都努力運動啊﹗
有興趣可以睇下Fitbit個網頁:


text:
Day 75 過廣州
今朝起身嗌咗個飯就開始梳洗同收拾行李.行裝唔多,一個迪卡儂背囊,一個羊毛斜孭袋,加個手抽同腳架.好快就汁完,等飯到
嗌咗個健康輕食飯盒,黎到一打開,心諗同原圖差咁遠嘅,好在味道唔太差,份量幾足
搞掂野退埋房就call滴滴去成都東站,車程大約二十分鐘.去到又係排隊換票,再安檢入閘,過程幾順利.大陸啲火車站真係長期都咁多人,而且大家都好鐘意埋晒係檢票口,好似先入會有金拾咁,我真係唔係好明
上到動車到坐好,準備展開9個幾鐘嘅征途.雖然係長途,但動車比普通綠皮火車舒服好多,個位闊落啲,椅背又可以挨後,同埋有插座
我隔離唔係坐囡囡,而係個三十歲到嘅男人,大家閒聊咗幾句就各自做自己野.我玩咗陣手機亦訓咗陣.有車仔推過係賣野食的,本來想買酸奶,但問咗下幾錢,12蚊,比平常價翻咗翻,咁貴,不了
我走之前亦都有同四川姑娘講咗句再見,佢回咗一句江湖有緣再見,我回咗句姑娘,後會有期.唔知會唔會再見到佢呢
六點幾有啲肚餓,我就買咗個火車便當,45蚊,紅燒牛肉.味道正常,食得飽,頂下肚.但估計夜晚都係要食宵夜
阿媽叫我返香港前剪返個短髮,但我係唔會的,留咗大約一年有多,可能真係有感情.經歷個唔長唔短嗰個最想放棄階段,加上香港嘅天氣,就知留長唔係咁易.亦因為留長咗,明白長髮易打kick,吹頭耐嘅煩惱.但而家好享受唔洗煩剪咩髮型,就咁紮起就出街嘅方便
雖然我平時好隨和,做好多野都三分鐘熱度,但有啲時候都會好倔強,認為想做嘅就唔理人點睇點講,有呢種性格究竟係好事定壞事
耳機中響起咗段熟悉嘅音樂,令我回想返好多野
這十年來做過的事
能令你無悔 驕傲嗎
那時候你所相信的事
沒有被動搖吧
對象和緣份已出現
成就也還算不賴嗎
旅途上你增添了經歷
又有讓稜角 消失嗎
軟弱嗎
你成熟了 不會失去格調吧
當初堅持還在嗎
刀鋒不會 磨鈍了吧
老練嗎
你情願變得 聰明而不衝動嗎
但變成 步步停下三思 會累嗎
現在嘅我快樂嗎?
「列車即將到達廣州南站」
列車嘅廣播將我從回憶帶回現實,係時候要下車了
坐上尾班地鐵,去我fd屋企,點知落早咗一個站.當我發現並且回頭嘅時,它早已遠去.我只好打車過去
去到嘅時候阿姨開門比我,話我fd班機delay咗,冇咁快返到.肚餓嘅我點咗份13蚊嘅外賣,唔知食完,佢又落機未
係未嘅,最終佢1點半先落機, delay咗兩個鐘.機場返呢度要成一個半鐘, 我唔等佢了


text:
Mewe 呢個名依家已經係大家嘅耳邊應該變得耳熟能詳,港究都加入其中一份子,所以港究專員都正式喺度宣佈:
港究正式登陸 Mewe 喇!
除咗移民去唔同嘅國家之外,仲有咩需要移民?就係你使用緊嘅社交媒體!隨住唔同嘅社交軟件不斷被爆出有唔同言論自由嘅審查,又直接關閉一啲街坊群組,令到好多人都會諗有無需要移民去另一個平台.要走嘅話,咁啲舊嘢可以點拎返?唔洗擔心,港究專員會喺下面示範點由 Facebook 撤走同埋 Mewe 有咩咁好.
我哋仲有唔同嘅平台可以畀大家同唔同人交流同埋接收唔同嘅最新資訊,港究 telegram 討論區 已經有超過700人 !如果你仲未加入港究嘅大家庭嘅話,就快啲入嚟!唔好錯過任何抵買抵用嘅資訊!所謂要贏在起跑線!任何嘢都可以快一步先可以理想達到!
點先可以開始拎返自己嘅資料?
下面會分為兩部份,第一部份會係用電話 apps 版,會示範喺應用程式點拎返自己嘅所有相同影片.第二部份會示範使用電腦網頁版拎晒所有喺Facebook 嘅資料.要注意返:拎嘅資料都可以喺晒兩個介面做,呢度係港究專員作為示範用途先會咁做.即係你可以使用電腦拎晒自己嘅所有相同影片或者應用程式拎返所有喺Facebook 嘅資料.
淨係下載相同片嘅話,呢個檔案會直接儲存喺你嘅指定雲端軟件度,所以你要準備一個雲端軟件嘅戶口先可以開始架!另外,如果你有大量嘅相嘅話,都要預多啲時間畀系統下載.
港究專員嘅實測係得唔夠300 MB ,大概50張相,都要大概6-7分鐘,如果你有好多珍藏嘅話就記得預多啲時間去做下載喇!
如果你想知多啲關於唔同嘅網購平台或者可以幫你慳返唔少嘅回贈網站,可以參考吓:
(SmartBuyGlasses眼鏡篇)PRADA HKD1,000 / 55折Acuvue系列!教埋你揀鏡架鏡片!
同下載淨係相同片唔同,呢個檔案會直接下載落電腦度,所以你嘅硬碟係要有足夠嘅空間先可以開始架!另外,如果你有大量嘅相嘅話,都要預多啲時間畀系統下載.
港究專員嘅實測係大概300 MB ,大概50張相同唔少對話,都要大概 9分鐘,如果你有好多珍藏同對話嘅話就記得預多啲時間去做下載喇!
之後你可以選擇匯唔匯入通訊錄,你都可以自己逐位朋友add,因為你畀權限任何程式都有一定嘅風險,呢個風險你可以自己衡量.喺網絡世界就係需要自己做多一步,當然可能會令自己無咁方便,但係安全係最重要嘅.
作為社交媒體,當然係要有朋友或者資訊一齊先有用!所以下一步就係要add 自己嘅朋友,港究專員就以港究作為示範.
你仲可以開一啲私人群組,喺疫情同亂世期間同喺唔同國家,就算喺隔離棟都可以進行交流溝通.
首先可以喺search bar搵返你想搵嘅朋友,或者你可以透過朋友分享嘅連結去搵其他朋友.其實係同要摒棄嘅Facebook一樣用法.
之後有一個選項就係可以畀大家選擇對方可唔可以睇到你嘅貼文或者story.當然風險都係自己管理,陌生人嘅話就唔建議開啟呢兩個功能.
你仲可以搵唔同嘅專頁,接收唔同嘅無篩選資訊.如果你追蹤咗專頁,專頁嘅所有資訊你都會收到,唔會好似以前咁,淨係收到部份由專頁發出嘅資料同貼文.
你追蹤咗港究嘅 Mewe 專頁未呢?未嘅話就記得去追蹤喇!如果唔係你會錯過好多唔同嘅抵玩抵用嘅資訊!
除此之外,你仲可以追蹤港究嘅專屬hashtag:
#港究
#kongscult
咁樣就可以即刻睇晒同港究相關嘅資訊,唔洗搵嚟搵去,時間都慳返!
如果想了解多啲關於加密貨幣嘅話,可以參考:
Celsius Network—每個禮拜派息嘅加密貨幣收息平台
(Bitcoin都可以收息?)最大交易所幣安Binance註冊教學及旗下收息平台幣安寶介紹
你可能最後會問,免費嘅嘢最貴,Mewe 點營運?
咁就好需要大家嘅支持,佢同另一個大家好需要移民嘅 Signal 一樣,都係靠大家嘅捐款嚟營運.佢有一個 premium 嘅計劃,可以支持一下Mewe嘅運作.當然佢會有一啲免費版無嘅功能,亦都有30日免費試用,畀大家試吓好唔好用,啱唔啱咁多位用家.
鐘意呢篇分享嘅話希望大家畀Like支持下我哋,Subscribe或者Bookmark我哋就可以即時收到更多優惠資訊 / 介紹,有咩問題歡迎留Comments!
如果想分享 / 更快收到各種優惠著數,歡迎加入我哋港究Telegram討論區.最新消息,我哋最近仲新增咗多個 Kong’s Cult 最新文章Telegram Channel,只要Join Channel,每逢有新文章出爐就會同步收到,勁方便!!仲有唔好漏咗Follow Kong’s Cult嘅 Facebook 同 Instagram 專頁啊!你哋嘅支持同意見絕對係我哋港究專員繼續發掘著數嘅動力,下次見!


text:
之前連續三個星期介紹咗唔同嘅首爾美食,今日又轉下口味,同大家講講首爾梨花洞嘅壁畫村~韓國嘅壁畫村一直都幾出名,除咗首爾之外,仁川,釜山同水原等地都有壁畫村㗎~梨花洞嘅壁畫村交通都算方便,可以串連附近其他地方,例如東大門等做一日嘅行程!
講起呢個壁畫村嘅誕生,就要回帶返到去2006年.2006年嘅時候,韓國政府推出「駱山梨花洞公共藝術計劃」,透過壁畫以及裝置藝術活化呢一帶嘅社區.70名藝術家用咗大概半年時間為梨花洞嘅街道,建築物,樓梯,地下道等添上顏色,之後亦都不時有新嘅創作加入,所以每次嚟呢度睇到嘅作品都可能會唔一樣.
隨住遊客人數增加,唔少問題亦都接踵而來,最明顯就係多咗遊客出入,同埋唔多唔少會熱鬧咗嘈咗.居民雖然唔會直接同遊客衝突,但就會選擇抹走壁畫表達不滿.雖然咁樣做犯法,但新聞不下一次報導呢啲消息,可見居民嘅怨氣都幾大.嗰度始終都係一個住宅區,大家去到嘅時候就記得收細聲浪,做個好遊客啦~
其中一幅最出名嘅,相信就係呢對天使翼啦~幾乎每個人嚟到呢度都會影!不過呢幅天使翼同當年上電視嗰幅已經唔同咗,呢一幅係2013年重畫嘅,而原先嗰幅就已經唔存在啦.壁畫村裡面其實仲有好多唔同嘅壁畫值得大家睇,四圍行下慢慢探索都係一個幾好嘅選擇嚟,唔需要特登計劃點樣行~
大家又有無去過梨花洞壁畫村呢?有嘅話歡迎你喺留言度同大家分享下你喺嗰度嘅所見所聞㗎~正如我剛才咁講,每次去睇嘅壁畫都唔同,話唔定你睇過嘅同我睇過嘅並唔一樣.除此之外,若果你有任何關於旅遊或者行程上嘅問題,請隨便留言或者Inbox問,我會盡力解答㗎~
地址:서울특별시 종로구 이화동 (首爾特別市鐘路區梨花洞)
交通:乘搭首爾地鐵4號線前往惠化站 (420),經2號出口出站後步行約15分鐘左右.


text:
女人打起交上嚟其實可以好狼,扯頭髮就指定動作㗎喇,跟手就你一巴我一巴,繼而再出穿心腿踢到對方鼻屎都飛埋出嚟,上個月我先親眼目睹呢一幕,不過地點唔係街或者公共交通工具,而係我間公司,兩位女同事真係拳拳到肉.
兩條女咁狼死,起因係一位叫Ada嘅痴女同事,竟然暗撻另一位同事Jenny嘅老公,據聞「涉事」嘅3位當事人只不過食咗一餐飯咋,但係我哋成班人又覺得件事好合理,因為Ada做第三者絕對有前科,佢有鋪癮做第三者.
聽返Jenny講,佢老公間公司都喺灣仔,所以偶爾會約埋一齊食晏,其中一次Ada就冇人陪,話想跟埋一齊行,Jenny因為做得一年左右唔知咁多嘢,咁咪由得Ada join佢兩公婆囉,食食下飯Ada要selfie,然後趁Jenny去廁所嘅時候就話想過返張相畀Jenny老公.
據聞Ada表示自己唔係用iPhone,所以冇得AirDrop,故此就問Jenny老公拎電話以WhatsApp send相,本身相安無事,點知後來先知Ada暗地裡有msg Jenny老公傾計,仲主動約出嚟食飯,當然係冇預Jenny啦!
以上係Jenny講嘅版本,我哋成班同事當然唔知道太多細節,包括最後係點樣發現,不過牛唔飲水唔撳得牛頭低,先唔理佢老公係咪有出嚟同Ada撐枱腳,你兩個背住Jenny私底下傾WhatsApp已經夠晒古怪啦!
一單還一單,雖然唔排除Jenny老公都色心起,但係我哋絕對相信Ada會做出以上嘅進擊行為,因為淨係計公司裡面都發生過三次喇,兩次關人夫事,一次關人哋男朋友事,點解唔正正經經搵個single嘅男人一齊呢?究竟佢係咩心態呢?
之前公司入面嗰幾單嘢都好經典㗎,有一次就搭上咗Marketing嘅已婚同事,當時好多人都撞過佢兩個「拍拖」,不過男歡女愛嘅嘢,唔通我哋叉隻腳管埋一份咩,最終有咁耐風流就有咁耐折墮,Marketing同事個老婆發現咗然後殺上公司大吵大鬧.
以為Ada女仔之家會覺得瘀而選擇辭職啦,點知又冇喎,反而係Marketing個已婚男同事resign走咗,最後佢段婚姻有冇破裂就唔知喇,總之Ada繼續留低扮冇事發生,果然係你唔覺得尷尬,尷尬嘅就係人哋.
正室殺上office大吵大鬧之後,Ada並冇收斂,隔咗一年左右又搭上另一位男同事,呢個就未婚嘅,但係個男仔嘅女朋友就係公司另一位女同事,呢pair情侶一早公開晒㗎喇,所以Ada係明知自己做第三者都介入,最終搞到個女同事同佢面阻阻,呢對情侶亦先後辭職.
另外一單就比較近,大約年幾之前,Ada同佢個部門經理搞埋,又係有婦之夫,又係喺街畀其他同事撞到,個同事仲偷偷地影咗條片私底下傳閱,video清晰見到Ada同經理,絕對冇屈佢哋,呢單就冇人上公司嘈,不過就人人都知佢兩個有路,唔知而家仲有冇一齊呢?或者純粹打下友誼賽啩!
講到最激就一定係今次喺office打交㗎喇,老細叫咗Ada同Jenny入房訓話,但又冇take任何action,睇怕老細都唔想插手呢啲咁複雜嘅感情問題,早兩日我哋先知Jenny遞咗辭職信,Ada算唔算又贏一仗呢?佢又真係唔怕無面,又唔怕其他人喺背後講佢㗎喎!
發生兩條女打鬥事件之後,有個男同事(又係已婚)同我哋講,Ada其實有約佢出街,不過佢對Ada完全冇興趣,仲話要滾都唔會喺公司滾.呢位男同事仲話Ada好進取,每晚都send msg畀佢,又show咗張Ada send嘅一張喱士睡衣相畀我哋睇,雖然冇影樣,但係大家都認得啲手指甲嘅顏色.
雖然我唔明Ada點解對人夫同埋人哋男朋友特別有興趣,但聽講有啲女人覺得名草有主嘅男士先至夠安全感,甚至係認為咁樣先有挑戰性,征服到呢一type嘅男士會好有成功感,當然仲有啲女人係為錢,或者希望喺性方面得到滿足啦!
有一樣嘢更加奇怪,公司曾經有條仔主動溝Ada,仲要寫卡送花,所以好揚,而且嗰條仔都算五官端正,起碼唔係甩皮甩骨毒男,肯定好樣過嗰位已婚部門經理先,不過Ada完全唔受溝,似乎單身嘅男人都唔係佢杯茶㗎喇.


text:
今日係十一月第三個星期四,呢日有咩咁特別??有樣野係全球一齊今日先至開賣…
?每年嘅今日(十一月第三個星期四)係全球官方開賣Beaujolais Nouveau嘅大日子!?
?咩係Beaujolais Nouveau?
Beaujolais (AOC)係位於Burgundy南部嘅一個產區,Beaujolais Nouveau 100%由Gamay提子釀製?.提子係當年8-9月採收,只經過短短幾日(法定10日以下)嘅發酵,比一般紅酒更唔耐存放,易氧化,所以要盡快飲,並唔會愈放愈好飲嘅紅酒.
Beaujolais Nouveau的味道?
輕巧清新,紫紅色酒體重紅莓果香味?,仲有少少香蕉?,紅桑莓味,低丹寧紅酒.酒體比一般紅酒薄,飲用溫度都比平常低,❄大概12度,飲用前放雪櫃15-30分鐘.
因為簡單易飲,唔少女士同平時少飲紅酒嘅人士都會覺得比較易接受,容易入口.??
Beaujolais Nouveau的造法?
同平時大家飲開嘅紅酒唔同,為咗盡量保持提子新鮮並保持果香??,Beaujolais Nouveau多數採用二氧化碳浸漬法(carbonic maceration)釀造:裝整串提子放入桶,隔絕氧氣,利用提子嘅重量將提子壓破,?流出提子汁然後進行發酵;部份未破皮嘅提子因為桶內氣溫上升而喺內部進行有限度發酵.提子汁浸皮嘅時間比平其他造酒方式少,酒內所含丹寧更少⬇,造成唔適宜陳年嘅特性.
發酵產生嘅二氧化碳同時隔絕咗氧氣,減少氧化提子汁而縮短可飲用壽命.
Beaujolais除咗釀造新酒,仲有其他有年份(Vintage)嘅紅酒,同樣係用Gamay提子,但造法近似Burgundy Pinot Noir,亦有分唔同級數:Village同Cru. Cru嘅提子唔可以用黎Nouveau,Cru Beaujolais嘅酒體比較厚重,濃郁,丹寧較強,有陳年潛力.


text:
文: 藍橘子
(我是榮恩‧衛斯理,我想說的是…)
在大家心目中,哈利波特係一個點樣嘅角色?大家都以為哈利係完美主角,不如等我榮恩揭穿佢真面目!
哈利波特喺我眼中,只是一個戴主角光環,含住金鎖匙,靠父母名聲橫行霸道,四圍食女嘅二世祖.
我榮恩•衛斯理擁有純種血統,屋企有五個哥一個妹.亦因為呢個原因屋企變得好窮,我用嘅都是哥哥二手貨.就連寵物都係哥哥用過嘅肥老鼠,佢叫斑斑.點知原來佢係佛地魔僕人,為咗等主人復活竟變做老鼠潛伏我屋企十二年,你話係咪痴線…
相反哈利波特,只屬於半純血統,佢老母莉莉‧波特係個麻種.但哈利依然受萬人擁戴,全因為他母親發動「母愛」技能打破佛地魔連殺記錄,淨係喺額頭上留有閃電形疤痕.
而哈利亦因此而自豪,成日不經意露條疤出黎等其他人知道佢身分,同古惑仔露條刀疤炫耀戰績無分別!
我第一次遇見哈利波特,係去緊霍格華茲嘅火車上.我零用錢例牌少得可憐,唔夠錢買零食,哈利見狀二話不說就掏出一堆金幣將零食車全包,盡顯二世祖風範.
題外話,去到霍格華茲,我先發覺好多巫師都係痴線…
大舊佬海格成日發動高登仔技能,周街執啲怪物放喺森林養.個老女人又特別鍾意變貓偷窺學生,不得不提當然係溝唔到哈利老母嘅石內卜,佢視哈利為眼中釘,我亦因此而受不少苦頭.
講起石內卜,佢簡直係喪心病狂「中二病」患者,姑且唔討論佢髮型,語氣,舉手投足都乸味濃郁.最「中二」係佢喺教科書上稱呼自己做「混血王子」,痴線邊有人會叫自己做混血王子…哈利仲拎住本書日睇夜睇,真係諗返起都打冷震.
哈利嘅絕技就係害死身邊嘅人,從頭到尾害死唔少無辜嘅人同動物.首先喺火盃考驗害死學長西追,西追死後做咗吸血鬼,拍咗套《吸血新世紀Twilight》溝死唔少女.又有一次因為衰衝動同佛地魔隻揪,點知最後害死天狼星.
到後期,全世界都追殺哈利,正氣師打算用變身藥水變成哈利的樣子,以為可以分散敵人注意力,痴線!都唔知邊個天才諗出黎!點解咁多人唔變,要變一個所有敵人都追殺嘅目標?!
其實只要哈利一個飲藥水變成平民就可以,何必搞咁多花樣?!順帶一提,呢個天才計劃害死咗單眼佬「瘋眼穆敵」.
後來,哈利又自以為諗到條絕世好橋,叫我同妙麗飲變身藥水潛入魔法部偷肥婆條分靈體頸鏈…邊個肥婆?七集入面最黑人憎嗰個肥婆囉!唔係唔知嘛?!
講返哈利個計劃,點解佢有隱形斗篷唔用,要用變身藥水呢?最後雖然都成功,但搞到我衝入傳送隧道逃走時成隻手臂被撕開,好L痛啊大佬!好彩我老婆用晒啲藥水醫返好我
然後,明明可以用魔杖射出死光同佛地魔單挑嘅哈利,竟然畀一排嘍囉捉走,最後關頭好彩得意多比黎營救,但亦因為藥水用晒,救唔返多比…全套戲最惹人喜愛嘅多比就係咁死咗,哈利攬住佢喊,我真係想衝埋去鬧佢:「喊乜春啊殺人兇手!我隻手臂仲隱隱作痛啊!」
正所謂不怕神一般的對手,只怕豬一般的隊友.校長鄧不利多一世英明,百幾歲人生最錯就係帶哈利去搵分靈體,看似好重要嘅哈利其實只係行行企企,幫手拉船同盛水,呢種事可以搵海格去做,鄧不利多點解要揀哈利同行?
鄧不利多為搵出分靈體逼住飲坑渠水,飲完臭得濟想話飲杯清水漱口啫!咪叫哈利去拿水囉!
點知識用魔法變水嘅哈利變完出黎用貝殼裝極都裝唔到,又唔識直接用魔法射落鄧不利多個口,走去裝啲海水畀校長飲,真係天才!結果仲叉錯腳畀邪惡人魚扯落水底,勞煩半死嘅鄧不利多拚盡條老命使出火龍捲救返佢,返到學校以為終於可以飲啖水休息返陣,點知就被中二病石內卜殺死,陰公…
要數到哈利嘅卑劣人格當然不止於此,佢喺校內係出名嘅『七彩食女王』,點解叫七彩?有一次被肥婆佔領學校,大家喺密室秘密練習魔法,哈利就搭上黃皮膚張秋.後來喺麻瓜世界嘅一間地下鐵快餐店又勾搭黑皮膚女侍應.最後又同我妹金尼結婚…佢玩晒啦.
不過呢…
「老公~」背後突然傳來妙麗叫聲.
我一掉轉頭,見到妙麗著住絲質半透明睡衣企喺房門口:「仲唔入黎訓?」
「訓?妳著到咁點訓啊?!」
不過呢!我就娶到妙麗囉!Now~ Tell Me Who’s the Boss ?!唉,其實我咁窮,係因為我老豆生太多…但妙麗每日都咁樣嘅話,睇黎我個仔都會好窮.
本篇圖文獲作者藍橘子授權刊登,未經准許,請勿轉載!
藍橘子 facebook: https://www.facebook.com/BlueGodZi/


text:
Day 41 芒康
尋晚訓教已經覺得肚唔太舒服,成晚都訓得唔好,朝早起身個肚脹住脹住,我食咗啲正露丸,但好似冇改善,想嘔又嘔唔出
留係到都唔係辦法,踩咗一段,頂唔緊就推,好返少少又踩, 由於尋日大雨有一段路塌方, 所以路上基本上好耐先會見到一波私家車經過
太辛苦嘅時候我就會停喺路邊抖一陣.禍不單行, 我部手機唔知點解著唔到, 心諗唔係呀嘛. 就係呢個時候有個推住車嘅龍哥經過, 佢停低問我有冇事, 佢了解咗我個情況之後佢畀咗啲峰蜜, 話試下會唔會好啲
而且最令我估唔到嘅係, 佢直接畀咗一部後備電話畀我, 話有部電話起碼有咩危險都可以聯絡到人, 到時整番好部電話再將呢部寄返畀佢. 經過上次旭哥,加上龍哥, 我對貴州人嘅好感度係非常之高, 佢哋嗰種幫人又唔求回報,真係好值得學習
至於龍哥點解會推著車呢,係因為佢爆左呔, 所以佢就停低咗喺度補呔, 而我亦都不斷嘗試緊睇下開唔開得得返部機, 因為我都唔想麻煩到佢, 搞一陣終於reboot到, 所以我要還返部電話畀佢
佢整番我部車之後就要踩走, 佢見到我又作嘔又好虛咁, 就建議我睇下接唔接到部皮卡車載落山,分別前我同佢影咗張相留念
之後我又推咗幾公里, 終於遇上好心嘅皮卡車, 當時距離芒康仲有20公里,車主係一家三口揸車去西藏
經過一番嘅顛簸, 終於嚟到, 分別前小妹妹仲同我揮手拜拜
之後我就同咗阿曦會合,佢陪我一齊去睇醫生. 醫生話我有機會係飲咗啲唔乾淨嘅水, 因為呢邊海拔高,啲水好難先煲得滾, 而且亦都唔太乾淨, 當地人飲可能冇問題,但外來人飲就好大機會水土不服, 建議我都係飲樽裝水. 之後就開咗啲藥畀我
返到賓館,食咗啲藥感覺好返啲, 之後就洗下衫同埋執下嘢
執嘢嘅時候我哋打開咗道門, 突然間有個人喺我哋門口出面停低咗, 我一望,原來龍哥. 嗰刻我覺得呢啲真係緣份, 龍哥話佢上次踩川藏線嘅時候亦都係住呢度, 啱先經過見到好熟面口就停低咗, 估唔到喺呢度都會再遇上
等龍哥梳洗後我哋就一齊出去食嘢
食完嘢之後我去咗龍嗰間房度傾下偈, 佢分享咗我以前唔踩川藏同埋青藏嘅經歷, 又介紹咗 佢哋嗰度啲酒嘅做法
當我返到房嘅時候,阿靖亦都踩到咗, 佢亦都係對條路屌曬鬼
聽日我哋三條友應該會早啲起身踩到去唔知邊度


text:
小JM轉眼就八個多月啦,眼見小JM成日都「發牙痕」不停拎玩具同用具來咬,雖然未見到有牙仔嘅蹤影,但打從小JM細細個開始,我同爸B就已經會為小JM每晚清潔口腔,特別係食完夜奶之後,一定會幫小JM清潔乾淨先一齊瞓覺.
「口腔護理,從小做起」,我相信類似嘅說話我地一定聽唔少,但到底要點樣做起呢?不如又一齊研究下,分享下!
如何開始為小B清潔口腔?
其實由小B初出生開始,爸B們/媽咪們就可以定時每晚為小B清潔口腔,開始為小B培養清潔口腔嘅習慣,到小B出牙仔以後或者學習刷牙都會有一定幫助,更加可以減低小B對刷牙嘅抗拒感添.
以小JM為例,晚上10點半/11點 會食最後一餐奶,而我同爸B會係小JM食完奶後四十五分鐘至一小時左右為小JM進行清潔,再準備瞓覺.
清潔嘅次序如下:
1. 用濕棉/濕紙巾清潔面部,以免有奶漬
2. 用濕棉/紗巾/濕紙巾清潔口腔
3. 換片
完成晒以上所有「程序」之後,小JM就會清楚知道又係時候要瞓覺啦,之後就緊係一齊瞓到大天光啦!
為小B清潔口腔step by step
喺開始為小B清潔口腔前,爸B媽咪記得要先清潔好自己對手呀,以免將污糟野傳咗畀小B嘛!
為小B清潔口腔之前,爸B媽咪們需要預備好以下用品:
1. 紗巾/棉
2. 水
當一切預備好之後就可以開始為小B清潔口腔啦!
1. 先將預先準備好的紗巾/棉包裹住手指
2. 再放入水中,吸取適量嘅水份
3. 慢慢引導小B打開口,並將手指伸進小B口腔之內
4. 可以先從上面嘅牙肉開始清潔,再到下面嘅牙肉,以打圈方式為小B清潔
咁就為之完成架啦!
或者你會問,如果小B唔肯打開口或者被小B咬住手指咁點算?其實都有解決辦法嘅,唔需要太擔心(當時我都有問過類似嘅問題).
唔開口又點清潔?
其實爸B媽咪係為小B清潔口腔之前唔需要太急進,可以將沾咗水嘅濕棉/紗巾放喺小B口邊,慢慢等小B張開口.其實呢個原理只係等同餵小B飲奶一樣,當乳頭/奶樽咀靠近嗰陣,小B們就會好自然以為有野食而張開口等食架啦.
小B咬我手指點算好?
如果喺清潔過程中小B真係合埋口或者咬住爸B媽咪手指嘅話,爸B媽咪記住唔好過於心急扯出手指,以免整傷小B同自己,健康院姑娘教過,如果真係遇到呢個情況,爸B媽咪不妨試下將手指移去咀角位先慢慢拎出手指,又或者唔介意嘅話,可以繼續為小B清潔,等小B習慣後就會自然張開口架啦!
隨住小B們嘅長大,爸B媽咪們更加應該為小B們做好清潔口腔同護齒,從而令小B更注重護理口腔發清潔嘅重要性.
一般小B們會係6-10個月大開始長出牙齒,亦有小B早喺4個月已經出咗,原來早同遲都會因為遺傳因素而受到影響,所以出牙嘅時間都會有唔同嘅!
點先知小B們係咪準備出牙同可以點幫小B們?
因為出牙仔嘅時候會令小B們覺得唔舒服,所以爸B媽咪可以係行為上得知嘅,就好似以下嘅行為咁:
1. 情緒不安,好容易扭計
如果小B真係比平時顯得煩躁不安嘅話,爸B媽咪們就要更加耐心去安撫小B, 陪小B玩下,分散注意力,減輕小B嘅不安情緒.
2. 成日流口水
呢個時候,爸B媽咪就要出動到「口水肩」啦,仲要記得時不時要換新嘅口水肩,以保持清潔同衛生.
3. 牙肉痕癢不適,成日要搵野咬
爸B媽咪們可以買一啲牙膠俾小B們咬,來幫助小B們舒緩牙肉嘅不適.除此之外,爸B媽咪們仲可以買一啲「液體牙膠」俾小B,只要將液體牙膠雪凍就得架啦,液體牙膠會俾傳統牙膠更能有效地為小B們舒緩不適.
4. 牙肉腫脹
如果發現小B們真係牙肉腫脹得很厲害嘅話,就要盡快帶小B去睇牙醫,了解情況啦.
**注意喔**
其實小B們出牙係唔一定會發燒,小B們之所以會發燒可能係因為出牙嘅時候亂咬物件而受到細菌感染而造成,所以爸B媽咪們緊記要每日為小B清潔好玩具同用過嘅牙膠啦!
當小B們出咗牙仔之後,爸B媽咪們可以為小B買一啲專為小B而設嘅BB牙刷來代替手指進行清潔,亦可以為日後學習刷牙鋪下基礎.


text:
以前你叫我做咩都做咩,幾變態嘅野我都冇拒絕過你.但冇左你之後我依然都想做呢啲咁變態嘅事,唔知係咪因為已經習慣咗所以就算冇咗你我都想咁做.
於是我夜晚為咗散下心就走左去樓下跑步,我住係天水圍樓下隔離就係臭河(天水圍朋友應該知系乜).
以前你叫我去跑步都吾好着bra同底底加上仲要着我細佬啲xxs Tee再加條短跑,今日我都係咁着落樓.
一出門行入𨋢就見到個呀叔系到,我就好尷尬咁行入去因為以前有你就冇咁尷尬,如是者一入到𨋢我就冇直視到佢扮冇野,但係我心入面莫名其妙興奮緊,興奮到好想要.冇幾耐就出𨋢,我就開始慢跑去臭河.
一路跑我對34C系咁彈下彈下,一開頭冇嘢但跑左十幾分鐘之後我個身開始出汗,件衫濕左透左少少而且系咁磨到粒lin搞到人都㷫烚烚,加上條褲又窄個gap位又敏感,跑多陣又好想搞野.
之後去左個涼亭位附近又冇乜人系到四週圍又黑又冇咁街燈,
我見個亭有兩幅牆遮住,我就坐係最隱蔽嘅角落頭,除左件濕Tee拉扺條短跑,開始我嘅私人時間.
真係好怕有人見到,但我其實又想有人見到.以前我都系係尼個亭全裸比ex影相同拍片,有時仲可能搞埋.
我諗我開始已經變態 鍾意左係野外露.
之後我自己搞到出晒水,就着返件濕Tee拉高番條褲,就行返屋企,行返屋企嘅時候啲街燈開始多番,其他人就開始望住我濕濕粒粒嘅身體,搞到我又想嚟過.
終於行到屋企樓下個保安亦都用一個好猥瑣嘅眼神望住我,我冇理到佢然後我行入𨋢,諗住閂門果一刻又見到嗰個阿叔衝入嚟,之後望住佢見到佢下面有反應我就面都紅埋,好尷尬咁望住對門好想快啲開門衝出去,一到我嗰層我就飛奔返屋企咩都冇理.
返到屋企我唔知點解開始對嗰個阿叔有啲性幻想可能我真係變態.


text:
如何計劃DSE Study Leave每一日做啲咩?
我係一個好鐘意用to-do list黎計劃自己一日要做d咩嘅,上到黎大學我都用緊呢個方法😆 我冇寫一個好詳細嘅時間表係因為我覺得人嘅生活唔需要太有規律😂(家陣唔係坐監🤣).同埋根本上你就知道大概某d時間你一定會做d咩,e.g. 幾時食飯,幾時沖涼...另外好重要嘅一點就係quality > quantity.即係點?如果你寫timetable嘅話,你可能會定1個鐘畀geog,但其實你有效率嘅話,唔使1個鐘就搞掂,咁咪變咗其實成個時間表都係廢?! 翻番正題,寫to-do list其實唔需要好複雜,我係用iphone入面內置嘅notes.咁我當時大約就開咗2+ to-do lists,每個都有唔同嘅用途.第一個係比較general,只係列番你有d咩要操/溫,然後你就自己安排好自己嘅時間,逼自己盡快做曬😂 咁當然最好就跟番重要程度黎決定邊樣野做先啦!然後我都會開其他to-do lists track住自己操卷嘅進度,以防自己做漏.我亦都會整d checklists睇吓自己係咩已經溫曬某一科某個topic嘅野 (e.g. geog annotated diagrams可以咁做).咁大概就係咁啦,超級簡單! 但我某程度上覺得呢種方法適合一d比較自律嘅人.因為如果你唔自律嘅話,你可能d野會拖慢黎做,然後最後尾to-do list上面嘅野可能做得完幾樣🙈


text:
政壇:社民連湊學民仔接班
社民連自從經歷幾次內部分裂後,實力已同全盛時期差好遠,依家可以話係「單天保至尊」,全靠「長毛」梁國雄一人支撐大局,兼做社民連嘅吉祥物.社民連副主席吳文遠話,依家佢哋大把支持者,義工亦唔少,但偏偏肯拋個身出嚟參選嘅人一隻手數得晒,「有兵無將」嘅情況下,惟有向學民思潮埋手,睇下當中有無潛質中人可以加入「丐幫」.
設計圖片及對白
相信大家都記得,社民連自大前年分裂出人民力量後,動員力同號召力都已大不如前,但近月人力內鬥,又令社民連人氣升番少少,好似早前反發展局局長陳茂波遊行,吳文遠身邊總有幾位年輕貌美OL同女大學生支持者,佢亦承認近呢半年社民連不乏生力軍,支持者亦唔少,但無人肯行前多一步參選,係佢哋最大嘅困擾.
鍾情學運人士有前科
長毛都已經五十七歲,社民連唔可以一味靠佢打江山,所以有人向吳文遠獻計,不如向學民思潮招手,吳文遠話聽聞有幾位學民仔都入咗社民連,但就唔知係邊個,而佢就有一個心水人選,但就賣關子唔講住,總之唔係黃之鋒喎!之不過,就算學民仔加入,都要等佢哋夠「秤」,即係到咗法定參選年齡先有資格參選,又係遠水救唔到近火,睇嚟仲要慢慢湊下先得嘞!
其實,學民仔之所以咁多人支持,唔多唔少都同學生身份夠晒純潔有關,加入社民連後係咪保持到呢份純潔,真係冇人知.不過,社民連鍾情學運人士都有迹可尋,前主席陶君行咪係土炮學運領袖囉!


text:
睇過嚟睇過嚟!
根據臺灣交通部觀光局統計,2018年臺灣出埠旅遊人數高達1600萬人,要喺咁多人,咁多行李中,一眼發現你自己嘅行李喼,到底難唔難?
今日就嚟行李束帶嘅必要理由,以後出入機場唔洗同朋友一齊挑戰威利在哪裡嘅眼力遊戲啦!
一般嚟講,行李束帶具備嘅功能不外乎兩大個:強調行李喼外表差異同保護行李唔爆喼.
行李喼如果係用大眾色,一般設計款嘅話,有相當大嘅機率會喺機場同其他人撞喼,一個唔小心仲可能拎錯行李,所以用一般款行李喼嘅人除咗必備嘅行李牌之外,通常會再多準備一條行李束帶,可以更快認到自己嘅行李喼.
另外,行李喼同行李束帶之間嘅顏色搭配最推薦對比色!
深色行李喼可以綁上淺色,或者大膽嘅螢光色行李束帶,咁樣一嚟唔單止唔容易同人哋撞喼,仲可以一眼就搵到,最近開始流行嘅訂造行李束帶亦都係唔錯嘅選擇之一哦!
再者,行李喼託運嘅過程中難免會有碰撞,如果擔心因為預期唔到嘅撞擊造成行李喼外殼爆,入面啲嘢散出嘅狀況發生,咁就可以買有彈性質料嘅寬板行李束帶,為行李喼加多層保護.
因應廉價航空嘅興起,自助海外旅遊越嚟越多,廉航嚴格嘅託運規則更加係0.5kg都唔多得,所以行李束帶大進化,除咗上面兩種功能,再結合密碼鎖同行李秤嘅規格,成為而家熱門嘅密碼鎖行李秤束帶,係集方便同實用於一身嘅新趨勢!
密碼海關鎖行李秤束帶係自由行嘅新歡!


text:
「施政」
一份好嘅施政報告,除咗要解決社會問題之外,最重要嘅係要執行.如果單單只係寫出嚟,其實意義不大.好多都只係一個理想,到最後做唔做到先至係重點.好多時啲政策都係做啲唔做啲,有頭無尾,甚至乎無一個延續性.所以好多時係施政只為短期目標而缺乏長遠發展嘅目光,搞到香港人無所適從,更嚴重嘅係影響香港嘅競爭力同經濟發展.你又點睇今年嘅施政報告呢?
「報告」
新一份施政報告又出爐,今次係林鄭月娥上任嘅第一份施政報告.不過一如以往,作為中產嘅市民,又係一份唔係太關自己事嘅施政報告.今次最多人討論嘅係交通津貼,而以往大家好關注嘅房屋政策反而就少咗.雖然話會設港人首置上車盤,單人收入上限為三萬四千元元,二人或以上嘅家庭不超過六萬八千元,首階段提供約一千個單位.但係真係會令多啲人可以上車?
「關注」
講到一啲關自己事嘅嘢就當然係得稅兩級制.因為建議企業首二百萬嘅利得稅率減百分之五十,當然對中小企有幫助,尤其係我哋嚟啲細公司.而至於創新方面,其實繼續成立投資基金只會有更多人去利用嚟啲資源,但係成效就未必好好.睇下星加坡就係一個好好嘅例子!至於其他嘅政策都只可以話不過不失,但係點都好,到最後真係做到先算啦!
Also published on Medium.


text:
Wikipedia:歸屬
維基百科係一部百科全書 - 即係話,佢係一個已經建立咗嘅知識嘅集合.資料入唔入得去維基百科視乎啲嘢係唔係可以歸屬於一個穩定嘅同埋印刷咗嘅來源,唔係我哋認唔認為佢哋係真.維基百科唔係一度去畀你出版你自己嘅見解,經驗,或者論點嘅地方.
雖然喺維基百科樣樣嘢都要能夠歸屬於一個來源,習慣上並唔係樣樣嘢都已經歸屬咗嘅.編者應該為引述同埋好可能會被挑戰嘅嘢提供來源,唔係嘅話佢哋可能會俾人拎走.證據責任係喺想加或者留低啲嘢嘅編者嗰邊.如果有篇文章根本就揾唔到來源嘅話,咁維基百科根本就唔應該有篇咁嘅嘢啦.
基本原則改
穩定來源改
唔可以有原創研究改
乜嘢先叫做原創研究?改
如果啲料:
- 介紹理論,解難方法,或者任何原創嘅諗法
- 定義或者介紹新詞,或者提供現有詞語嘅新用法
- 引入一個論點,而嗰個論點完全冇同文章題目有關嘅來源
- 引入一個分析,組合,解釋或者係已經出版咗嘅事實,觀點,或者係論點,而冇同文章題目有關嘅來源
咁啲料就係原創研究嘞.
出版咗嘅資料嘅組合,但係組合冇出版改
啲編者成日犯一個錯誤,就係以為如果A係已經由一個穩定嘅來源出版咗,而B亦都係已經由一個穩定嘅來源出版咗,咁A同B就可以合成嚟前進到C嘞.但係原來咁樣係會造成一個未出版嘅組合,係原創研究嚟嘅.淨係得呢個組合都已經由一個穩定嘅來源出版咗,先至係可以接受嘅.
有乜嘢唔係原創研究?改
編者可以做一個直接嘅數學運算,或者係基於已歸屬嘅資料而進行嘅邏輯推算.任何讀者都應該唔需要啲乜嘢特別知識去明白啲推論㗎嘞.例如話,如果一個已經出版嘅來源畀咗一個參選者嘅得票率,將百分率加喺啲數字隔離並唔算做原創研究.
原創圖片改
啲圖片一直都係豁免於呢條政策,維基百科鼓勵編者去影相或者畫嘢,然後上載上嚟,將佢哋以GFDL或者另一種嘅自由嘅協議發表,嚟做文章嘅插圖.呢個係因為圖片通常都唔會去介紹一個未出版嘅觀點.呢個亦都係因為受版權法所限,網上唔係有好多可以自由利用嘅相.所以編者嘅貢獻係好重要嘅.
但係呢樣嘢有一個缺點,就係會有啲相擺咗喺度嚟誇大現實.如果呢啲相會影響佢哋嘅百科價值,應該拎去删除表嗰度.啲包含原創研究嘅相都係唔畀嘅.


text:
行過美景街,見到一間新嘅小店,雞先生.
名符其實,以雞為主打.無堂食,主打外賣,最適合而家嘅環境,行過正好今晚可以斬料加餸.
佢嘅招牌海南文昌雞,有全隻半隻你選擇 ,雖然主打文昌雞,當然還有其他選擇,例如有特色的巴東牛肉,娘惹牛肉等等.
我叫了海南雞外賣半隻,雞肉滑得來又嫩,雞皮都不算太肥,件件都幾好食,而且半隻份量足,價錢可接受.
最出色係醬汁,平時你食海南雞一定會有三色醬,但呢度有四色,同平時嘅醬汁亦都有少少分別,最精彩的口水雞辣醬同沙薑醬,用黎點雞撈飯都幾好.
另外有一個要推介嘅係笠飯,呢個充滿海南特色嘅選擇,喺香港亦都唔多見.包得好靚嘅竹卷,包得好靚嘅飯,內𥚃用上大量蒜蓉香浸過嘅油飯,還有竹香,飯身雖然有點硬,點下佢地提供嘅醬汁,好有得色,幾好食.
我特別喜歡襯佢嘅口水雞醬,辣得來好開胃.
由於今晚本身已經有其他餸嘅關係,冇再試其他客飯.不過,以呢度出色嘅醬汁,都幾期待佢嘅巴東牛肉同娘惹牛肉.
呢度嘅員工都幾有禮貌,而且好有衝勁,本身都未必想食個笠飯,但係佢力sell介紹底下先會試.
係呢個咁艱難嘅環境,尤其是小店真係要支持下,而且仲要新開,如果你喺呢頭住,不妨過來食個飯加個餸.


text:
「技術」
人工智能係好多公司夢寐以求嘅技術,雖然仲係起步階段,但係一場圍棋嘅比賽到底將人工智能推到去一個一個乜嘢嘅新嘅階段?雖然有不斷自學嘅能力,但係人工智能仍然仲有好多地方需要學習!因為將圍棋雖然係千變萬化,但係仍然有一定嘅規則要遵守.所以其實仍然係一個預設嘅空間去計算同模仿人類嘅思考模式.雖然谷歌揚言唔會利用人工智能嘅技術係軍事用途,但係人工智能唔係谷歌嘅專利,所以都好難去規管!
「人機」
最後一次人機戰,由世界第一圍棋手柯潔出戰!當然輸就預咗,因為人工智能不斷自我學習提高自己嘅能力.咁如果人類輸又係唔係代表人類將會被取代?其實都只係一場圍棋比賽,一場唔公平嘅比賽!就算最強嘅人腦,點樣都無辦法同電腦相比!與此同時人類係有血有肉,有感情有情緒,而嚟個亦都係會輸嘅原因.當然人工智能唔係完美,就算贏晒所有圍棋高手,其實只係將人工智能推到下一個階段!
「智能」
圍棋除咗係競爭之外,其實入面包涵人類嘅唔同文化!好明顯而現階段嘅人工智能係未有嚟種能力,亦都係咁,人工智能係無感情,所考慮嘅嘢其實比人類少!就算有幾強嘅學習能力,佢只有一個目的就係不斷學習,不斷嘗試,不斷推測,為勝出比賽為目標!究竟最終人工智能嘅發展會變成點?相信嚟一刻仍然未有一個清晰嘅方向.無論係點只要好好利用同規管人工智能,其實係可以幫到人類好多嘢!
Also published on Medium.


text:
ILIKE
呼吸底衫
Ads by Google
毅行者月中開波,對我哋呢啲唔可以好快完成賽事嘅人嚟講,點都要喺山上行住過夜.夜晚涼涼哋,著短 tight太凍,著外套又嫌焗,準備衫嗰吓都幾頭痛.上個禮拜就見到 Compressport新出咗件 On/Off Multi-sport Tank($590),上山行到氣來氣喘,彈性開窿衫身會隨住胸腔擴張排汗,保持件衫乾爽, jog落山嗰陣就合番埋達到保暖效果.賽事當日著住呢件衫打底,日頭唔會太熱,夜晚又唔使特登帶多件外套,好用喎.
彈性貼身衣料睇落好似密不透風,但一拉氣孔即時打開,可以保持衫身乾爽,夜晚吹住風都唔會太凍.
@周群雄
幻想重生
有打開機,一定識《 Final Fantasy》系列.近年係咁將歷代遊戲變成手機版,如果好似我咁已經玩齊咁多集,就唔多吸引.最近廠方搞搞新意思,推出一隻名為《 Final Fantasy Record Keeper》(須日本賬戶下載)嘅新作,故事講述主角要用未來科技,將歷代經典場面封印入畫,參與作品包括《 Final Fantasy I》到《 Final Fantasy XIII》,可以用另一角度睇番舊作嘅名場面,單係呢點都有下載價值.不過,用全高清屏幕手機玩嘅時候,有啲場面起格問題都幾嚴重,呢一刻先發現入門手機嘅生存價值.
遊戲入面可用番歷代角色,仲可以抽裝備,新鮮感比復刻舊作高好多.
@勞耀全
袋支靚筆
上個禮拜去 Montblanc影嘢,公關臨尾拎多支筆俾我睇,原來佢哋之前同 Samsung玩 crossover,專登整咗支 e-StarWalker筆俾 GALAXY Note 4用,用料靚不在話下,作為行政人員甚至老闆級人馬,喺西裝袋拎支 Montblanc筆出嚟,再喺手機面篤篤篤,即刻好似高咗幾個 class.不過代價係$3,970,差唔多等於 2/3部 Note 4,抵唔抵真係見仁見智.
支筆粗到塞唔入手機套,不過既然係用嚟 showoff,梗係插喺西裝袋啦!
@潘健文
剪片話咁易
上月中嘅 iPad Air 2發布會,中間(例牌)加插 app開發人員親自示範,其中一個剪片 app,「 Replay」,相當過癮,二話不說, download咗先(免費).識拍片嘅,固然有好效果,唔識嘅,亂拍嘅,崇尚「浪拍流」嘅,「求其」 import幾條片入去,一樣得!用法簡單,出嚟嘅成果有「大師級」風範,有齊矯色, zoom-in zoom-out,偷格,慢鏡,音樂襯底,夾 beat……正正係令我要四圍向人推薦嘅理由.
示範人員話用配備 A8X處理器嘅 iPad Air 2拍片剪片最 fit,不過我就覺得 iPad實在太掗拃,都係用 iPhone拍同剪方便啲.
@劉定邦


text:
今日認真爽!因阿仔返十點幾,放下午四點半,因為要為畢業典禮綵排.即係我又足足有接近六個鐘頭既自由時間!
其實平時佢逢星期二都會返早D(11點幾)放五點半,而黎緊亦都仲有三日會係返呢個時間,其中兩日仲要係(如無估錯)放五點半,仲多一個鐘頭添!!呢D咁寶貴既「自由時間」對於我地呢D”Full Time Mom”黎講,確係聽到都令人無比興奮!
今次想講既主要都唔係呢樣野,而係,呢個衰豬!放學一接左佢,我同老師企係門口傾左幾句就突然間唔見左人!!我當然估到亦都知道佢去左邊啦!就係跟咗同學仔&同學仔屋企人走咗去水池果邊玩.但係咁樣係唔得,無法接受佢呢個行為,因為佢冇話我知更加冇問過我可唔可以自己行先就走咗去,所以我要嚴厲懲罰佢,下個星期成個星期放學後都唔可以去水池果邊同同學仔玩.
佢就係個咁嘅小朋友,有得玩就咩都唔理,阿媽係邊個,喺邊度都唔知,唔理!一玩起上嚟就忘哂形.我都知道小朋友好多都係咁,但我亦知道有啲小朋友唔係,就算係,都可以教,而且應該要教,必需要教,同埋俾佢知道個嚴重性.
有朋友甚至同學嘅媽媽都話我太嚴,管得太緊.其實個個小朋友性格唔同,我自問要求佢要做到嘅嘢都唔算係好高要求,因為我一直都有就住佢去調較對佢嘅要求了!佢嘅性格係咁,我都不斷試緊用咩方法去對佢會好啲.但有啲嘢喺尺度以外就冇得傾!例如起飛腳踢人或舉起手作勢打人,佢甚至試過拎起個好大個嘅木製玩具,笑住口咁扮打人,借問聲呢啲行為可以接受嗎?(佢呢啲行為一直間中有發生,但係呢排密咗!) 因為已經講過好多次,一發現有呢啲行為,我係絕對冇機會俾,一定會立即帶佢離開,玩緊乜都唔可以再玩.咁做,阿仔係會立即喊,有啲人見到就以為我好嚴,攪到個仔喊得咁可憐!只不過係阿仔嘅反應過大…或者我都係!因為我一定會鬧佢幾句先,比較好嘅做法會係…平靜地話佢知錯乜,然後帶佢離開,都係要平靜同冷靜.事後亦都必定再詳細“教導”多次,我處理每一件事都會咁,做咗當時當刻嘅決定先,然後再盡快搵個適合嘅地方去同佢講理,嚴重嘅可能喺街已經捉佢埋一邊話,否則都會選擇返屋企先講.
喺教養路上除咗要孩子學習正確嘅行為同觀念等等,同改正錯誤之外,大人都要努力學習!!我就覺得好多時係大人自己都未必做得好啱,反而要求小朋友做得好好,係咪有啲本末倒置?身教很重要…努力做好自己先.


text:
(名家專欄)(Kenneth Kwok)數業人生:數據分析的複雜性
「低估」
好多人都低估咗數據分析嘅複雜性!複雜嘅原因未必係因為你有好多數據,而係究竟知唔知道點解要收集數據同收集返嚟之後究竟點樣去用.雖然話數據科學家係要係海量嘅數據入面搵一啲有用嘅訊息,但係決定性係在於當初啲數據係點樣收集返嚟.如果一開始啲數據就已經係錯甚至乎唔知點解要收集嘅話,其實都唔需要分析都知道最後都係會得個吉,浪費時間.
「決定」
好多人開口埋口都掛住大數據係嘴邊,但係實質上真係有幾多公司會投放資源同人材去做好件事?好多時佢哋所謂嘅大數據根本同就稱不上大數據,因為只係數據多咗少少同有好多唔同嘅系統收集不同嘅數據而已.到最後決定性其實係在於點樣用數據,整個過程唔係有數據就得,係要有一個周詳嘅計劃同設計.當然最大問題就係執行性,想做又唔去做,最終未又係一樣?
「源頭」
當你越做得耐數據分析嘅時候就會開始發現,重點未必係數據本身而係整個流程.唔係單單話有好過無,就算有又未必有用,所以而家反而著重整個流程多個分析出嚟嘅結果.數據嘅源頭好緊要,就好似一條河流咁,如果上游被污染嘅話,下游點樣搞都無用.所以有時都真係好怕啲報導話啲公司用大數據去搵商機,因為好多時都真係一知半解.
本文內容由作者 Kenneth Kwok 授權轉載,原文標題為:複雜性,文章標題由 TechApple 編輯部修訂.以上言論屬於作者個人意見,並不代表 Techapple.com 立場.


text:
大窩口通渠通渠公司通渠佬通渠公司知道幾乎每家都有得著馬桶被堵嘅情況出現通渠佬62728207,嗰係因為喺使用馬桶嘅過程中操作唔當才會造成嘅.因此通渠佬62728207,喺這方面只要巧妙嘅去掌握好使用馬桶嘅技巧之後,才能夠確保唔會被堵嘅.嗰麼,喺這方面主要有得這幾個事項要掌握好,就唔容易出現被堵嘅.
(通渠公司)唔要掟紙.
通渠公司建議屋企有得孩子嘅都要告誡佢哋喺上廁所嘅時候,都唔要將廁紙掟喺馬桶裡面.由於廁紙嘅溶解性好差,所以喺管道裡面唔容易被溶蝕嘅,此時就會喺管道裡面造成堵塞嘅現象.儘量只要衝水就得咗,唔然使用馬桶嘅時候,堵住嘅現象會越嚟越多嘅.
(通渠公司)頭髮別丟.
通渠公司發現屋企好多女主人早上起嚟梳頭髮嘅時候,喜歡將頭髮丟棄喺馬桶裡面,要知道這係唔會出現溶解,多咗之後就會喺管道裡面難以被衝走,此時就會有得著被堵住嘅情況.因此,通渠公司直接衝水嘅話係唔容易衝走嘅,這些都係造成馬桶堵住嘅關鍵所喺.女性朋友哋千萬唔要把自己嘅頭髮丟棄喺裡面.
(通渠公司)如廁及時衝.
通渠公司認為正確使用馬桶嘅方式,每一次如廁完畢之後,都要及時嘅衝走,咁才能夠讓馬桶唔會出現堵住嘅現象.畢竟管道用嘅年限長咗之後,裡面就會出現好難溶解或者好難被衝走嘅嘢,此時只有得及時嘅去把握好之後,才能夠避免堵住嘅情況,要及時掌握管道裡面嘅順暢情況才行.大窩口通渠通渠公司通渠佬


text:
「送花」
唔經唔覺已經係第五個年頭,時間真係過得好快.仲記得上年老婆無啦啦講話唔好送花俾佢,話嘥錢.不過轉過頭話無花收,有啲唔開心.所以今年當然要買返紮花俾老婆啦.我不嬲都幫襯開尖沙咀某間花店,因為佢哋價錢唔會坐地起價,而且服務同質素都有保證.點知今日蝦碌咗,將我同另外一個客戶嘅花調轉咗.好彩佢哋舖頭近我食飯嘅地方,佢哋即刻整個紮俾我.如果唔係我殺人都似!
「情人」
又係一年一度嘅情人節,今年因為好忙,真係差啲連情人節都忘記咗.而今日真係好難得同老婆出去拍下拖,因為自從郭大少出世之後,我哋兩公婆真係好似直升機家長咁,將整個生活嘅中心完全轉移到佢身上.今日趁住情人節,所以同老婆去拍下拖,過返啲二人世界嘅生活.只不過因為唔放心個仔,所以都只係出去食咗個晏同睇咗場戲,之後又返屋企過返三人世界.
「拍拖」
真係好耐好耐無同老婆輕輕鬆鬆咁去拍下拖,今日起身搞掂個仔之後就出去食飯.當然我個人比較挑剔食嘢,所以揀餐廳其實都揀咗好耐.之後睇完個菜單,最終都係揀咗一間法國菜.雖然無得食晚餐,但係個午餐認真唔錯.個價錢同食物嘅水準都非常合理.當然我想同老婆可以食個燭光晚餐慢慢享受,只不過真係唔放心丟低個仔太耐時間,希望佢大啲嘅時候我同老婆可以放心啲啦.